വയനാട് ജില്ലയില് 101 പേര്‍ക്ക് കൂടി കൊവിഡ്; 126 പേര്‍ക്ക് രോഗമുക്തി\nTue May 17 2022 06:56:37 GMT+0530 (India Standard Time)\nഇതോടെ ജില്ലയില് കൊവിഡ് സ്ഥിരീകരിച്ചവരുടെ ആകെ എണ്ണം 8774 ആയി\nBY ABH15 Nov 2020 12:56 PM GMT\nABH15 Nov 2020 12:56 PM GMT\nകൽപ്പറ്റ: വയനാട് ജില്ലയില് ഞായറാഴ്ച്ച 101 പേര്‍ക്ക് കൊവിഡ് സ്ഥിരീകരിച്ചതായി ജില്ലാ മെഡിക്കല് ഓഫീസര് ഡോ. ആര് രേണുക അറിയിച്ചു. 126 പേര് രോഗമുക്തി നേടി.2ആരോഗ്യ പ്രവര്‍ത്തകര് ഉള്‍പ്പെടെ എല്ലാവര്‍ക്കും സമ്പര്‍ക്കത്തിലൂടെയാണ് രോഗബാധ.4പേരുടെ സമ്പര്‍ക്ക ഉറവിടം വ്യക്തമല്ല.\nഇതോടെ ജില്ലയില് കൊവിഡ് സ്ഥിരീകരിച്ചവരുടെ ആകെ എണ്ണം 8774 ആയി. 7740 പേര് ഇതുവരെ രോഗമുക്തരായി. ചികിൽസയിലിരിക്കെ 60 മരണം. നിലവില് 974 പേരാണ് ചികിൽസയിലുള്ളത്. ഇവരില് 524 പേര് വീടുകളിലാണ് ഐസൊലേഷനില് കഴിയുന്നത്.\nകല്‍പ്പറ്റ സ്വദേശികളായ 19 പേര്, വെള്ളമുണ്ട 14 പേര്, മാനന്തവാടി പത്ത് പേര്, മീനങ്ങാടി ഒമ്പത് പേര്, മുള്ളന്‍കൊല്ലി, മേപ്പാടി എട്ടുപേര് വീതം, ബത്തേരി ഏഴ് പേര്, പനമരം അഞ്ചുപേര്, കോട്ടത്തറ നാലു പേര്, മുട്ടില് മൂന്നു പേര്, അമ്പലവയല്, കണിയാമ്പറ്റ, പൊഴുതന, എടവക രണ്ടു പേര് വീതം, നൂല്‍പ്പുഴ, പുല്‍പ്പള്ളി, തരിയോട്, തവിഞ്ഞാല്, തിരുനെല്ലി, തൊണ്ടര്‍നാട് സ്വദേശികളായ ഓരോരുത്തരുമാണ് സമ്പര്‍ക്കത്തിലൂടെ രോഗ ബാധിതരായത്.\nകൊവിഡുമായി ബന്ധപ്പെട്ട് ജില്ലയില് ഇന്ന് പുതുതായി നിരീക്ഷണത്തിലായത് 1281 പേരാണ്. 852 പേര് നിരീക്ഷണക്കാലം പൂര്‍ത്തിയാക്കി. നിലവില് നിരീക്ഷണത്തിലുള്ളത് 11899 പേര്. ഇന്ന് വന്ന 56 പേര് ഉള്‍പ്പെടെ 538 പേര് ആശുപത്രിയില് നിരീക്ഷണത്തിലാണ്. ജില്ലയില് നിന്ന് ഇന്ന് 784 പേരുടെ സാംപിളുകളാണ് പരിശോധനയ്ക്ക് അയച്ചത്. ഇതുവരെ പരിശോധനയ്ക്ക് അയച്ച 149949 സാംപിളുകളില് 148499 പേരുടെ ഫലം ലഭിച്ചു. ഇതില് 139725 നെഗറ്റീവും 8774 പോസിറ്റീവുമാണ്.


സജ്ജയ് ഭട്ടിനെ ഗുജറാത്ത് പോലീസ് അറസ്റ്റ് ചെയ്തു.\nSaturday 1st October 2011 1:44am\nഅല് ഖ്വയ്ദ ഉപദേഷ്ടാവിനെ യെമനില് വധിച്ചു\nSaturday 1st October 2011 12:53am\nസന്‍ആ: അല് ഖ്വയ്ദയുടെ ഉപദേഷ്ടാവും സംഘടനയുടെ പ്രേരക ശക്തിയുമായി പ്രവര്‍ത്തിച്ച അന്‍വര് അല് ഔലാക്കിയെ യെമനില് വധിച്ചു. അമേരിക്കന് യുദ്ധവിമാനം ഉപയോഗിച്ച് നടത്തിയ ആക്രമണത്തിലാണ് ഔലാക്കിയും ഏതാനും അനുയായികളും കൊല്ലപ്പെട്ടതെന്നാണ് റിപ്പോര്‍ട്ടുകള്.\nയെമനില് കിഴക്കന് പ്രവിശ്യയില് നടന്ന വ്യോമാക്രമണത്തിലാണ് പുരോഹിതന് കൊല്ലപ്പെട്ടതെന്ന് ഗോത്ര വര്‍ഗ നേതാക്കള് അറിയിച്ചു. മുന്‍പ് യെമനിലെ ഷബ്‌വ പ്രവിശ്യയില് നടത്തിയ വ്യോമാക്രമണത്തില് നിന്ന് ഔലാക്കി അത്ഭുതകരമായി രക്ഷപ്പെട്ടിരുന്നു. 2009 ഡിസംബറിലും 2010 നവംബറിലും ഔലാക്കി കൊല്ലപ്പെട്ടതായി റിപ്പോര്‍ട്ടുകളുണ്ടായിരുന്നു.\nഅറബ് മേഖലയിലെ മുതിര്‍ന്ന അല് ഖ്വയ്ദ നേതാവായ ഔലാക്കി കൊല്ലപ്പെട്ടത് ഭീകരവിരുദ്ധ യുദ്ധത്തില് ഉസാമാ വധത്തിനുശേഷം അമേരിക്ക കൈവരിക്കുന്ന ഏറ്റവും വലിയ നേട്ടമായാണ് വിലയിരുത്തപ്പെടുന്നത്. ഉസാമ ബിന്‍ലാദിന് വധിക്കപ്പെട്ടതോടെ അദ്ദേഹത്തിന്റെ പിന്‍ഗാമിയായി ഇയാള് തെരഞ്ഞെടുക്കപ്പെടുമെന്ന വാര്‍ത്തകള് ഉണ്ടായിരുന്നു.\nഇംഗ്ലീഷിലും അറബിയിലും ഒരേപോലെ പ്രഭാഷണങ്ങള് നടത്തിവരുന്ന ഔലാക്കി വെബ്‌സൈറ്റുകള് വഴി തന്റെ സന്ദേശങ്ങള് പ്രചരിപ്പിച്ചു വരികയായിരുന്നു. അല് ഖ്വയ്്ദയുടെ ആചാര്യനായി കണക്കാക്കുന്ന ഔലാക്കിയുടെ പ്രഭാഷണങ്ങളില് ആകൃഷ്ടരായി അമേരിക്കയിലും ബ്രിട്ടനിലും നിരവധി യുവാക്കള് ഭീകരതയുടെ വഴിയിലെത്തിയിട്ടുണ്ട്.\nഅന്‍വര് അല് ഔലാക്കിയുടെ മരണം അല് ഖ്വയ്ദയ്ക്ക് കനത്ത തിരിച്ചടിയാണെന്നു യു.എസ് പ്രസിഡന്റ് ബറാക് ഒബാമ വാഷിംഗ്ടണില് പറഞ്ഞു. അമേരിക്കയില് ജനിച്ച് യെമനിലേക്കു പലായനം ചെയ്ത ഔലാക്കിയെ വധിക്കാന് യു.എസ്. പ്രസിഡന്റ് ബറാക് ഒബാമ നേരിട്ട് ഉത്തരവിട്ടിരുന്നു. ജീവനോടെയോ അല്ലാതെയോ പിടികൂടേണ്ട ഭീകരരുടെ പട്ടികയില് അമേരിക്ക ഔലാക്കിയെ ഉള്‍പ്പെടുത്തിയിരുന്നു.\nത്രിപുരയില് ആദിവാസി യുവതിയെ പീഡിപ്പിച്ചതിനെ തുടര്‍ന്ന് സംഘര്‍ഷം;മുന്നൂറോളം ആളുകള് നാടുവിട്ടു


എമിറേറ്റ്‌സ് എയര്‍ലൈന്‍സ് യാത്രാനിരക്ക് കുറച്ചു\nFriday 25th January 2013 11:49am\nകൊച്ചി: എമിറേറ്റ്‌സ് എയര്‍ലൈന്‍സ് അന്താരാഷ്ട്ര വിമാന യാത്രാനിരക്കുകള് വെട്ടിക്കുറച്ചു. മുന്‍കൂട്ടി ബുക്ക് ചെയ്യുന്നവര്‍ക്ക് 30 ശതമാനം വരെയാണ് യാത്രാനിരക്ക് താഴ്ത്തിയത്.\nമൂന്നു ദിവസം, ഏഴ് ദിവസം, 10 ദിവസം എന്നിങ്ങനെ മുന്‍കൂര് ബുക്ക് ചെയ്യുന്നവര്‍ക്കാണ് ഇളവ് ലഭിക്കുക.തിരുവനന്തപുരം, കൊച്ചി, കോഴിക്കോട് വിമാനത്താവളങ്ങളില് നിന്ന് ദുബായിലേക്കുള്ള വിമാനങ്ങളിലാണ് ഓഫര് പ്രഖ്യാപിച്ചിരിക്കുന്നത്.\nമുംബൈ, ചെന്നൈ, ഹൈദരാബാദ് എന്നിവിടങ്ങളില് നിന്നുള്ള വിമാനങ്ങളിലും കുറഞ്ഞ നിരക്ക് ലഭ്യമാകും. മാര്‍ച്ച് 31 വരെ ഇത് തുടരും.\nഫിബ്രവരി, മാര്‍ച്ച് മാസങ്ങളില് വിമാനയാത്രികരുടെ എണ്ണം സാധാരണ കുറയാറുണ്ട്. ഇത് കണക്കിലെടുത്താണ് എമിറേറ്റ്‌സ് നിരക്കുകള് കുറച്ചത്. 10 ഇന്ത്യന് നഗരങ്ങളിലേക്കായി 185 പ്രതിവാര സര്‍വീസുകളാണ് എമിറേറ്റ്‌സ് നടത്തുന്നത്.\nഈയിടെ ഇന്ത്യന് വിമാനക്കമ്പനിയായ സ്‌പൈസ്‌ജെറ്റും വന്‍തോതില് നിരക്കുകള് കുറച്ചിരുന്നു. ദുബായ് ആസ്ഥാനമാക്കിയാണ് എമിറേറ്റ്‌സ് എയര്‍ലൈന്‍സ് പ്രവര്‍ത്തിക്കുന്നത്.\nസ്ത്രീകളെ കയറ്റിയില്ല; എമിറേറ്റ്‌സ് വിമാനങ്ങളെ റദ്ദാക്കി ടുണീഷ്യ\nMonday 25th December 2017 12:37pm\nഎമിറേറ്റ്‌സ് വിമാനാപകടത്തിനു കാരണമായത് കാറ്റിന്റെ പെട്ടെന്നുള്ള ഗതിമാറ്റമെന്ന് പ്രാഥമിക റിപ്പോര്‍ട്ട്\nWednesday 7th September 2016 8:09am\nMonday 22nd August 2016 8:12am


മലപ്പുറം സ്വദേശിനിയായ മോഡലിനെ കൂട്ടബലാത്സംഗം ചെയ്ത സംഭവം: ലോഡ്ജ് സീൽ ചെയ്തു, പ്രതികൾ ഒളിവിൽ\nഫോട്ടോഷൂട്ടിനെത്തിയ മോഡലിനെ മയക്കുമരുന്ന് നൽകി കൂട്ടബലാത്സംഗം ചെയ്ത കേസിൽ ലോഡ്ജ് ഉടമയായ സ്ത്രീ അടക്കം മൂന്ന് പ്രതികൾ ഒളിവിൽ. കേസിലെ പ്രതികളായ അജ്മൽ, ഷമീർ എന്നിവരും ഇടച്ചിറയിലെ ലോഡ്ജിന്റെ ഉടമയായ സ്ത്രീയുമാണ് ഒളിവിൽപോയത്. ലോഡ്ജ് ഉടമയുടെ ഒത്താശയോടെയാണ് പീഡനം നടന്നത്. ഇതേ തുടർന്ന് ലോഡ്ജിൽ പരിശോധന നടത്തിയ പോലീസ് ഇത് സീൽ ചെയ്തു.\nമലപ്പുറം സ്വദേശിനിയായ മോഡലിനെയാണ് മയക്കുമരുന്ന് നൽകി കൂട്ടബലാത്സംഗം ചെയ്തത്. ഡിസംബർ ഒന്നു മുതൽ മൂന്നു വരെയാണ് യുവതി പീഡനത്തിന് ഇരയായത്. കേസിൽ നേരത്തെ ഒരാൾ അറസ്റ്റിലായിരുന്നു. ആലപ്പുഴ സ്വദേശി സലിംകുമാർ (33) ആണ് പിടിയിലായത്.\nയുവതി കാക്കനാട് ഫോട്ടോഷൂട്ടിന് എത്തിയപ്പോൾ മുൻ പരിചയക്കാരനായ സലിംകുമാർ ഇടച്ചിറയിലെ ലോഡ്ജിൽ താമസം ശരിയാക്കി നൽകുകയായിരുന്നു. പിന്നീട് ലോഡ്ജ് ഉടമയുടെ ഒത്താശയോടെ അജ്മൽ, ഷമീർ, സലീംകുമാർ എന്നിവർ ചേർന്ന് പീഡിപ്പിക്കുകയായിരുന്നു എന്നാണ് പോലീസ് പറയുന്നത്. യുവതിക്ക് പാനീയങ്ങളിലും മദ്യത്തിലും മയക്കുമരുന്ന് നൽകി അർധമയക്കത്തിലാക്കിയായിരുന്നു പീഡനം.\nകൂട്ടബലാത്സംഗത്തിന്റെ ദൃശ്യങ്ങൾ പകർത്തിയ ശേഷം ഇതുപയോഗിച്ച് ഭീഷണിപ്പെടുത്തി പിന്നീടും യുവതിയെ പീഡിപ്പിച്ചു. ഇതിന്റെ അടിസ്ഥാനത്തിൽ ഐടി വകുപ്പ് അടക്കം ചുമത്തിയിട്ടുണ്ട്. ഇൻഫോ പാർക്ക് പോലീസാണ് കേസ് രജിസ്റ്റർ ചെയ്തിരിക്കുന്നത്. കൂടുതൽ പ്രതികൾ ഉൾപ്പെട്ടിട്ടുണ്ടോയെന്ന് അന്വേഷിച്ചുവരികയാണെന്ന് ഇൻഫോപാർക്ക് പോലീസ് പറഞ്ഞു.\nതിരുവനന്തപുരത്തും കോഴിക്കോട്ടും അഗ്നിപഥിൽ പ്രതിഷേധമാളുന്നു, രാജ്ഭവനിലേക്ക് കൂറ്റൻ റാലി\nഉന്നത വിജയം കരസ്ഥമാക്കിയ കുട്ടികളെ ആദരിച്ച് PTA കമ്മിറ്റി


ഏറ്റവും പുതിയ നോവലുകള് കഥാപ്രസംഗമാക്കുന്ന ഒരാള്!\nThiruvananthapuram, First Published 5, Aug 2019, 6:07 PM IST\nഅതിനൂതനമായ ഒരു ആവിഷ്കാരമായിരുന്നു അത്... കലാപകലുഷിതമായ ശ്രീലങ്കയുടെ ചിത്രം, ആ ഓഡിറ്റോറിയം നിറഞ്ഞുകവിഞ്ഞിരുന്ന മുംബൈ മലയാളികൾക്കുമുന്നിൽ ജോസ് വരച്ചിട്ടു.\nജനകീയ കലകളുടെ 'ബ്രോഡ്‍വേ'കളാണ് നമ്മുടെ അമ്പലപ്പറമ്പുകൾ... ചെണ്ടപ്പുറത്ത് കോലുവീഴുന്നിടത്തെല്ലാം പായും ചുരുട്ടി ഉത്സവം കാണാൻ ഇറങ്ങിപ്പുറപ്പെട്ടിരുന്ന ഒരു തലമുറയുണ്ടായിരുന്നു പണ്ട്. പൂരം കഴിഞ്ഞുമടങ്ങുമ്പോൾ അവരുടെ മനസ്സിൽ മായാതെ നിൽക്കുന്ന നിരവധി കഥകളുണ്ടായിരുന്നു. പല നാടുകളിൽ നിന്നും വണ്ടികളിൽ വന്നിറങ്ങിയ സമിതികളുടെ നാടകങ്ങളും, സുപ്രസിദ്ധ കാഥികരുടെ കഥാപ്രസംഗങ്ങളും ഒക്കെയാണ് ആ കഥകളെ അമ്പലപ്പറമ്പുകളിൽ കൊണ്ടിറക്കിയിരുന്നത്. കേരളത്തിലെ കുഗ്രാമങ്ങളിലേക്ക് അങ്ങനെ ചണ്ഡാലഭിക്ഷുകി മുതൽ, ഒഥല്ലോ വരെയുള്ള ക്ലാസ്സിക് നോവലുകൾ കഥാപ്രസംഗരൂപേണ അവതരിച്ചു.\nഅന്നയും വ്രോൺസ്കിയും അനീസ്യയും നികിതയും ഇയാഗോയുമെല്ലാം നമ്മുടെ നാട്ടിലെ മുത്തശ്ശിമാർക്കുപോലും സുപരിചിതരായി മാറി. അന്ന് കേരളത്തിൽ അലയടിച്ച സാമൂഹിക നവോത്ഥാനത്തിന് അങ്ങനെ കെ കെ വാധ്യാരും, ജോസഫ് കൈമാപ്പറമ്പനും, കെടാമംഗലം സദാനന്ദനും, സാംബശിവനും, കല്ലട വി വി കുട്ടിയും അടക്കമുള്ള കാഥികരും നിമിത്തമായി. ഷേക്‌സ്‌പിയർ ഇയാഗോയെക്കൊണ്ട് " I like that not..!" എന്ന് പറയിപ്പിച്ചപ്പോൾ, ഇവിടെ കേരളത്തിൽ സാംബശിവൻ അതിനെ " ഛെ... എനിക്കതിഷ്ടപ്പെട്ടില്ല..." എന്ന് മൊഴിമാറ്റി. നമ്മുടെ നാട്ടിലെ കാണികൾ അത്തരത്തിലുള്ള സ്വദേശീകരണങ്ങളെ ഇരുകയ്യും നീട്ടി സ്വീകരിച്ചു.\nകല്ലട വിവി കുട്ടി എന്ന ലബ്ധപ്രതിഷ്ഠനായ കാഥികന്റെ മകൻ വി വി ജോസും കഥാപ്രസംഗസപര്യയിലേക്ക് കടന്നുവന്നു. ഒരല്‍പം വൈകി, 2011 -ൽ, ആയുസ്സിന്റെ സായാഹ്നത്തിലാണ് കഥാപ്രസംഗരംഗത്തേക്ക് കടന്നുവന്നതെങ്കിലും, ജോസ് തികച്ചും വേറിട്ട വഴികളിലൂടെ നടക്കാൻ ഇഷ്ടപ്പെടുന്ന ഒരു കാഥികനാണ്. ആദ്യമായി അവതരിപ്പിക്കാൻ തെരഞ്ഞെടുത്തത് തിരുവിതാംകൂറിന്റെ ചരിത്രത്തിൽ നിന്നും വീണ്ടെടുത്ത ഒരു ഹൃദയഹാരിയായ ചരിത്രകഥയായിരുന്നു, 'ചെങ്കോലും ചെന്താമരയും'. തിരുനയിനാർകുറിച്ചി മാധവൻ നായരുടെ അതിപ്രസിദ്ധമായ രചന. കിഴക്കേ കല്ലട ഇലവൂർക്കാവ് മണികണ്ഠകർണ്ണ സ്വാമി ക്ഷേത്രമായിരുന്നു ആദ്യകഥയുടെ, ആദ്യപ്രകടനത്തിന്റെ വേദി. ഇന്നും അതുതന്നെയാണ് ജോസിന്റെ ഏതൊരു പുതിയ കഥയുടെയും കന്നിവേദി. കന്നിക്കഥ ജനങ്ങൾ ഏറ്റെടുത്തതോടെ നിരന്തരം സ്റ്റേജുകളായി. ജോസിന്റെ ഏതൊരു കഥയുടെയും സ്പോൺസർ കിഴക്കേ കല്ലടയിൽ ഹോട്ടൽ നടത്തുന്ന സുബിൻ കക്കാടാണ്. പിന്നണിയിൽ സ്ഥിരം സംഘമാണ്. ഹാർമോണിയത്തിൽ കല്ലട ശശിയും, കീബോർഡിൽ കല്ലട ലാലും, തബലവാദനത്തിന് കല്ലട ഷാജിയും, ക്ലാർനെറ്റുമായി ശൂരനാട് ഗ്രേഷ്യസും, കമ്പോസറായി അനിയും ഷാജിയുമൊക്കെ എന്നും ജോസിന്റെ കൂടെയുണ്ടാകും.\nഎന്നാൽ പിന്നീടങ്ങോട്ട് കഥാപ്രസംഗകഥകളുടെ സ്ഥിരം റൂട്ടുപിടിക്കാൻ എന്തുകൊണ്ടോ വി വി ജോസിന് തോന്നിയില്ല. ആദ്യമായി ഒന്നങ്ങനെ വിട്ടുപിടിച്ചതാണ് 'ആടുജീവിതം' എന്ന കഥാപ്രസംഗം. അത് ജനം ഇരുകയ്യും നീട്ടി സ്വീകരിച്ചു. തുടർന്ന് ഗോഡ് ഓഫ് സ്‌മോൾ തിങ്ങ്സ് -'കുഞ്ഞു കാര്യങ്ങളുടെ ഒടേ തമ്പുരാൻ' എന്ന പേരിൽ കഥയാക്കി. പിന്നെ ആരാച്ചാർ. ഒക്കെയും നിരവധി നിറഞ്ഞ സദസ്സുകളിൽ ജോസ് പകർന്നാടി.\n2018 ഏപ്രിൽ7- മുംബൈ മലയാളം ഫൗണ്ടേഷന്റെ മറാഠാ സാഹിത്യമണ്ഡൽ ഹാളിലെ പ്രൗഢഗംഭീരമായ സദസ്സ്. കാഥികൻ വി വി ജോസ് കല്ലട കഥപറഞ്ഞു തുടങ്ങി. "എന്റെ കഥയുടെ പേര്, സുഗന്ധി എന്ന ആണ്ടാൾ ദേവനായകി..." ആഞ്ഞടിച്ച സിംബലിന് പിന്നാലെ ജോസ് കഥയിലേക്ക് കടന്നപ്പോൾ നിർന്നിമേഷനായി അതിനു സാക്ഷ്യം വഹിക്കാൻ സുഗന്ധിയുടെ കഥാകാരൻ സാക്ഷാൽ ടി ഡി രാമകൃഷ്ണനും സദസ്സിലുണ്ടായിരുന്നു. ഏറെ കാലിക പ്രസക്തിയുള്ള ഒരു കഥയായിരുന്നു സുഗന്ധിയുടേത്.\nഅതിനൂതനമായ ഒരു ആവിഷ്കാരമായിരുന്നു അത്... കലാപകലുഷിതമായ ശ്രീലങ്കയുടെ ചിത്രം, ആ ഓഡിറ്റോറിയം നിറഞ്ഞുകവിഞ്ഞിരുന്ന മുംബൈ മലയാളികൾക്കുമുന്നിൽ ജോസ് വരച്ചിട്ടു. എൽടിടിഇയുടെ വളർച്ചയും തളർച്ചയും അവരും സിംഹളരും തമ്മിലുള്ള പോരാട്ടങ്ങളുമെല്ലാം കഥയിൽ ഉദ്വേഗത്തിന്റെ മുഹൂർത്തങ്ങൾ സമ്മാനിച്ചു. കലാപങ്ങളിലെല്ലാം വേട്ടയാടപ്പെടുകയും, അപമാനിതരാകുകയും ചെയ്യപ്പെടുന്ന നിരപരാധികളായ സ്ത്രീകളുടെ കഥ കാഴ്ചക്കാരുടെ മനസ്സിലേക്ക് പ്രവേശിപ്പിക്കാൻ കാഥികനായി. കഥ കഴിഞ്ഞതും നോവലിസ്റ്റ് സ്റ്റേജിലെത്തി ജോസിനെ ചേർത്തുപിടിച്ചിട്ടു പറഞ്ഞു, "അതി ഗംഭീരം...''\nഏറെനാളുകൾക്കു ശേഷം കഥാപ്രസംഗത്തിൽ ജോസ് വെട്ടിയ പുതുവഴി ജനങ്ങൾക്ക് ഏറെ ഇഷ്ടമായി... അത് കൂടുതൽ പരീക്ഷണങ്ങൾ നടത്താൻ ജോസിനെ പ്രേരിപ്പിച്ചു. ഷേക്സ്പിയറിന്റെ മാക്ബെത്ത് അദ്ദേഹം കഥാപ്രസംഗരൂപത്തിൽ അവതരിപ്പിച്ചു.\nപ്ലാന്റേഷൻ കോർപ്പറേഷനിൽ വെൽഫെയർ ഓഫീസറായി ജോലിചെയ്യുന്ന അദ്ദേഹം ഈടുറ്റ സാഹിത്യകൃതികൾ മാത്രം കഥാപ്രസംഗത്തിന്റെ ചിട്ടയിലേക്ക് മാറ്റി അവതരിപ്പിക്കാൻ ഇഷ്ടപ്പെടുന്ന ഒരാളാണ്. കഥാപ്രസംഗരംഗത്തെ വ്യത്യസ്തനായ ഒരു കാഥികനാണ് കല്ലട വി വി ജോസ്. ഈ ക്‌ളാസ്സിക്കുകളൊക്കെ കഥയാക്കിയാൽ ആരുകാണാൻ എന്നാവും. അതിനുള്ള ഉത്തരം ജോസിന്റെ കഥകൾ കാണാൻ നിറഞ്ഞുകവിഞ്ഞു വരുന്ന സദസ്സുകൾ പറയും. ചെന്നിടത്തെല്ലാം ജോസിനെ വരവേറ്റിട്ടുള്ളത് കഥ തുടങ്ങും മുമ്പുതന്നെ നിറഞ്ഞു കവിഞ്ഞിട്ടുള ഓഡിറ്റോറിയങ്ങളാണ്. അവർ ഒരൊറ്റ കണ്ണും കാതുമായി ജോസ് പറയുന്ന കഥകൾ കേൾക്കും. കരയും, ചിരിക്കും. കഥാപ്രസംഗം എന്ന കലാരൂപത്തിന് ഏതൊരു സിനിമയെക്കാളും ജനങ്ങളുടെ മനസ്സിലേക്ക് അവരറിയാതെ കടന്നുകേറാനുള്ള സിദ്ധിയുണ്ട്. അതവരെ ഭ്രമിപ്പിച്ചിരുന്ന ഒരു കാലമുണ്ടായിരുന്നു.\nകഥാപ്രസംഗരംഗത്തെ സംഭാവനകൾ മുൻനിർത്തി സുകുമാർ അഴീക്കോട് തത്വമസി പുരസ്കാരം നൽകി അദ്ദേഹത്തെ ആദരിക്കുകയുണ്ടായിട്ടുണ്ട്. പറയാനുള്ള എത്രയോ ക്ലാസിക്കുകളുടെ കഥാപ്രസംഗരൂപം വി വി ജോസിന്റെ ഹൃദയത്തിൽ ഇനിയുമുണ്ട്. എന്നാൽ ഇന്ന്, എത്രയോ വർഷത്തെ പാരമ്പര്യമുള്ള കേരളത്തിന്റെ ഈ തനതായ കലാരൂപം, നല്ല കാഥികരുടെയും, കഥാവിഷ്‌കാരങ്ങളുടെയും, വേദികളുടെയും അഭാവത്താൽ നാമാവശേഷമാവുന്നതിന്റെ വക്കിൽ നിൽക്കുകയാണ് . അതിനെ വേണ്ടുംവിധം പരിചരിക്കാനുള്ള നടപടികൾ സംഗീത നാടക അക്കാദമി പോലുള്ള സ്ഥാപനങ്ങളിൽ നിന്നും ഉണ്ടായിക്കാണുന്നില്ല എന്നതാണ് ജോസിന്റെ സങ്കടങ്ങളിലൊന്ന്. വ്യത്യസ്തമായ വഴിയിലൂടെ സഞ്ചരിക്കുന്നു എന്നതുകൊണ്ടുമാത്രം തന്നെ കൂട്ടത്തിലൊരാളായി കാണാൻ മടിക്കുന്ന കഥാപ്രസംഗരംഗത്തെ സഹകാഥികരോടും നേരിയൊരു പരിഭവം ജോസിന് ഉള്ളിന്റെയുള്ളിൽ ഉണ്ട്.\nLast Updated 5, Aug 2019, 6:15 PM IST\nkallada v v jose\nകല്ലട വി വി ജോസ്\nവീട്ടിലിരുന്ന ചിത്രം നിധിയെന്നറിയാതെ കുടുംബം, ഒടുവിൽ ലേലത്തിലൂടെ കയ്യിൽ വന്നത് 10 കോടി


വക്കം പുരുഷോത്തമൻ കേരള രാഷ്ട്രീയത്തിലെ ഭീഷ്മർ, 95ന്റെ നിറവിലും കെടാത്ത വീര്യം » Newsthen\nവക്കം പുരുഷോത്തമൻ കേരള രാഷ്ട്രീയത്തിലെ ഭീഷ്മർ, 95ന്റെ നിറവിലും കെടാത്ത വീര്യം\nമൂന്നുതവണ മന്ത്രി, രണ്ടുതവണ സ്പീക്കർ, രണ്ടുതവണ എം.പി, പിന്നെ മിസോറാം, ആൻഡമാൻ ഗവർണർ… (ഇതിനിടയിൽ ഒരു മാസം ത്രിപുരയിലും ഗവർണർ) വക്കം പുരുഷോത്തമൻ്റെ രാഷ്ട്രീയഗരിമക്കു പകരം വയ്ക്കാൻ ചുരുക്കം നേതാക്കളേ ഇന്ന് കേരളത്തിലുള്ളു.\nഇന്നലെ 95 തികഞ്ഞ കോൺഗ്രസിലെ മുതിർന്ന നേതാവായ വക്കം പുരുഷോത്തമൻ സജീവ രാഷ്ട്രീയത്തിൽനിന്നു വിരമിച്ചെങ്കിലും രാഷ്ട്രീയ കാര്യങ്ങളിൽ സദാ ശ്രദ്ധാലുവാണ്. 95 വയസ്സിന്റെ നിറവിലും കൂടുതൽ സമയം മാറ്റിവയ്ക്കുന്നത് പത്രവായനയ്ക്കും വാർത്താ ചാനലുകൾ കാണുന്നതിനും തന്നെ.\nകുമാരപുരം പൊതുജനം റോഡിലെ വീട്ടിൽ ഭാര്യ മെഡിക്കൽ വിദ്യാഭ്യാസ വകുപ്പ് മുൻ ജോയിന്റ് ഡയറക്ടർ ഡോ. ലില്ലിക്കും കൊച്ചുമകൾ അഞ്ജുവിനും കുടുംബത്തിനുമൊപ്പമാണ് താമസം. മൂത്തമകൻ പരേതനായ ബിജുവിന്റെ മകളാണ് അഞ്ജു. ഇന്നലെ, ചൊവ്വാഴ്ച അടുത്ത ബന്ധുക്കളെല്ലാം ചേർന്ന് ഒരു ജൻമദിനാഘോഷം ഒരുക്കി. ഒമ്പത് സഹോദരങ്ങളും മക്കളും കുടുംബങ്ങളുമാണ് ആഘോഷത്തിയത്.\nപത്ത് സഹോദരങ്ങളിൽ മൂത്തയാളാണ് പുരുഷോത്തമൻ.\nജീവിതശൈലീരോഗങ്ങളായ പ്രമേഹവും രക്തസമ്മർദവുമൊന്നും ഇദ്ദേഹത്തിനടുത്തുകൂടിപോലും പോയിട്ടില്ല. ഭക്ഷണത്തിനും പ്രത്യേക നിയന്ത്രണമൊന്നുമില്ല. അളവ് കുറച്ചിട്ടുണ്ടെന്നു മാത്രം. രാവിലെ വീട്ടുമുറ്റത്തെ നടത്തമാണ് വ്യായാമം. ഒരു വർഷമായി പുറത്ത് യാത്രകളൊന്നുമില്ല.\nരാവിലെ മുതൽ ഉച്ചവരെ പത്രവായന. തുടർന്ന് ഉച്ചഭക്ഷണം. തുടർന്ന് അൽപ്പം മയക്കം. ഉച്ചയ്ക്കു ശേഷം പുസ്തക വായന. വൈകീട്ട് വാർത്താ ചാനലുകൾ കാണും. രാഷ്ട്രീയത്തിലെ സമകാലിക വിഷയങ്ങൾ സൂക്ഷ്മമായി നിരീക്ഷിക്കാറുണ്ട്. കെ. വി. തോമസുമായി ബന്ധപ്പെട്ടുണ്ടായ വിഷയങ്ങൾ ദൗർഭാഗ്യകരമെന്ന് അദ്ദേഹം പറയുന്നു. മറ്റൊരു പാർട്ടിയുടെ പരിപാടിയിൽ പങ്കെടുത്ത് സ്വന്തം അഭിപ്രായങ്ങൾ പറയുന്നതിൽ തെറ്റില്ല. പക്ഷേ, മറ്റൊരു പാർട്ടിയിലേക്കു മാറുന്നത് ഖേദകരമാണ്. ആദ്യം ലഭിക്കുന്ന പരിഗണന പിന്നീടുണ്ടാവാറില്ലെന്നും പുരുഷോത്തമൻ പറഞ്ഞു. രാഷ്ട്രീയത്തിലും വിരമിക്കൽ വേണമെന്നും പ്രായമായാൽ പിന്നെ കടിച്ചുതൂങ്ങിക്കിടക്കുന്നതു ശരിയല്ലെന്നും അദ്ദേഹം കൂട്ടിച്ചേർത്തു.\nഗ്രൂപ്പ് രാഷ്ട്രീയം നന്നല്ലെന്നും താൻ ഗ്രൂപ്പ് രാഷ്ട്രീയത്തിന് എതിരാണെന്നും വക്കം പുരുഷോത്തമൻ പറഞ്ഞു. അവരവരുടെ നിലനിൽപ്പിനു വേണ്ടിയാണ് ഗ്രൂപ്പ്. പക്ഷേ, അത് പാർട്ടിയുടെ നാശത്തിനു വേണ്ടിയാകരുത്. ചില സമയത്ത് ഗ്രൂപ്പിനൊപ്പം തനിക്കും നിൽക്കേണ്ടി വന്നിട്ടുണ്ട്.\nആൻഡമാനിൽ ലെഫ്റ്റനന്റ് ഗവർണറായിരുന്ന സമയത്താണ് തൃപ്തികരമായി പ്രവർത്തിക്കാൻ സാധിച്ചതെന്നും ആ സമയത്ത് അവിടെ നിരവധി വികസനപ്രവർത്തനങ്ങൾ നടത്താനായെന്നും അദ്ദേഹം പറഞ്ഞു.\nഉമ്മൻചാണ്ടി, എം. എം. ഹസൻ, പാലോട് രവി തുടങ്ങിയവർ ഇടയ്ക്ക് വിളിക്കാറുണ്ട്. എന്തെങ്കിലും കാര്യമുണ്ടെങ്കിൽ കെ. സുധാകരനും വി. ഡി. സതീശനും വിളിക്കും. അങ്ങോട്ട് ആരെയും വിളിച്ച് ശല്യംചെയ്യാറില്ല. കോടിയേരി ബാലകൃഷ്ണനും വെള്ളാപ്പള്ളി നടേശനും നല്ല സുഹൃത്തുക്കളാണ്. ഇരുവരും വിളിക്കാറുണ്ടെന്നും അദ്ദേഹം പറഞ്ഞു. ഡോ. ബിന്ദു, ബിനു പുരുഷോത്തമൻ എന്നിവരാണ് മറ്റു മക്കൾ.\nതിരക്കുള്ള അഭിഭാഷകവൃത്തിയിൽ നിന്നപ്പോൾ ആർ. ശങ്കറിന്റെ നിർദേശപ്രകാരമാണ് കോൺഗ്രസിലൂടെ രാഷ്ട്രീയത്തിലേക്ക് എത്തിയത്.


മെഡിക്കൽ പ്രവേശനം സമയബന്ധിതമാവണം | Medical Admission Time Table | NEET\nമെഡിക്കൽ പ്രവേശനം സമയബന്ധിതമാവണം\nതാളംതെറ്റിയ സമയക്രമവും അനിശ്ചിതമായി തുടർന്ന ഫീസിലെ അവ്യക്തതയും അടുത്ത വർഷം ഉണ്ടാകില്ലെന്നത് വിദ്യാർഥികളെയും രക്ഷിതാക്കളെയും സംബന്ധിച്ച് ആശ്വാസം നൽകും.\n# ഡോ. എസ്. രാജൂകൃഷ്ണൻ | പ്രവേശന പരീക്ഷാ മുന് ജോയിന്റ് കമ്മിഷണര്\nPublished: Dec 23, 2017, 07:01 PM IST\n2018-ലെ പ്രൊഫഷണൽ കോഴ്‌സ് പ്രവേശനത്തിന്റെ ഭാഗമായി മെഡിക്കൽ പ്രവേശനത്തിന് ഒരു സമയപ്പട്ടിക പ്രസിദ്ധീകരിച്ചത് സാധാരണമായി നടക്കേണ്ട ഒരു നടപടിയാണെങ്കിലും അത് മുൻകൂട്ടി പ്രസിദ്ധീകരിച്ചതിനെ സ്വാഗതംചെയ്യുന്നു. നല്ല തുടക്കമാണിത്. കാരണം, അങ്ങനെയൊന്ന് ഇവിടെ വർഷങ്ങളായി ഇല്ലല്ലോ.\nകഴിഞ്ഞവർഷത്തെ അനുഭവങ്ങളിൽനിന്ന് പാഠങ്ങൾ പഠിച്ചും കോടതിനിർദേശത്തിന്റെ വെളിച്ചത്തിലുമാണ് ഈ മാറ്റം വന്നത്. താളംതെറ്റിയ സമയക്രമവും അനിശ്ചിതമായി തുടർന്ന ഫീസിലെ അവ്യക്തതയും അടുത്ത വർഷം ഉണ്ടാകില്ലെന്നത് വിദ്യാർഥികളെയും രക്ഷിതാക്കളെയും സംബന്ധിച്ച് ആശ്വാസം നൽകും. ഫീസിന്റെ കാര്യത്തിൽ മുൻകൂട്ടിയുള്ള ഒരു തീരുമാനം വരുന്നു എന്നതാണ് ഇതിൽ, കൂടുതൽ ആശ്വാസം നൽകുന്നത്.\nകോഴ്‌സിൽ ചേർന്നാൽ ഇത്ര തുക ഫീസായി നൽകേണ്ടിവരും എന്ന അറിവോടെ ഒാപ്‌ഷൻ കൊടുക്കാനാവുന്നത് ഒരു വിദ്യാർഥിക്കുള്ള അവകാശമാണ്, ഔദാര്യമല്ല. തുകയെക്കുറിച്ച് അഭിപ്രായവ്യത്യാസമുണ്ടാകാം. പക്ഷേ, അതിലൊരു തീരുമാനമുള്ളത് പ്രതീക്ഷനൽകുന്നു.\nട്യൂഷൻ ഫീസിനൊപ്പം സ്പെഷ്യൽ ഫീസ് സംബന്ധിച്ചും തീരുമാനമെടുക്കാൻ ഈ സമിതിയോട് മെഡിക്കൽ കൗൺസിൽ ആവശ്യപ്പെട്ടിട്ടുണ്ടെന്നുള്ള വാർത്തയും സ്വാഗതാർഹമാണ്. ഒരു നിയന്ത്രണവുമില്ലാതെ പല ഇനങ്ങളിലായി വലിയ തുകയാണ് കോളേജുകൾ വാങ്ങുന്നതെന്ന് പൊതുവെ പരാതിയുണ്ട്. അതിലൊരു നിയന്ത്രണം വരുന്നത് നല്ലതാണ്. പ്രവേശന ഫീസിലും ഒരു ഏകീകൃത സ്വഭാവം വേണം.\nസമയക്രമമനുസരിച്ച് ഫീസ്, സീറ്റ് സംബന്ധിച്ച വിവരങ്ങൾ അടങ്ങുന്ന വിജ്ഞാപനം ജൂൺ പത്തിന് സർക്കാർ പുറപ്പെടുവിക്കും. ഇതും നല്ലതാണ്. സീറ്റ് വിഭജനം ഫീസ് നിർണയംപോലെ സങ്കീർണമായ ഒരു വിഷയമല്ല. പ്രത്യേകിച്ച് എല്ലാ സീറ്റിലേക്കും സർക്കാർതലത്തിൽ അലോട്ട്‌മെന്റ് നടത്തുന്ന സാഹചര്യത്തിൽ. അതിനുള്ള ചർച്ചകൾ ഇപ്പോൾത്തന്നെ തുടങ്ങണം. സർക്കാർ അതിന് മുൻകൈയെടുക്കണം.\nപ്രവേശനം സംബന്ധിച്ച എല്ലാ വിവരങ്ങളും അടങ്ങുന്ന ഒരു പ്രോസ്പെക്ടസ് ഏവരുടെയും സ്വപ്നമാണ്. അതിലേക്കുള്ള ആദ്യശ്രമമായി ഈ നീക്കത്തെ കാണാം. ഇതൊക്കെയാണെങ്കിലും സ്വാശ്രയ കോളേജിൽ കുറച്ചുപേർക്കെങ്കിലും കുറഞ്ഞ ഫീസിൽ എം.ബി.ബി.എസ്./ബി.ഡി.എസ്. പഠിക്കാനുള്ള അവസരം തിരികെവരുമെന്ന് പ്രതീക്ഷിക്കാം.\nഅതിനുള്ള ശ്രമവും സർക്കാർഭാഗത്തുനിന്ന് ഉണ്ടാകണം. ചില സംസ്ഥാനങ്ങളിൽ സ്വാശ്രയ കോളേജിലെ സർക്കാർ സീറ്റിൽ കുറഞ്ഞ ഫീസിൽ പഠിക്കാൻ അവിടത്തെ കുട്ടികൾക്ക് കഴിയുന്നുണ്ട്. കേരളത്തിലും അത്തരത്തിലൊരു നീക്കം അടുത്തവർഷം വീണ്ടും ഉണ്ടാകണം. അതിന്റെ വിവിധവശങ്ങൾ സർക്കാർ പഠിച്ച് 2016 വരെ ഉണ്ടായിരുന്ന ആ സൗകര്യം പുനഃസ്ഥാപിക്കാൻ ശ്രമിക്കണം.\nകോളേജുകൾക്ക് ന്യായമായ വാർഷികഫീസ് വർധന കമ്മിറ്റി നൽകിയിട്ടുണ്ട് എന്നാണ് വിലയിരുത്തൽ. അത് കോളേജുകൾ സ്വീകരിക്കുമെന്ന് പ്രതീക്ഷിക്കാം. എം.ബി.ബി.എസ്./ബി.ഡി.എസ്. കോഴ്‌സുകളുടെ കാര്യത്തിലെന്നപോലെ മെഡിക്കൽ അനുബന്ധ കോഴ്‌സുകളുടെ കാര്യത്തിലും ഇത്തരത്തിലുള്ള തീരുമാനങ്ങൾ ഒരു സമയപ്പട്ടികയുടെ അടിസ്ഥാനത്തിൽ മുന്നോട്ടുകൊണ്ടുപോകണം. ഈ കോഴ്‌സുകളുടെ പ്രാധാന്യം ഒട്ടും കുറച്ചുകാണരുത്. എൻജിനീയറിങ് /ആർക്കിടെക്‌ചർ ഫീസ് നിർണയവും സമയബന്ധിതമായി പൂർത്തീകരിക്കണം.\nഫീസിനും സീറ്റിനും ജൂൺ 10 എന്ന സമയപരിധി മെഡിക്കൽ /മെഡിക്കൽ അനുബന്ധ/ എൻജിനീയറിങ്/ആർക്കിടെക്‌ചർ റാങ്ക് പട്ടികകളുടെ അടിസ്ഥാനത്തിൽ പ്രവേശനപരീക്ഷ കമ്മിഷണർ പ്രവേശനം നൽകുന്ന എല്ലാ കോഴ്‌സുകൾക്കും ബാധകമാക്കിയാൽ ഒരേ പ്രക്രിയവഴി എല്ലാ കോഴ്‌സിലേക്കും പ്രവേശനം നടത്താൻ കഴിയും. ഒന്നിൽക്കൂടുതൽ റാങ്ക് പട്ടികകളിലുള്ളവർക്ക് അത് വലിയൊരു ആശ്വാസമായിരിക്കും. ആർട്‌സ് ആൻഡ് സയൻസ് കോളേജിലെ പ്രവേശനപ്രക്രിയയും സമയബന്ധിതമായി പൂർത്തീകരിക്കാൻ അതുവഴി കഴിയും. ഇത് അസാധ്യമാണെന്ന് തോന്നുന്നില്ല. ആ ലക്ഷ്യം മുന്നിൽ കണ്ടുകൊണ്ട് സർക്കാർ പ്രവർത്തിക്കുമെന്ന് കരുതാം.


സമ്മർദമുണ്ടെങ്കിലും ആർട്ടിക്കിൾ 370, സിഎഎ തീരുമാനങ്ങളിൽ നിന്ന് പിന്നോട്ടില്ലെന്ന് മോദി |despite pressure firm on decisions on article 370 and caa says modi – News18 Malayalam\nHome » photogallery » india » DESPITE PRESSURE FIRM ON DECISIONS ON ARTICLE 370 AND CAA SAYS MODI\n'സമ്മർദമുണ്ട്; എങ്കിലും പൗരത്വ നിയമത്തിൽ നിന്ന് പിന്നോട്ടില്ല': പ്രധാനമന്ത്രി\nപലഭാഗത്തുനിന്നും സമ്മർദമുയരുന്നുണ്ടെങ്കിലും തീരുമാനങ്ങളിൽ ഞങ്ങൾ ഉറച്ചുനിൽക്കുന്നുവെന്നും അതു തുടരുകതന്നെചെയ്യുമെന്നും മോദി പറഞ്ഞു.\n| February 17, 2020, 07:57 IST\nവാരണാസി: ദേശീയ പൗരത്വ നിയമ ഭേദഗതിയിലും ജമ്മുകശ്മീരിന്റെ പ്രത്യേക പദവി സംബന്ധിച്ച തീരുമാനത്തിലും സർക്കാർ ഉറച്ചു നിൽക്കുകയാണെന്ന് പ്രധാനമന്ത്രി നരേന്ദ്ര മോദി. അദ്ദേഹത്തിന്റെ മണ്ഡലമായ വാരണാസിയിൽ പൊതുറാലിയിൽ സംസാരിക്കവെയാണ് മോദി ഇക്കാര്യം വ്യക്തമാക്കിയത്.\nദേശീയ താത്പര്യമനുസരിച്ച് ഈ തീരുമാനങ്ങൾ അനിവാര്യമായിരുന്നു. വർഷങ്ങളായി രാജ്യം ഇതിനായി കാത്തിരുന്നതാണ് - മോദി വ്യക്തമാക്കി.\nജമ്മു കശ്മീരിന് പ്രത്യേക അധികാരങ്ങൾ നൽകിയ ഭരണഘടനയുടെ ആർട്ടിക്കിൾ 370 ലെ വ്യവസ്ഥകൾ കഴിഞ്ഞ ഓഗസ്റ്റിൽ സർക്കാർ റദ്ദാക്കിയിരുന്നു. പൗരത്വ നിയമത്തിനെതിരെ രാജ്യത്തിന്റെ വിവിധ ഭാഗങ്ങളിൽ പ്രതിഷേധം തുടരുന്നതിനിടെയാണ് അദ്ദേഹം ഇക്കാര്യം വ്യക്തമാക്കിയിരിക്കുന്നത്.\nഅയോധ്യയിൽ രാമക്ഷേത്രം പണിയാനായി രൂപംനൽകിയ ട്രസ്റ്റ് വൈകാതെ പ്രവർത്തനം തുടങ്ങുമെന്നും ക്ഷേത്രനിർമാണം ഉടനാരംഭിക്കുമെന്നും മോദി.\nമണ്ഡലത്തിൽ പ്രധാനമന്ത്രി 1254 കോടി രൂപയുടെ 50 പദ്ധതികൾക്കു തുടക്കമിട്ടു. ഐ.ആർ.സി.ടി.സി.യുടെ മഹാകാൽ എക്സ്പ്രസ് വീഡിയോ കോൺഫറൻസിങ്ങിലൂടെ ഉദ്ഘാടനംചെയ്തു. പണ്ഡിറ്റ് ദീൻദയാൽ ഉപാധ്യായ സ്മാരകകേന്ദ്രവും 63 അടി ഉയരത്തിലുള്ള പ്രതിമയും രാജ്യത്തിനു സമർപ്പിച്ചു.\nശ്രീ സിദ്ധാന്ത് ശിഖാമണി ഗ്രന്ഥത്തിന്റെ 19 ഭാഷകളിലുള്ള പകർപ്പുകളും അതിന്റെ മൊബൈൽ ആപ്ലിക്കേഷനുകളും മോദി പുറത്തുവിട്ടു. 430 കിടക്കകളുള്ള സൂപ്പർസ്പെഷ്യാലിറ്റി സർക്കാർ ആശുപത്രിയും ഉദ്ഘാടനം ചെയ്തു.\nപൈതൃക കേന്ദ്രങ്ങളും മതകേന്ദ്രങ്ങളും പരസ്പരം ബന്ധിപ്പിക്കേണ്ടതിന്റെ ആവശ്യകതയെക്കുറിച്ച് പരാമർശിച്ച മോദി, രാജ്യത്തെ അഞ്ചുലക്ഷം കോടി ഡോളറിന്റെ സമ്പദ്‌വ്യവസ്ഥയാക്കുന്നതിൽ വിനോദസഞ്ചാര മേഖലയായിരിക്കും മുഖ്യപങ്കു വഹിക്കുകയെന്നും പറഞ്ഞു.


കരിങ്കാലി...രാജ്യത്തിന്റെ കറുത്ത കളങ്കം! കറുപ്പിനെ ഇങ്ങനെ കുറ്റകൃത്യത്തിന്റെ നിറമാക്കിയത് നമ്മളല്ലേ?; ജോര്‍ജ് ഫ്‌ളോയിഡിന്റെ വിയോഗത്തില് കുറിപ്പ് | George floyd death\nSaturday 30 May 2020 02:43 PM IST : By സ്വന്തം ലേഖകൻ\nSaturday 30 May 2020 02:43 PM IST\nഅമേരിക്കയിലെ മിനിസോട്ടയില് ജോര്‍ജ് ഫ്‌ളോയിഡെന്ന കറുത്ത വര്‍ഗക്കാരനെ കഴുത്തു ഞെരിച്ചു കൊലപ്പെടുത്തിയ സംഭവത്തില് പ്രതിഷേധം കനക്കുകയാണ്. വര്‍ണവെറിയുടെ കൈകളാല് കൊല്ലപ്പെട്ട നിരപരാധിയെ ഓര്‍ത്ത് ലോകം തേങ്ങുമ്പോള് രോഷക്കുറിപ്പ് പങ്കുവയ്ക്കുകയാണ് ഡോ. നെല്‍സണ് ജോസഫ്. അറിഞ്ഞോ അറിയാതെയോ നമ്മള് ആ കൃത്യത്തില് പങ്കാളികളാണെന്ന് ഡോക്ടര് കുറിക്കുക്കുന്നു. കറുത്ത കൈകളെന്നും കരിങ്കാലിയെന്നും രാജ്യത്തിനേറ്റ കറുത്ത കളങ്കമെന്നുമൊക്കെ ആരോ പറഞ്ഞത് കേട്ട് ആവര്‍ത്തിച്ച് ഒരു നിറത്തെ കുറ്റകൃത്യത്തിന്റെ നിറമാക്കിയത് സമൂഹമാണെന്നും അദ്ദേഹം ഓര്‍മ്മിപ്പിക്കുന്നു.\nനിറം ഒന്നുകൊണ്ടുമാത്രം നാടും നാട്ടാരും നോക്കിനിൽക്കെ പട്ടാപ്പകൽ തെരുവിൽ വച്ച് പൊലീസിൻ്റെ , അധികാരത്തിൻ്റെ , വർണവെറിയുടെ കൈകളാൽ കൊല്ലപ്പെട്ട നിരപരാധി.\nഅറിഞ്ഞോ അറിയാതെയോ ഞാനും നിങ്ങളും ആ കൃത്യത്തിൽ പങ്കാളികളാണ്. കറുത്ത കൈകളെന്നും കരിങ്കാലിയെന്നും രാജ്യത്തിനേറ്റ കറുത്ത കളങ്കമെന്നുമൊക്കെ ആരോ പറഞ്ഞത് കേട്ട് ആവർത്തിച്ച് ഒരു നിറത്തെ കുറ്റകൃത്യത്തിൻ്റെ നിറമാക്കിയതിന്..\nകുറ്റം ചെയ്തതുകൊണ്ടാണ് കൊല്ലപ്പെട്ടത്, മോഷ്ടിച്ചതുകൊണ്ടാണ് പിടികൂടാൻ ശ്രമിച്ചത് എന്ന് കേൾക്കുമ്പൊ രണ്ടാമതൊന്ന് ആലോചിക്കാൻ തോന്നാത്തവിധമാക്കിത്തീർത്തതിന്.\nപലപ്പൊഴായി വായിച്ചിട്ടുണ്ട്, പലയിടങ്ങളിലും കണ്ടിട്ടുണ്ട് ഹിറ്റ്ലറുടെ കാലത്തെ ജർമനിയിൽ ജൂതരെ ചിത്രീകരിച്ചിരുന്ന, കുഞ്ഞുങ്ങളെപ്പോലും പഠിപ്പിച്ചിരുന്ന രീതികളെക്കുറിച്ച്. അവർ മനുഷ്യരെക്കാൾ താഴെയാവുന്നത് എങ്ങിനെയാണെന്ന്.\nശ്വസിക്കാനാവുന്നില്ല എന്ന അയാളുടെ കരച്ചിൽ കേൾക്കാൻ കഴിയാതെയാക്കിയതിന് നൂറ്റാണ്ടുകളോളം പഴക്കമുള്ള അത്തരം കണ്ടീഷനിങ്ങുകൾക്ക് പങ്കുണ്ടെന്നാണ് ഞാൻ വിശ്വസിക്കുന്നത്. ഒരു കറുത്ത വർഗക്കാരൻ മരിച്ചാൽ ഒരു മോഷ്ടാവ് കുറഞ്ഞുവെന്ന് ചിന്തിക്കാൻ തോന്നിക്കുന്ന കണ്ടീഷനിങ്ങുകൾ.\nഅങ്ങ് അമേരിക്കയിൽ നടന്ന ഒരു സംഭവം ഇവിടെ പ്രസക്തമാവുന്നത് അവിടെയാണ്...\nഒന്ന് ഓർത്തുനോക്കൂ, മരണത്തെ വിക്കറ്റ് വീഴ്ചയാക്കുന്നവരെക്കുറിച്ച്. മരണവാർത്തയുടെ താഴെ ഒരു തീവ്രവാദി കുറഞ്ഞുവെന്ന് വരുന്ന കമൻ്റുകളെക്കുറിച്ച്..മുടിയുടെ നീളം കൊണ്ട് വിധിക്കപ്പെടുന്നവരെക്കുറിച്ച്..\nതെറ്റുകാരനാണെന്ന് തെളിയിക്കപ്പെടുന്നത് വരെ നിരപരാധിയാണ് ( Innocent until proven guilty ) എന്നയിടത്ത് നിന്ന് എല്ലാ കറുത്ത വംശജരും തെറ്റുകാരാണ് എന്നും താൻ അങ്ങനെയല്ല എന്ന് തെളിയിക്കപ്പെടേണ്ടതുണ്ട് എന്നും വരുന്നത് വർണവിവേചനത്തിൻ്റെ ഒരു ഭാഗം..\nഓർമിച്ച് നോക്കിയാൽ അതിനു സമാനമായ എത്രയോ വിവേചനങ്ങൾ കാണാം ചുറ്റും...പേരിൻ്റെ അടിസ്ഥാനത്തിൽ, ജീവിത സാഹചര്യങ്ങളുടെ അടിസ്ഥാനത്തിൽ, തൊഴിലിൻ്റെ അടിസ്ഥാനത്തിൽ, ജാതിയുടെ അടിസ്ഥാനത്തിൽ എന്തിന്, ജീവിക്കുന്ന ഇടങ്ങളുടെ അടിസ്ഥാനത്തിൽ പോലും.\nപേരുകൊണ്ട് രാജ്യദ്രോഹിയും തീവ്രവാദിയുമാവുന്നവർ, മുടിയുടെ നീളം നോക്കി കള്ളനാക്കപ്പെടുന്നവരും കള്ളലക്ഷണം ആരോപിക്കപ്പെടുന്നവരും, താമസിക്കുന്ന ഇടം കൊണ്ട് നിലവാരമില്ലെന്ന് മുദ്രകുത്തപ്പെടുന്നവർ...ഏതെല്ലാം രൂപത്തിൽ ചുറ്റുമുണ്ടെന്ന് നോക്കാനുള്ള അവസരം കൂടിയാണ്.\nപ്രതിഷേധം കനക്കുകയാണ് അമേരിക്കയിൽ. സി.എൻ.എന്നിൻ്റെ കറുത്ത വംശജനായ റിപ്പോർട്ടറെ ഓൺ എയർ അറസ്റ്റ് ചെയ്ത് നീക്കം ചെയ്ത് പിന്നീട് വിട്ടയച്ചുവെന്ന് വാർത്തകൾ കാണുന്നുണ്ട്.\nഎല്ലാം ശാന്തമാക്കേണ്ട പ്രസിഡൻ്റിൻ്റെ ട്വീറ്റ് വയലൻസിനെ മഹത്വവൽക്കരിക്കുന്നതുകൊണ്ട് ഫ്ലാഗ് ചെയ്യേണ്ടുന്ന അവസ്ഥ വരെ എത്തിനിൽക്കുന്നു.\nഅനീതി നടന്നത് അമേരിക്കയിലാവുമ്പൊ പ്രതികരിക്കാൻ നമുക്ക് എളുപ്പമാണ്...\nഭരണം നോക്കണം, പാർട്ടി നോക്കണം. മതം നോക്കണം.. അങ്ങനെ എന്തെല്ലാം നോക്കിയാലാണ് അനീതിക്കെതിരെ ഒന്ന് ശബ്ദമുയർത്താൻ കഴിയുന്നത്.\nപലരും പറഞ്ഞുകേട്ടതുപോലെ എനിക്ക് ശ്വാസം മുട്ടുന്നുവെന്നത് ഒരു മുദ്രാവാക്യമായിരുന്നില്ല. അയാളുടെ അവസാനത്തെ കരച്ചിലായിരുന്നു. അത് കേട്ടിട്ടും കേൾക്കാതെ തിരിഞ്ഞ് നിന്നുകളഞ്ഞൂ എല്ലാവരും..\n" എനിക്ക് ശ്വാസം മുട്ടുന്നു " വെന്ന് കേൾക്കുമ്പൊ ന്യായീകരിക്കാൻ ശ്രമിക്കാതെയെങ്കിലുമിരുന്നാൽ മതി.


ഐപിസി യുഎഇ റീജിയൻ വാർഷിക കൺവെൻഷൻ നവംബർ 23 മുതൽ – The End Time News\nദുബായ്: ഐപിസി യുഎഇ റീജിയൻ വാർഷിക കൺവെൻഷൻ നവംബർ 23, 24, 25 തീയതികളിൽ സൂം പ്ലാറ്റ് ഫോമിൽ നടക്കും. ദിവസവും വൈകീട്ട് 7:30 മുതൽ 9:30 വരെ നടക്കുന്ന കൺവെൻഷനിൽ പാസ്റ്റർ സാബു വർഗ്ഗീസ് ഹ്രൂസ്റ്റൺ), ഐപിസി ജനറൽ സെക്രട്ടറി പാസ്റ്റർ സാം ജോർജ് , പാസ്റ്റർ കെ.എം ജോസഫ് പെരുമ്പാവൂർ എന്നിവർ പ്രസംഗിക്കും. റീജിയൻ പ്രസിഡണ്ട് പാസ്റ്റർ രാജൻ എബ്രഹാം, ഉൽഘാടനം ചെയ്യും. റീജിയൻ ഭാരവാഹികളായ പാസ്റ്റർ കെ.വൈ. തോമസ് , പാസ്റ്റർ അലക്സ് അബ്രഹാം , പാസ്റ്റർ ഷൈനോജ് നൈനാൻ, ജേക്കബ് വർഗ്ഗീസ്, രാജു ജോൺ, ഡെനീസ് തോമസ് എന്നിവർ വിവിധ ശുശ്രൂഷകൾക്ക് നേതൃത്വം നൽകും. മൂന്ന് ദിവസങ്ങളിലായി നടക്കുന്ന കൺവെൻഷനിൽ ഐപിസി. ഇമ്മാനുവേൽ ദുബായ്, ഐപിസി അജ്മാൻ. ഐപിസി ഫിലദൽഫിയ ദുബായ് ഗാന ശുശ്രൂഷകൾക്ക് നേതൃത്വം നൽകും. എല്ലാ വർഷവും നടക്കുന്നത് പോലെ ഈ വർഷവും ഡിസംബർ2ന് രാവിലെ 9:30 മുതൽ 12:30 വരെ സൂം പ്ലാറ്റ്ഫോമിൽ റീജിയൻ ആരാധന നടക്കും എന്ന് റീജിയൻ പ്രസിഡണ്ട് പാസ്റ്റർ രാജൻ എബ്രഹാം അറിയിച്ചു. വിവിധ ഓൺലൈൻ മാധ്യമങ്ങളിൽ ഈ സമ്മേളനങ്ങൾ തൽസമയം കാണാവുന്നതാണ്.\nRelated Topics:FeaturedIPC UAE Regional Annual Convention


നിഷാ രാമചന്ദ്രനെ എക്‌സിക്യൂട്ടിവ് ഡയറക്ടറായി നിയമിച്ചു\t- പി.പി. ചെറിയാന്\nവാഷിങ്ടന് ഡി.സി: കണ്‍ഗ്രഷനല് ഏഷ്യന് പസഫിക്ക് അമേരിക്കന് കോക്കസ് എക്‌സിക്യൂട്ടിവ് ഡയറക്ടറായി ഇന്ത്യന് അമേരിക്കന് വംശജ നിഷാ രാമചന്ദ്രനെ നിയമിച്ചു. ജൂലൈ 21 നാണ് ഇതു സംബന്ധിച്ചു പ്രഖ്യാപനം ഉണ്ടായത്. ഈ പോസ്റ്റിലേക്ക് നിയമിക്കപ്പെടുന്ന ആദ്യ വനിതാ സൗത്ത് ഏഷ്യന് അമേരിക്കനാണ് നിഷാ രാമചന്ദ്രന്.\n1994 മേയ് 16ന് മുന് യുഎസ് കോണ്‍ഗ്രസ്മാന് നോര്‍മന് മിനിറ്റ സ്ഥാപിച്ചതാണ്, യുഎസ് കോണ്‍ഗ്രസ് അംഗങ്ങള് ഉള്‍പ്പെടുന്ന ഈ കോക്കസ്. പാര്‍ട്ടിക്കതീതമായി സ്ഥാപിക്കപ്പെട്ടതാണെങ്കിലും ഇതിലെ അംഗങ്ങള് എല്ലാവരും ഡമോക്രാറ്റിക് പാര്‍ട്ടിയില്‍പെട്ടവരാണ്. മുന് കാലങ്ങളില് ചുരുക്കം റിപ്പബ്ലിക്കന് അംഗങ്ങളും ഇതില് ഉള്‍പ്പെട്ടിരുന്നു.\nഈസ്റ്റ് ഏഷ്യന്, സൗത്ത് ഈസ്റ്റ് ഏഷ്യന്, കോണ്‍ഗ്രസ് അംഗങ്ങളാണ് ഈ കോക്കസിലുള്ളത്. ഏഷ്യന് അമേരിക്കന് ചരിത്രം, അവരുടെ സംഭാവനകള് തുടങ്ങിയവയെക്കുറിച്ചു ബോധവല്‍ക്കരണം നടത്തുക എന്നതാണ് പ്രധാന ലക്ഷ്യം. അതിനാവശ്യമായ നിയമനിര്‍മാണം നടത്തുക എന്നതും ഇവരുടെ ലക്ഷ്യമാണ്.\nനാഷനല് കൗണ്‍സില് ഓഫ് ഏഷ്യന് ഫസഫിക്ക് അമേരിക്കന്‍സിലുള്ള മൂന്നു വര്‍ഷ പ്രവര്‍ത്തനപരിചയവും, നിരവധി ഏഷ്യന് അമേരിക്കന് ഗ്രൂപ്പികളുമായുള്ള അടുത്ത ബന്ധവും നിഷയെ ഈ സ്ഥാനത്തേക്ക് തിരഞ്ഞെടുക്കുന്നതിനു കാരണമായി. ദേശീസ് ഓഫ് പ്രോഗ്രസ് കൊ ഫൗണ്ടര് ഡയറക്ടര് കൂടിയാണ് നിഷ. ജോര്‍ജ് വാഷിങ്ടന് യൂണിവേഴ്‌സിറ്റിയില് നിന്നും പബ്ലിക് പോളിസിയില് ബിരുദാനന്തര ബിരുദം നേടിയിട്ടുണ്ട്. നിഷയുടെ നിയമനത്തെ ഏഷ്യന് അമേരിക്കന് സമൂഹം സ്വാഗതം ചെയ്തു.


കുത്തിവെച്ചുണ്ടാക്കാവുന്നതല്ല ധാര്‍മികമൂല്യങ്ങള് – Islam Padasala\nരാവിലെ ദിനപ്പത്രങ്ങള് നോക്കുന്ന നാം തലവാചകങ്ങള് കണ്ട് അന്തംവിടുകയോ അസ്വസ്ഥപ്പെടുകയോ ചെയ്യാറുണ്ട്. കവര്‍ച്ചയുടെ, കൊലപാതകത്തിന്റെ, സ്ത്രീകള്‍ക്കോ കുട്ടികള്‍ക്കോ എതിരായ അതിക്രമങ്ങളുടെ, അഴിമതിയുടെ, കോടിക്കണക്കിന് രൂപയുടെ കുംഭകോണങ്ങളുടെ അമ്പരപ്പിക്കുന്ന വാര്‍ത്തകള് ദിനേനയെന്നോണം പത്രങ്ങളില്, ചാനലുകളില്, സാമൂഹികമാധ്യമങ്ങളില് സ്ഥാനം പിടിക്കുന്നു. ആരൊക്കെയാണ് ഈ കുറ്റകൃത്യങ്ങളുടെ പിന്നില്?\nഉന്നത വിദ്യാഭ്യാസം നേടിയ സ്ത്രീകളും പുരുഷന്‍മാരുമാണ് കുറ്റവാളികളില് കൂടുതലും. സ്വാതന്ത്ര്യപൂര്‍വ ഇന്ത്യയില് കുറ്റകൃത്യങ്ങളില് പ്രധാനമായും ഏര്‍പ്പെട്ടിരുന്നത് നിരക്ഷരരായിരുന്നു. വിദ്യാഭ്യാസം നേടിയവര് പൊതുവെ ഉന്നതമായ സ്വഭാവമഹിമ, ഉദാത്തമായ പൗരബോധം, മാന്യമായ പെരുമാറ്റം, ഉയര്‍ന്ന ജീവിതവിശുദ്ധി എന്നിവ പ്രദര്‍ശിപ്പിക്കുമെന്നായിരുന്നു സാമാന്യജനം വിശ്വസിച്ചിരുന്നത്. പക്ഷേ കാലംമാറി. ലോകം മുന്നോട്ടുപോയി. വിദ്യാലയങ്ങളുടെ എണ്ണം പെരുകി. പാഠ്യപദ്ധതികള് പലപ്പോഴായി പരിഷ്‌കരിക്കപ്പെട്ടു. വിദ്യാഭ്യാസമെന്നത് കോര്‍പറേറ്റുകള്‍ക്ക് ലാഭകരമായ വന് വ്യവസായമായി. അച്ഛനമ്മമാരുടെ പൊങ്ങച്ചമായി. വിദ്യാഭ്യാസത്തിന്റെ ഗുണമേന്‍മ ഉയര്‍ന്ന മാര്‍ക്കുകളുടെയും ഗ്രേഡുകളുടെയും അളവുകോലുകളാല് വിലയിരുത്തപ്പെടാന് തുടങ്ങി. എല്ലാവരുടെയും ലക്ഷ്യം എങ്ങനെ ‘ടോപ്പര്’ ആകാം എന്നതിലേക്ക് ചുരുങ്ങി. വിദ്യാഭ്യാസത്തിന്റെ അടിസ്ഥാന ലക്ഷ്യങ്ങള്‍ക്കാണ് ഇവിടെ പരിക്കേല്‍ക്കാന് തുടങ്ങിയത്. സ്‌കൂളുകളില്‍നിന്നും ഉന്നതകലാലയങ്ങളില്‍നിന്നും കേമന്‍മാരും കൊമ്പന്‍മാരും പുറത്തിറങ്ങാന് തുടങ്ങിയെങ്കിലും സ്വഭാവവിശുദ്ധിയും , ധാര്‍മികമൂല്യങ്ങളും ഉയര്‍ത്തിപ്പിടിക്കുന്നവരുടെ എണ്ണം അവരില് വിരളമായിരുന്നു. ആ വൈരള്യത്തിന്റെ വ്യാപ്തി പേടിപ്പെടുത്തും വിധം ഇന്ന് വര്‍ധിച്ചുകൊണ്ടിരിക്കുകയാണ്.\nമനുഷ്യവിഭവശേഷിയുടെ വികാസത്തിനും രാഷ്ട്രനിര്‍മിതിക്കും വിദ്യാഭ്യാസ പ്രക്രിയയില് എത്രത്തോളം ഇടമുണ്ട് എന്നതിനെക്കുറിച്ച് വിദ്യാഭ്യാസനടത്തിപ്പുകാര്‍ക്കുതന്നെ കൃത്യമായ ധാരണയില്ലാതെ വന്നിരിക്കുന്നു. പണസമ്പാദനത്തിനും ഭൗതികതക്കുമാണ് ഇപ്പോള് മുന്‍ഗണന. സാമാന്യജനങ്ങളില് പൊതുവിലും ഭരണാധികാരികളില് പ്രത്യേകിച്ചും ഇത് ഗുരുതരമായ മൂല്യത്തകര്‍ച്ചയ്ക്ക് കാരണമായി. ലോകത്ത് നമ്മുടെ രാജ്യത്തിന് ആത്മാഭിമാനത്തോടെ തലയുയര്‍ത്തിപ്പിടിക്കാനാകണമെങ്കില് ഈ പ്രവണത തിരുത്തപ്പെടേണ്ടതുണ്ട്. വിദ്യാഭ്യാസസംവിധാനവും വിദ്യാഭ്യാസപ്രക്രിയയും മൂല്യാധിഷ്ഠിതമായി പുനര്‍നിര്‍മിക്കുകയാണ് അടിയന്തിരമായി വേണ്ടത്.\nഒരിക്കല് ഡോ. എ.പി.ജെ. അബ്ദുല്‍കലാം ആത്മീയാചാര്യനായ പ്രമുഖ് സ്വാമിജിയുമായി സംസാരിച്ചുകൊണ്ടിരിക്കെ, ഒരു വികസ്വരരാജ്യം വികസിതരാജ്യമാകണമെങ്കില് അഞ്ച് മൗലികഘടകങ്ങള്‍കൂടിച്ചേരണമെന്ന് അഭിപ്രായപ്പെട്ടു. ഭദ്രമായ അടിത്തറ, വിദ്യാഭ്യാസം, ആരോഗ്യം, ആശയവിനിമയം, സാങ്കേതികവിദ്യ ഇത്രയുമായിരുന്നു കലാം മുന്നോട്ടുവെച്ച അഞ്ചുഘടകങ്ങള്. അതുകേട്ട് പ്രമുഖ് സ്വാമിജി പ്രതികരിച്ചു: ‘തീര്‍ന്നില്ല, ആറാമത് ഒന്നുകൂടിയുണ്ട് -ആത്മീയത ‘\nഡോ. കലാംതന്നെയാണ് ഇക്കാര്യം തന്റെ പുസ്തകത്തില് അനുസ്മരിക്കുന്നത്. ഭൗതികമായ മുന്നേറ്റം കൊണ്ടുമാത്രം ഒരു രാജ്യം വികസിതമാവില്ല. അവിടുത്തെ പൗരന്‍മാര്‍ക്ക് ആത്മീയമായി ഉയരാനും കഴിയണം. ജീവിതത്തെ മൂല്യാധിഷ്ഠിതമായി ചിട്ടപ്പെടുത്തുമ്പോഴാണ് ആത്മീയത രൂപപ്പെടുന്നത്. ആത്മീയതയെ മതകീയതയായി തെറ്റുധരിക്കരുത്. പുതിയ തലമുറക്ക് മൂല്യവിദ്യാഭ്യാസം കൊടുക്കണമെന്ന് പറയുമ്പോള് നാമര്‍ഥമാക്കുന്നത് ഇത്തരമൊരു ആത്മീയതയുടെ വീണ്ടെടുപ്പാണ്.\nസൈബര് കേന്ദ്രിതമായ ഒരു സാമൂഹിക ഘടനയ്ക്കകത്ത് ജീവിക്കുന്ന പുതിയ തലമുറയിലേക്കും മൂല്യങ്ങളെ എങ്ങനെ പ്രസരിപ്പിക്കും എന്നത് ഗൗരവമുള്ള ഒരു പ്രശ്‌നമാണ്. ശിക്ഷയോ കര്‍ക്കശനിലപാടോ സദാചാരമൂല്യങ്ങളുടെ പരിപോഷണത്തിന് സഹായകമല്ല. ചിലപ്പോള് അവ എതിര്‍ഫലങ്ങളുണ്ടാക്കുകയുംചെയ്യും. പുസ്തകവായനയെ പ്രോത്സാഹിപ്പിച്ചും സാമൂഹികപ്രവര്‍ത്തനങ്ങളില് പങ്കെടുക്കാന് അവസരം നല്‍കിയും അനുകരണീയമായ കുടുംബാന്തരീക്ഷം ഒരുക്കിക്കൊടുത്തും വേണം കുട്ടികളില് സദാചാരമൂല്യം വളര്‍ത്താന്. പാഠ്യപദ്ധതി , പാഠപുസ്തകങ്ങള്, പഠനപ്രക്രിയ എന്നിവയില് സാന്‍മാര്‍ഗികകാര്യങ്ങള്‍ക്ക് മതിയായ ഇടംകൊടുക്കണം. സ്‌നേഹം, സഹാനുഭൂതി, കരുണ, ദയ എന്നീ ഗുണങ്ങള് നട്ടുപിടിപ്പിക്കാനും കോപം, അസൂയ, വെറുപ്പ്, വിദ്വേഷം തുടങ്ങിയവയുടെ ദോഷഫലങ്ങള് ബോധ്യപ്പെടുത്താനും സഹായകരമായ രൂപത്തിലുള്ള കഥകളും പാഠാവതരണങ്ങളും സംഭവവിവരണങ്ങളും സന്ദര്‍ഭോചിതം ക്ലാസ് മുറികളില് ഉണ്ടാകണം.\nസ്‌കൂളില് കുട്ടി കാണിക്കുന്ന പഠനനിലവാരത്തിനും പെരുമാറ്റരീതിക്കും അവന് വളരുന്ന വീട്ടിലെ അന്തരീക്ഷവുമായി അനിഷേധ്യമായ ബന്ധമുണ്ട്. അഭികാമ്യമല്ലാത്ത ഗൃഹാന്തരീക്ഷത്തിലാണ് കുട്ടി വളരുന്നതെങ്കില് അതവന്റെ ചിന്തയെയും മനോഭാവത്തെയും സമീപനത്തെയും ജീവിതരീതിയെയും പ്രതികൂലമായി ബാധിക്കും. അധ്യാപക- രക്ഷാകര്‍തൃ പാരസ്പര്യവും സഹവര്‍ത്തനവും ഇവിടെ പ്രസക്തമാണ്. വീടുകളില് ആശാസ്യവും സുഖകരവുമായൊരു മൂല്യാന്തരീക്ഷം ഇല്ലാത്തതിന്റെ പ്രതിസന്ധി അവന് ഇന്ന് അഭിമുഖീകരിക്കുന്നുണ്ട്. സുവിശേഷം പറയുന്നവരെയും ഉപദേശം നല്‍കുന്നവരെയും ഗുണദോഷിക്കുന്നവരെയും നിരന്തരം അവന് കാണുന്നുണ്ടെങ്കിലും നന്‍മയുടെ മാതൃകകള് പലപ്പോഴും അവര്‍ക്ക് കാണാന് കഴിയുന്നില്ല. രക്ഷിതാക്കളില് കാണുന്നില്ല; അധ്യാപകരില് കാണുന്നില്ല; രാഷ്ട്രീയനേതാക്കളിലോ സാംസ്‌കാരിക നായകന്‍മാരിലോ ആരിലും കാണുന്നില്ല. മാതൃകകളാണല്ലോ ജീവിതത്തില് പ്രചോദനമായി മാറുന്നത്; ശരികളില്‍നിന്ന് കൂടുതല് ശരികളിലേക്ക് വഴി നടത്തുന്നത്; തെറ്റുകളെ തിരുത്തിത്തരുന്നത്. ദൗര്‍ഭാഗ്യവശാല് പുതിയ തലമുറയുടെ മുന്നില് മാതൃകകളില്ല.\nകുറ്റംചെയ്യുന്ന കുട്ടികളെ ഉപദേശിക്കുന്നതോടൊപ്പം അവരില് ദയയും സഹാനുഭൂതിയും ചൊരിഞ്ഞ് ശരിയായ സാമൂഹികബോധ്യത്തിലേക്കും സദാചാരചിന്തയിലേക്കും നയിക്കേണ്ടതുണ്ട്; കുറ്റവാസനയുള്ള കുട്ടികളെ പരസ്യവിചാരണചെയ്യുന്ന രീതി ഇന്നും ചില വിദ്യാലയങ്ങളിലുണ്ട്; അതൊഴിവാക്കണം. കുട്ടിയെ കുറ്റകൃത്യത്തിന് പ്രേരിപ്പിച്ച സാഹചര്യം പഠിക്കുകയും കാരണങ്ങള് കണ്ടെത്തി പരിഹരിക്കുകയുമാണ് വേണ്ടത്. യുഗപുരുഷന്‍മാര്, സാമൂഹികപരിഷ്‌കര്‍ത്താക്കള്, നവോത്ഥാനനായകന്‍മാര് തുടങ്ങിയവരെ പരിചയപ്പെടുത്തുമ്പോള് അവരുയര്‍ത്തിപ്പിടിച്ച സദാചാരമൂല്യങ്ങള്‍ക്കും ധാര്‍മികബോധത്തിനും സ്വഭാവമഹിമയ്ക്കും സാമൂഹികപ്രതിബദ്ധതയ്ക്കും ഊന്നല് നല്‍കണം. മഹാന്‍മാരുടെ ജീവിതത്തിലെ ധീരോദാത്തമായ അധ്യായങ്ങള് കേള്‍ക്കാനും കാണാനും വായിക്കാനും സാധ്യമായത്ര അവസരങ്ങള് കൊടുക്കണം. പ്രൈമറിതലത്തില് കഥപറച്ചില്, സംഘഗാനം, ചിത്രനിരീക്ഷണം, ഫിലിംനിരീക്ഷണം, സംഖ്യാകേളികള് എന്നിവയും സെക്കന്ററി തലത്തില് ചര്‍ച്ചകള്, സംവാദങ്ങള്, മതദര്‍ശനങ്ങളുടെ താരതമ്യപഠനം, അതിഥിപ്രഭാഷണങ്ങള്, ഫിലിംഷോ എന്നിവയും മൂല്യബോധം വളര്‍ത്താന് സഹായിക്കും.\nസദാചാര- ധാര്‍മിക മൂല്യങ്ങള് സ്വായത്തമാക്കുന്നതിന് സഹായകമായ പരിസരം ഇനിയും നമ്മുടെ വിദ്യാലയങ്ങള്‍ക്കകത്ത് രൂപപ്പെടേണ്ടതുണ്ട്. അതിന്റെ കുറവുകൊണ്ടും അച്ചടക്കമില്ലായ്മയും കുറ്റവാസനയും വളര്‍ന്നുവന്നേക്കാം. സുഖകരമല്ലാത്ത വിദ്യാലയപരിസരം, അപര്യാപ്തമായ പഠനസൗകര്യങ്ങള്, അയവില്ലാത്ത പാഠ്യപദ്ധതി, വിരസവും മടുപ്പിക്കുന്നതുമായ ബോധനരീതി, അധ്യാപകരുടെ ഭാഗത്തുനിന്നുള്ള വിദ്യാര്‍ഥിവിരുദ്ധവും നിര്‍ദയവുമായ പെരുമാറ്റങ്ങള് എന്നിവയൊക്കെ കുട്ടികളെ മൂല്യവിരുദ്ധമായ സമീപനം ജീവിതത്തില് പിന്തുടരാന് നിര്‍ബന്ധിച്ചേക്കും. നിരാശയും മടുപ്പും ലക്ഷ്യരാഹിത്യവും ഒരുതരം അസാന്‍മാര്‍ഗിക ജീവിതത്തിലേക്ക് അവരെ തള്ളിവിട്ടെന്നും വരാം. സുരക്ഷിതത്വം , സ്വാതന്ത്ര്യം, സ്‌നേഹം, അംഗീകാരം എന്നിവ നിഷേധിക്കപ്പെടുന്നിടത്തും കുട്ടികള് പ്രതിലോമകാരികളായി മാറിക്കളയും.\nപ്രസംഗിച്ചതുകൊണ്ടോ വിശദീകരിച്ചുപഠിപ്പിച്ചതുകൊണ്ടോ സദാചാരബോധം കുട്ടികളില് വളരില്ല. വിദ്യാഭ്യാസാനുഭവങ്ങള് ആഹ്ലാദകരവും വിജയപ്രദവുമായി മാറ്റിത്തീര്‍ക്കുകയും വിദ്യാലയാന്തരീക്ഷത്തില് മാനവികത നിറഞ്ഞുനില്‍ക്കുകയും ചെയ്യുമ്പോഴാണ് ധാര്‍മിക – സദാചാര- മൂല്യബോധം ശരിയായ രീതിയില് വികസിക്കുന്നത്. സ്‌കൂള് വിദ്യാഭ്യാസ ഉള്ളടക്കത്തില് മൂല്യങ്ങളെയും നൈതികതകളെയും ഉദ്ഗ്രഥിച്ച് ചേര്‍ക്കാന് സഹായിക്കുന്ന യന്ത്രങ്ങളും നൂതന രീതിശാസ്ത്രങ്ങളും വേണ്ടതുപോലെ നമുക്ക് വികസിപ്പിച്ചെടുക്കാന് കഴിയും. അത്തരമൊരു സാധ്യതയെ പ്രയോജനപ്പെടുത്താന് ഇനിയും വൈകിക്കൂടാ. ബൗദ്ധികവികാസത്തോടൊപ്പം ധാര്‍മിക വികാസവും കൂടി നടക്കുമ്പോഴേ കുട്ടികളില് സമതുലിതവും പക്വവുമായ പെരുമാറ്റരീതി രൂപപ്പെടുകയുള്ളൂ. ആ പെരുമാറ്റരീതിയാണ് രാജ്യത്തിന് നല്ല പൗരന്‍മാരെ സംഭാവന ചെയ്യുന്നത്.\nഏറെ ശ്രദ്ധേയമായ ഒരു ദാര്‍ശനിക നിരീക്ഷണം ഇവിടെ അനുസ്മരിക്കുന്നു. ‘ഒരു രാജ്യത്തിന്റെ ഗുണമേന്‍മ അവിടെയുള്ള പൗരന്മാരുടെ ഗുണമേന്‍മയെ ആശ്രയിച്ചു നില്‍ക്കുന്നു. അവിടെയുള്ള പൗരന്‍മാരുടെ ഗുണമേന്‍മ അവര്‍ക്ക് കിട്ടുന്ന വിദ്യാഭ്യാസത്തിന്റെ ഗുണമേന്‍മയെ ആശ്രയിച്ചുനില്‍ക്കുന്നു. ഒരു രാജ്യത്തിന്റെ വിദ്യാഭ്യാസത്തിന്റെ ഗുണമേന്‍മ അവിടെയുള്ള അധ്യാപകരെ ആശ്രയിച്ചുനില്‍ക്കുന്നു.’\nമൂല്യനിര്‍ണയം എപ്പോള് ?\nവിദ്യാഭ്യാസം പരീക്ഷ മാത്രമായാല്


ആ സമയങ്ങളിൽ ഞങ്ങൾ ഒന്നിക്കേണ്ടവർ അല്ല എന്ന് പോലും ചിന്തിച്ചു പോയി! - മലയാളം ന്യൂസ് പോർട്ടൽ\nPosted on April 8, 2021, 12:04 PM\nനർത്തകിയും അഭിനയത്രിയും ഒക്കെ ആയി പ്രേക്ഷകർക്ക് ഏറെ പരിചിതയാണ് ഉത്തര ഉണ്ണി. കുറച്ചു മാസങ്ങള്‍ക്ക് മുമ്ബായിരുന്നു താരത്തിന്റെ വിവാഹ നിശ്ചയം. വളരെ ലളിതമായ ചടങ്ങില് വീട്ടുകാരുടെ സാന്നിധ്യത്തില് റിതേഷ് ചിലങ്ക കാലില് അണിച്ചു കൊണ്ടായിരുന്നു വിവാഹാഭ്യര്‍ഥന നടത്തിയത്. ഇത് സോഷ്യല് മീഡിയയില് വലിയ ചര്‍ച്ച വിഷയമായിരുന്നു. ഏറെ സന്തോഷത്തോടെയായിരുന്നു പ്രേക്ഷകരും വിവാഹ വാര്‍ത്ത സ്വീകരിച്ചത്. എന്നാൽ ലോകം മുഴുവൻ കൊറോണ വൈറസ് പടരുന്ന സാഹചര്യത്തിൽ തന്റെ വിവാഹ ആഘോഷങ്ങൾ മാറ്റി വെച്ചതായി താരം അറിയിച്ചിരുന്നു. കഴിഞ്ഞ വര്ഷം വിവാഹം നിശ്ചയിച്ച ദിവസത്തിന്റെ കൃതം ഒരുവർഷം തികയുന്നതിന്റെ അന്നാണ് ഇരുവരുടെയും വിവാഹം നടന്നത്. ഏപ്രിൽ5നു വളരെ ആര്ഭാടപൂർവം നടത്തിയ വിവാഹത്തിൽ താരങ്ങളും പങ്കെടുത്തിരുന്നു. ഇപ്പോൾ തന്റെ വിവാഹത്തെ കുറിച്ച് മനസ്സ് തുറക്കുകയാണ് ഉത്തര ഉണ്ണി. ഉത്തര തന്റെ ഇൻസ്റ്റാഗ്രാമിൽ കൂടിയാണ് കുറിപ്പ് പങ്കുവെച്ചത്. കുറിപ്പ് ഇങ്ങനെ,\nഎല്ലാത്തിനും അതിന്റേതായ സമയം ഉണ്ടെന്നു പറയുന്നതിൽ ഞാൻ വിശ്വസിക്കുന്നു. കഴിഞ്ഞ വർഷം ഇതേ തിയ്യതിയിൽ ആയിരുന്നു ഞങ്ങൾ വിവാഹിതരാവേണ്ടത്. ആ സമയത്ത് ആണ് കോവിഡ് വലിയ രീതിയിൽ പടർന്നു പിടിച്ചതും ഈ ലോകം തന്നെ എല്ലാ പ്രവർത്തികളും നിർത്തിവെച്ച് അടച്ചു പൂട്ടിയത്. ഞങ്ങൾക്ക് അപ്പോൾ ശരിക്കും വിഷമം തോന്നി. ക്ഷേത്രങ്ങൾ ഉൾപ്പടെയുള്ളവ അടച്ച് പൂട്ടിയതോടെ സാധാരണ വിവാഹം നടക്കുന്നത് പോലെ വിവാഹം കഴിക്കാൻ ഞങ്ങൾക്ക് കഴിയാതെ വരുമെന്നോർത്ത് ഞങ്ങൾ വിധി പഴിച്ചുകൊണ്ടിരുന്നു.\nഇതൊക്കെ ഞങ്ങൾ ഒന്നിക്കേണ്ടവർ അല്ല എന്നതിന്റെ സൂചനകൾ തരുന്നതാണോ എന്ന് വരെ ആ സമയങ്ങളിൽ ഞങ്ങൾ ചിന്തിച്ചു പോയിരുന്നു. അന്ന് വിവാഹം നടത്താൻ തീരുമാനിച്ചിരുന്ന ദിവസത്തിന്റെ കൃത്യം ഒരു വർഷത്തിന് ശേഷം, അതേ ദിവസം ഞങ്ങൾ അന്ന് സങ്കടപ്പെട്ടതിന്റെ നൂറ് മടങ്ങ് അധികം സന്തോഷിച്ചു. ഇന്ന് ഞങ്ങളുടെ സ്നേഹം കൂടുതൽ ശക്തിപ്പെട്ടു. ഞങ്ങൾ തമ്മിലുള്ള സ്നേഹം ഇപ്പോൾ കൂടുതൽ ദൃഢമായി. എന്ത് സംഭവിച്ചാലും അതെല്ലാം തന്നെ നല്ലതിന് ആണ് എന്ന് ഇപ്പോൾ ഞങ്ങൾക്ക് വിശ്വാസമായി എന്നും ഉത്തര കുറിച്ചു.


'കോണ്‍ഗ്രസ് നേതാക്കളില് പലരും അഴിമതിക്കാർ, അഴിമതിക്കെതിരെ ശബ്ദിക്കാന് കോൺഗ്രസ് സര്‍ക്കാരുകള്‍ക്ക് ഇച്ഛാശക്തി ഇല്ലായിരുന്നു'; രാജ്യത്ത് അഴിമതി വെച്ചുപൊറുപ്പിക്കില്ലെന്ന് മുന്നറിയിപ്പ് നൽകി പ്രധാനമന്ത്രി\nOct 20, 2021, 11:28 am IST\nഡല്‍ഹി: മുന്‍കാല കോണ്‍ഗ്രസ് സര്‍ക്കാരുകൾക്കെതിരെ പ്രധാനമന്ത്രി നരേന്ദ്ര മോദി. അഴിമതിക്കെതിരെ ശബ്ദിക്കാന് അന്നത്തെ സര്‍ക്കാരുകള്‍ക്ക് ഇച്ഛാശക്തി ഇല്ലായിരുന്നു. കോണ്‍ഗ്രസ് നേതാക്കളില് പലരും അഴിമതികളില് പങ്കാളികളായിരുന്നുവെന്നും പ്രധാനമന്ത്രി വിമര്‍ശിച്ചു.\nരാജ്യത്ത് അഴിമതി വെച്ചുപൊറുപ്പിക്കില്ലെന്നും പ്രധാനമന്ത്രി മുന്നറിയിപ്പ് നല്‍കി. പാവങ്ങളെ പിഴിയുന്ന നടപടിക്ക് അറുതി വരുത്തുക തന്നെ ചെയ്യും. അഴിമതിയെ അതീജീവിക്കാനുള്ള ശക്തി തന്‍റെ സര്‍ക്കാരിനുണ്ടെന്നും അദ്ദേഹം വ്യക്തമാക്കി.\n‘എനിക്ക് അധികാരം വേണ്ട, ജനങ്ങളെ സേവിച്ചാല് മാത്രം മതി’: മൻ കി ബാത്തിൽ നരേന്ദ്ര മോദി\nഎയര്‍ഇന്ത്യ വില്‍പന സംബന്ധിച്ചും പ്രധാനമന്ത്രി പ്രതികരിച്ചു. എയര്‍ഇന്ത്യ വില്‍പന വ്യോമയാന മേഖലയ്ക്ക് ഊര്‍ജം പകരുന്ന തീരുമാനമാണെന്നും രാജ്യം കൂടുതല് വളര്‍ച്ചയിലേക്ക് എത്തുകയാണെന്നും അദ്ദേഹം പറഞ്ഞു. സൈബര് കുറ്റകൃത്യങ്ങള്‍ക്കെതിരേ ജാഗ്രത പുലര്‍ത്തണമെന്നും പ്രധാനമന്ത്രി ആവശ്യപ്പെട്ടു.\nTags: narendramodiagainst congress


After marriage Deepika Padukone hot photoshoot - Malayalam Filmibeat\n| Published: Saturday, December 8, 2018, 15:33 [IST]\nബോളിവുഡ് കാത്തിരുന്ന ദീപിക പദുക്കോണ്-രണ്‍വീര് സിംഗ് വിവാഹം നവംബറിലായിരുന്നു നടന്നത്. ഇറ്റലിയില് നിന്നും നടത്തിയ വിവാഹത്തിന് ശേഷം ബാംഗ്ലൂരിലും മുംബൈയിലുമെല്ലാം താരദമ്പതികള് വിവാഹവിരുന്നും സംഘടിപ്പിച്ചിരുന്നു. ഇതിന്റെ ഫോട്ടോസും വീഡിയോസുമായിരുന്നു ദിവസങ്ങളായി സോഷ്യല് മീഡിയയില് നിറഞ്ഞ് കവിഞ്ഞിരുന്നത്. വിവാഹശേഷം ദീപിക നടത്തിയ ഫോട്ടോഷൂട്ട് വലിയ വിമര്‍ശനങ്ങള്‍ക്ക് വഴിയൊരുക്കിയിരിക്കുകയാണ്.\nഒരു മാസികയുടെ ഫോട്ടോഷൂട്ടിന് വേണ്ടി ദീപിക ഗ്ലാമറസായി പ്രത്യക്ഷപ്പെട്ടതാണ് ആരാധകരെ ദേഷ്യം പിടിപ്പിച്ചത്. വിവാഹശേഷമെങ്കിലും മാന്യമായി വസ്ത്രം ധരിച്ച് കൂടെ? എന്നും ചോദിച്ച് നിരവധി ആളുകളാണ് രംഗത്തെത്തിയത്. ഫോട്ടോഷൂട്ട് ഒക്കെ കൊള്ളാം. പക്ഷെ ഇങ്ങനെ അതിര് വിടരുത് തുടങ്ങി ദീപിക ഇന്‍സ്റ്റാഗ്രാമിലൂടെ പുറത്ത് വിട്ട ചിത്രത്തിനെതിരെ വിമര്‍ശനങ്ങളുമായി ആരാധകര് എത്തിയിരിക്കുകയാണ്.\nനേരത്തെ തെന്നിന്ത്യന് താരസുന്ദരി സാമന്തയും ഇതുപോലെയുള്ള വിമര്‍ശനങ്ങള്‍ക്ക് ഇരയായിരുന്നു. വിവാഹശേഷം ബിക്കിനി ധരിച്ച് നില്‍ക്കുന്ന ചിത്രം പങ്കുവെച്ചതിനായിരുന്നു സാമന്തയ്ക്ക് വിമര്‍ശനം നേരിടേണ്ടി വന്നത്. ഇതേ അവസ്ഥയാണ് ദീപികയ്ക്കും. എന്നാല് സംഭവത്തെ കുറിച്ച് ദീപികയുടെ ഭാഗത്ത് നിന്നും ഇതുവരെ യാതൊരു പ്രതികരണവും വന്നിട്ടില്ല.\nAfter marriage Deepika Padukone hot photoshoot\nStory first published: Saturday, December 8, 2018, 15:33 [IST]


റിപ്പോര്‍ട്ട് സംബന്ധിച്ച വിമര്‍ശനങ്ങള്‍ക്ക് മറുപടിയുമായി മാധവ് ഗാഡ്ഗില് ബുധനാഴ്ച കോട്ടയ്ക്കലില് | madhav gadgil will speak at kottakkal on committee report\nSep 3, 2019, 06:33 PM IST\nമലപ്പുറം ജില്ലയിലെ കോട്ടയ്ക്കലില് എം. കെ. ആര് ഫൗണ്ടേഷന്റെ കര്‍മ്മ അവാര്‍ഡ് സ്വീകരിച്ചുകൊണ്ട് സംസാരിക്കുമ്പോഴാണ് പ്രളയത്തിന്‍റെ പശ്ചാത്തലത്തില് കമ്മിറ്റി റിപ്പോര്‍ട്ടിനെക്കുറിച്ച് അദ്ദേഹം സംസാരിക്കുക.\nകൊച്ചി: പശ്ചിമഘട്ട സംരക്ഷണ റിപ്പോര്‍ട്ട് ദുര്‍വ്യാഖ്യാനം ചെയ്തവര്‍ക്ക് മറുപടിയുമായി മാധവ് ഗാഡ്ഗില്. മലപ്പുറം ജില്ലയിലെ കോട്ടയ്ക്കലില് എം. കെ. ആര് ഫൗണ്ടേഷന്റെ കര്‍മ്മ അവാര്‍ഡ് സ്വീകരിച്ചുകൊണ്ട് സംസാരിക്കുമ്പോഴാണ് പ്രളയത്തിന്‍റെ പശ്ചാത്തലത്തില് കമ്മിറ്റി റിപ്പോര്‍ട്ടിനെക്കുറിച്ച് അദ്ദേഹം സംസാരിക്കുക. ബുധനാഴ്ച ഉച്ചക്ക് 12 മണിക്ക് കോട്ടയ്ക്കല് റിഡ്ജസ് ഇന് ഹോട്ടലിലാണ് പരിപാടി.\nമാതൃഭൂമിഡോട്കോമിന് നല്‍കിയ കുറിപ്പില് ഗാഡ്ഗില് ഇങ്ങനെ പറയുന്നു:\nരണ്ട് വര്‍ഷമായി കേരളത്തില് നടക്കുന്ന പ്രളയം മൂലം താന് അധ്യക്ഷനായ പശ്ചിമഘട്ട റിപ്പോര്‍ട്ട് ജനങ്ങള് ശ്രദ്ധിച്ചിരിക്കുന്നു. ഇതൊരു ബൃഹത്തായ റിപ്പോര്‍ട്ടാണ്. അത് ജനങ്ങള്‍ക്ക് പൂര്‍ണമായും മനസിലാക്കാന് കഴിഞ്ഞിട്ടില്ല. അത് സ്വാഭാവികം മാത്രം. റിപ്പോര്‍ട്ടിനെ തെറ്റിദ്ധാരണ പരത്തുന്ന രീതിയില് പ്രചരിപ്പിച്ചുവരുന്നുണ്ട്. ദുരുദ്ദേശത്തോടുകൂടി അതിനെ വ്യാഖ്യാനിക്കുകയും ചെയ്തിട്ടുണ്ട്. ഇതിന് മറുപടി പറയാന് വിശാലമായ കുറിപ്പുകള് ഞാന് എഴുതിയിട്ടുണ്ട്. അതിലെ പ്രസക്ത ഭാഗങ്ങളാണ് കോട്ടയ്ക്കലില് നടക്കുന്ന ചടങ്ങില്‍താന് സംസാരിക്കുക'.\nഓഗസ്റ്റ് 25-ലെ മാതൃഭൂമി ആഴ്ചപ്പതിപ്പില് ഗാഡ്ഗിലുമായി നടത്തിയ അഭിമുഖം പ്രസിദ്ധീകരിച്ചിരുന്നു. അതില് പാരിസ്ഥിതിക പ്രതിസന്ധികള്‍ക്ക് കാരണമായ രാഷ്ട്രീയ സംഘടനകള്‍ക്കും ക്വാറി മാഫിയകള്‍ക്കും എതിരെ ഗാഡ്ഗില് രൂക്ഷവിമര്‍ശനം ഉയര്‍ത്തി. ഭൂമി അനധികൃതമായി കയ്യേറിയവരാണ് റിപ്പോര്‍ട്ടിനെ വിമര്‍ശിക്കുന്നത്. 'അത് ജനങ്ങള്‍ക്ക് എതിരല്ല. കേരളത്തിലെ മതമേലധ്യക്ഷന്മാരാണ് പശ്ചിമഘട്ടസംരക്ഷണത്തെ എതിര്‍ക്കുന്നതെന്നും അദ്ദേഹം പറഞ്ഞിരുന്നു.\nContent Highlights: madhav gadgil will speak at kottakkal on committee report


2020 ൽ ഒറ്റയ്ക്ക് യാത്ര ചെയ്യാൻ പ്ലാൻ ഉണ്ടോ? ഏറ്റവും സുരക്ഷിതമായ രാജ്യങ്ങൾ ഇതാ | best places for solo trip\n2020 ൽ ഒറ്റയ്ക്ക് യാത്ര ചെയ്യാൻ പ്ലാൻ ഉണ്ടോ? ഏറ്റവും സുരക്ഷിതമായ രാജ്യങ്ങൾ ഇതാ\nമനോരമ ലേഖകൻ January 16, 2020 11:02 AM IST\nഇപ്പോൾ സോളോ യാത്ര ഒരു പുതിയ പ്രവണതയല്ല. ഒറ്റയ്ക്ക് യാത്ര ചെയ്യാൻ താൽപ്പര്യപ്പെടുന്നവരുടെ എണ്ണം വർദ്ധിച്ചു വരികയാണ്. നല്ലതും ചീത്തയുമായ അവരുടെ യാത്രാനുഭവങ്ങളാൽ ഇന്റർനെറ്റ് ലോകം നിറയുന്നു. ഇപ്പോൾ അത്തരം യാത്രകൾ വർദ്ധിച്ചുകൊണ്ടിരിക്കുമ്പോൾ, യാത്രയും ലോകവും ഈ മാറ്റവുമായി പൊരുത്തപ്പെടുകയും ആളുകൾക്ക് മികച്ച സോളോ യാത്രാ അനുഭവങ്ങൾ നൽകാൻ പരമാവധി ശ്രമിക്കുകയും ചെയ്യുന്നുണ്ട്. ഈ വർഷം, ഒരു സോളോ ട്രിപ്പിനായി ആസൂത്രണം ചെയ്യുന്ന യാത്രക്കാർക്ക് അവരുടെ അടുത്ത ലക്ഷ്യസ്ഥാനം തിരഞ്ഞെടുക്കാൻ സഹായിക്കുന്ന ഒരു മികച്ച ലിസ്റ്റ് ഇതാ.\nഐസ്‌ലാൻഡ് തണുത്ത പേര് പോലെ തോന്നുമെങ്കിലും രാജ്യവും ഇവിടുത്തെ ആളുകളും വളരെ ഊഷ്മളവും സ്വാഗതാർഹവുമാണ്. സോളോ ട്രാവലേഴ്‌സിന്റെ സുരക്ഷയുടെ കാര്യത്തിൽ രാജ്യം ഒന്നാമതാണ്. അതിനാൽ, ഐസ്‌ലാൻഡിനെ ഇപ്പോൾ ലോകത്തിലെ ഏറ്റവും സുരക്ഷിതമായ രാജ്യം എന്ന് വിളിക്കുന്നതിൽ തെറ്റില്ല. ഇവിടെ, നിങ്ങൾക്ക് അതിശയകരമായ വെള്ളച്ചാട്ടങ്ങളും മനോഹരമായ ഹിമാനികളും കാണാം, അത് നിങ്ങളുടെ ഹൃദയത്തെ അസംഖ്യം വികാരങ്ങളിൽ നിറയ്ക്കുമെന്നുറപ്പ്.\nസോളോ യാത്രക്കാർക്ക് ഏറ്റവും സുരക്ഷിതമായ രാജ്യങ്ങളുടെ പട്ടികയിൽ ന്യൂസിലൻഡ് രണ്ടാം സ്ഥാനത്താണ്. അതിശയകരമായ പ്രകൃതി സൗന്ദര്യവും സാഹസികതകൾക്കുള്ള അവസരങ്ങളും കൊണ്ട് ആകർഷിക്കുന്ന ന്യൂസിലാന്റ് ലോകത്തിലെ മറ്റ് രാജ്യങ്ങളെ അപേക്ഷിച്ച് വിനോദ സഞ്ചാരികൾക്കെതിരായ കുറ്റകൃത്യങ്ങൾ കുറവുള്ള ഒരു രാജ്യം കൂടിയാണ്. സ്ത്രീ യാത്രികരെ സംബന്ധിച്ച് ന്യൂസിലാൻഡിൽ സഞ്ചരിക്കുക എന്നത് ആയസകരമായിരിക്കും. ഇവിടെ, ഒരാൾക്ക് രാജ്യത്തെ കുന്നുകളിലൂടെ ഒരു കാൽനടയാത്ര പോകാം, അല്ലെങ്കിൽ ആബെൽ ടാസ്മാൻ ദേശീയ ഉദ്യാനത്തിന്റെ ഭംഗി കണ്ടാസ്വദിക്കാം. അതുമല്ലെങ്കിൽ ആകർഷകമായ മാവോറി ആ നാടിസംസ്കാരത്തെക്കുറിച്ച് കൂടുതലറിയാൻ ശ്രമിക്കാം.\nന്യൂസിലൻഡിലെ ജനപ്രിയ വിനോദസഞ്ചാര കേന്ദ്രങ്ങൾ മിൽ‌ഫോർഡ് സൗണ്ട്, വൈഹേക്ക് ദ്വീപ്, ഷോട്ടോവർ കാന്യോൺ സ്വിംഗ്, വൈറ്റോമോ ഗ്ലോവർ ഗുഹകൾ തുടങ്ങിയവയാണ്.\nപോർച്ചുഗൽ ഏറ്റവും പ്രശസ്തമായ സോളോ യാത്രാ സ്ഥലങ്ങളിലൊന്നാണിപ്പോൾ. 2018 മുതൽ ഇവിടെ കുറ്റകൃത്യങ്ങളുടെ നിരക്ക് ഗണ്യമായി കുറഞ്ഞു. കൂടാതെ, രാജ്യത്ത് വളരുന്ന ഹോസ്റ്റൽ സംസ്കാരം എല്ലായിടത്തുനിന്നും സഞ്ചാരികളെ ആകർഷിക്കുന്നുമുണ്ട്. ഇത് സോളോ യാത്രക്കാർക്കും താങ്ങാനാവുന്ന തരത്തിലാണെന്നതും വ്യത്യസ്തമാക്കുന്നു. ഒരു പുതിയ രാജ്യത്ത് പുതിയ ചങ്ങാതിമാരെ നേടാനുള്ള അവസരവും ഇത് ആളുകൾക്ക് നൽകുന്നു. പോർച്ചുഗലിൽ സോളോ യാത്രികർക്ക് ഏറ്റവും സഹായകമാകുന്നത് അവിടുത്തെ മികച്ച പൊതുഗതാഗതസംവിധാനമാണ്. പ്രത്യേകം പറയേണ്ടതില്ല, ഇവിടുത്തെ ഭക്ഷണവും നിങ്ങളെ വശീകരിക്കുമെന്നുറപ്പ്.\nപട്ടികയിൽ അടുത്തത് ഓസ്ട്രിയയാണ്. സോളോ യാത്രക്കാർക്ക് ഏറ്റവും സുരക്ഷിതമായ രാജ്യങ്ങളിലൊന്നായി കണക്കാക്കപ്പെടുന്ന ഓസ്ട്രിയ ചരിത്രപരവും ആധുനികവുമായ ലോകങ്ങളുടെ മനോഹരമായ മിശ്രിതമാണ്. രാജ്യത്തിന്റെ തലസ്ഥാന നഗരമായ വിയന്ന വ്യക്തിഗത സുരക്ഷയുടെ പട്ടികയിൽ ആറാം സ്ഥാനത്താണ്. മനോഹരമായ കൊട്ടാരങ്ങളും പ്രകൃതി ദൃശ്യങ്ങളാൽ നിറഞ്ഞ ആൽപ്‌സ് പർവ്വതങ്ങളും സോളോയാത്രക്കാർക്ക് അനുയോജ്യമാണ്. അതിനാൽ, ഒരു സോളോ ട്രിപ്പ് ആസൂത്രണം ചെയ്യുന്നവർക്ക് ഓസ്ട്രിയ ഒരു മികച്ച ലക്ഷ്യസ്ഥാനം തന്നെയാണ്.\nലോകത്തിലെ ഏറ്റവും സന്തോഷകരമായ രാജ്യങ്ങളിലൊന്നായി അറിയപ്പെടുന്ന ഡെൻമാർക്കും സോളോ യാത്രക്കാർക്ക് ഏറ്റവും സുരക്ഷിതമായ രാജ്യങ്ങളിൽ ഒന്നാണ്. സുന്ദരവും സ്വപ്നതുല്യവുമായ രാജ്യം സോളോ യാത്രികർക്ക് ചെയ്യാൻ രസകരമായ നിരവധി കാര്യങ്ങൾ വാഗ്ദാനം ചെയ്യുന്നു, അതിൽ റബ്ജെർഗ് ന്യൂഡ് ലൈറ്റ്ഹൗസിലേക്കുള്ള ട്രക്കിംഗ് ആണ്. ലോകത്തിലെ ഏറ്റവും പഴക്കം ചെന്ന അമ്യൂസ്‌മെന്റ് പാർക്കുകളിലൊന്നായ ക്ലാംപെൻബർഗിലും ഒരു സന്ദർശനമാകാം. രാജ്യത്തിന്റെ വർണ്ണാഭ നിറഞ്ഞ തലസ്ഥാന നഗരമായ കോപ്പൻഹേഗനിൽ ഒരു ഗൈഡഡ് ഗ്രൂപ്പ് സൈക്ലിംഗ് ടൂർ നടത്തുന്നത് രസകരമായിരിക്കും.\nസോളോ യാത്രികർക്ക്, പ്രത്യേകിച്ച് സ്ത്രികൾക്ക് അനുയോജ്യമായ മറ്റൊരു രാജ്യം സിംഗപ്പൂർ ആണ്. വളരെ വികസിതമായ ഈ ഏഷ്യൻ രാജ്യം നിയമത്തെ അനുസരിക്കുന്നു. കുറ്റകൃത്യങ്ങളുടെ നിരക്ക് വളരെ കുറവാണ് എന്നത് സോളോ ട്രിപ്പേഴ്സിന് അനുയോജ്യമാക്കുന്നു. സിംഗപ്പൂരിലെ മികച്ച അനുഭവങ്ങളെക്കുറിച്ച് നിരവധി സോളോ യാത്രക്കാർ എഴുതിയിട്ടുണ്ട്, ഭക്ഷണം തീർച്ചയായും അവയിൽ ഉൾപ്പെടുന്നു. വൈവിധ്യമാർന്ന സംസ്കാരവും സൗഹാർദ രായ ആളുകളും നിങ്ങളെ ഒരിക്കലും രാജ്യത്ത് ഒറ്റക്ക് ആയിപ്പോയി എന്ന് തോന്നിപ്പിക്കില്ല.\nഒരു ഏക സാഹസിക യാത്രക്കാരന്റെ ഏറ്റവും സുരക്ഷിതമായ ലക്ഷ്യസ്ഥാനമാണ് കാനഡ. ആഗോള സമാധാന സൂചികയിൽ രാജ്യം ആറാം സ്ഥാനത്താണ്. പ്രകൃതിസ്‌നേഹികൾക്ക്, ബ്രിട്ടീഷ് കൊളംബിയയിൽ കനേഡിയൻ റോക്കീസ് ഉണ്ട്.അതു പോലെ മൊറെയ്ൻ തടാകം ഒരു മികച്ച റിട്രീറ്റാണ്. ചരിത്രം അന്വേഷിക്കുന്നവരെ സംബന്ധിച്ചിടത്തോളം ടൊറന്റോ ശരിയായ നഗരമാണ്, കാരണം ഈ നഗരം നിരവധി ആർട്ട് ഗാലറികളാൽ ചുറ്റപ്പെട്ടിരിക്കുന്നു.\n2020 ലെ പുതിയ തീരുമാനങ്ങളിൽ ഒന്നായി ഒറ്റയ്ക്ക് യാത്ര ചെയ്യുക എന്ന ലക്ഷ്യം കൂടി ഉൾപ്പെടുത്താം. ഈ രാജ്യങ്ങൾ തിരഞ്ഞെടുക്കുകയാണെങ്കിൽ നിങ്ങളുടെ യാത്രകൾ കൂടുതൽ സുരക്ഷിതവും ആസ്വാദ്യകരവുമായി തീരും എന്ന് ഉറപ്പ്.


സുഭാഷ് ചന്ദ്രബോസ് : മരണമില്ലാത്ത കരുത്തനായ നേതാജി... •Technology & Travel Blog from India\nHome Aanavandi സുഭാഷ് ചന്ദ്രബോസ് : മരണമില്ലാത്ത കരുത്തനായ നേതാജി…\nസുഭാഷ് ചന്ദ്രബോസ് : മരണമില്ലാത്ത കരുത്തനായ നേതാജി…\nഇന്ത്യൻ സ്വാതന്ത്ര്യസമരത്തിന്റെ ഒരു പ്രധാന നേതാവായിരുന്നു സുഭാസ് ചന്ദ്ര ബോസ് . നേതാജി എന്നാണ് അദ്ദേഹം വിളിക്കപ്പെട്ടിരുന്നത്. തുടർച്ചയായി രണ്ടു തവണ അദ്ദേഹം ഇന്ത്യൻ നാഷണൽ കോൺഗ്രസിന്റെ പ്രസിഡന്റായി തെരഞ്ഞെടുക്കപ്പെട്ടിട്ടുണ്ട്. ഗാന്ധിജിയുടെ സമരരീതികൾ ഇന്ത്യക്ക് സ്വാതന്ത്ര്യം നേടിത്തരാൻ പോന്നതല്ല എന്ന് അദ്ദേഹം വിശ്വസിച്ചിരുന്നു. ഓൾ ഇന്ത്യാ ഫോർവേഡ് ബ്ലോക്ക് എന്ന പേരിൽ ഒരു രാഷ്ട്രീയപ്പാർട്ടി അദ്ദേഹം രൂപവത്കരിച്ചു.\nകേംബ്രിഡ്‌ജ് സർവ്വകലാശാലയിലായിരുന്നു അദ്ദേഹത്തിന്റെ വിദ്യാഭ്യാസം. 1920 – ൽ അദ്ദേഹം ഇന്ത്യൻ സിവിൽ സർവീസ് പ്രവേശനപ്പരീക്ഷ എഴുതി. പക്ഷേ ഉയർന്ന മാർക്കുണ്ടായിരുന്നിട്ടും സ്വാതന്ത്ര്യ സമരത്തിൽ പ്രവർത്തിക്കാ‍ൻ വേണ്ടി അദ്ദേഹം സിവിൽ സർവീസ് ഉപേക്ഷിച്ചു. പിന്നീട് അദ്ദേഹം ഇന്ത്യൻ നാഷണൽ കോൺഗ്രസിൽ ചേർന്നു. പക്ഷേ ഗാന്ധിജിയുടെ അഹിംസാ സിദ്ധാന്തവുമായി യോജിച്ചു പോകാൻ ബോസിനു കഴിഞ്ഞില്ല. അതിനാൽ അദ്ദേഹം കൽക്കട്ടയിലേക്ക് പോയി, അവിടെ ചിത്തരഞ്ജൻ ദാസ് എന്ന ബംഗാളി സ്വാതന്ത്ര്യസമര സേനാനിയുടെ കീഴിൽ പ്രവർത്തിക്കാനാരംഭിച്ചു. മോട്ടിലാൽ നെഹ്രുവിനോടൊപ്പം സ്വരാജ് പാർട്ടി സ്ഥാപിച്ച ആളാണ് ചിത്തരഞ്ജൻ ദാസ്. 1921- ൽ വെയിൽസിലെ രാജകുമാരൻ ഇന്ത്യ സന്ദർശിക്കുന്നതിനോടനുബന്ധിച്ചുള്ള ആഘോഷങ്ങൾ ബഹിഷ്കരിക്കാൻ ബോസ് ജനങ്ങളോട് ആഹ്വാനം ചെയ്തു അതെത്തുടർന്ന് അദ്ദേഹം അറസ്റ്റിലും ആയി.\nവിദേശകാര്യവകുപ്പിലെ പ്രചാരണ വിഭാഗത്തിൽ ബോസിന് സ്വതന്ത്രമായി പ്രവർത്തിക്കാൻ തികച്ചും സ്വതന്ത്രമായ ഒരു ഓഫീസും അതിനുവേണ്ട എല്ലാ സൗകര്യങ്ങളും ജർമ്മൻ സർക്കാർ അനുവദിച്ചു കൊടുത്തിരുന്നു. പ്രചരണവിഭാഗത്തിന്റെ തലവൻ ആദം വോൺ ത്രോട്ട് ഇന്ത്യയെ സംബന്ധിച്ചുള്ള കാര്യങ്ങളിൽ പരിജ്ഞാനമുള്ള ആളായിരുന്നു. ത്രോട്ടും അദ്ദേഹത്തിന്റെ പകരക്കാരനായിരുന്ന അലക്സാണ്ടർ വെർത്തും സുഭാസ് ചന്ദ്ര ബോസിന്റെ സുഹൃത്തുക്കളായി. ബോസിനു വേണ്ടുന്ന സഹായങ്ങൾ ചെയ്തു കൊടുക്കാൻ അവർ ശ്രദ്ധിച്ചിരുന്നു. യൂറോപ്പിലെ ജർമ്മൻ അധിനിവേശരാജ്യങ്ങളിൽ ഉണ്ടായിരുന്ന ഭാരതീയരെയും ഉത്തരാഫ്രിക്കയിൽ തടവുകാരാക്കപ്പെട്ടിരുന്ന ഇന്ത്യൻ സൈനികരേയും സംഘടിപ്പിച്ച് ബോസ് ഇന്ത്യൻ ലീജിയൺ (Indian Legion) എന്നൊരു സേനാഘടകത്തെ രൂപവത്കരിച്ചു. ഏകദേശം 4500 സൈനികരുടെ അംഗബലം ഉണ്ടായിരുന്നു ഈ സേനയ്ക്ക്.\nജർമ്മൻ വിദേശവകുപ്പിൽ 1941 ജൂലൈ മാസത്തിൽ വിപുലമായ സൗകര്യങ്ങളോടെ ‘പ്രത്യേക ഭാരത വകുപ്പ്’ (Special Indian Department) രൂപവത്കരിക്കപ്പെട്ടു. 1941 അവസാനത്തോടെ ബർലിനിൽ ഒരു ‘ സ്വതന്ത്രഭാരതകേന്ദ്രം ‘(Free India Centre)’ അദ്ദേഹം സ്ഥാപിച്ചു. ആത്മാർഥതയും, ദേശസ്നേഹവും, അർപ്പണമനോഭാവവുമുള്ള കുറച്ചു അനുയായികളെയും ബോസിനു അവിടെ കിട്ടി, എ.സി.നമ്പ്യാർ, എൻ.ജി.ഗണപതി, അബീദ് ഹസ്സന്, എം.ആർ.വ്യാസ്, ഗിരിജാ മുഖർജി, തുടങ്ങിയവർ. നയതന്ത്രപരമായ ഒരു സ്ഥാനപതി കാര്യാലയത്തിനു തുല്യമായ എല്ലാ പരിഗണനയും ഫ്രീ ഇന്ത്യാ സെന്ററിനു ജർമ്മനിയിൽ ലഭിച്ചിരുന്നു. സ്വതന്ത്ര ഭാരതകേന്ദ്രം അഥവാ ഫ്രീ ഇന്ത്യ സെന്ററിന്റെ പ്രധാന പ്രവർത്തനങ്ങൾ ഇവയായിരുന്നു – ആസാദ് ഹിന്ദ് റേഡിയോ വഴി ബ്രിട്ടീഷ് വിരുദ്ധ പ്രക്ഷേപണങ്ങൾ നടത്തുക; ഇന്ത്യൻ രാഷ്ട്രീയം, സംസ്കാരം, കല, തത്ത്വശാസ്ത്രം, സാമ്പത്തികം, തുടങ്ങിയ വിഷയങ്ങൾ പ്രതിപാദിക്കുന്ന ‘ആസാദ് ഹിന്ദ് ദിനപ്പത്രം’ ഇംഗ്ലീഷിലും, മറ്റു യൂറോപ്യൻ ഭാഷകളിലും അച്ചടിച്ച് വിതരണം ചെയ്യുക; ജർമ്മൻ അധിനിവേശപ്രദേശങ്ങളിലെ ഇന്ത്യാക്കാരെ സംഘടിപ്പിക്കുക; സ്വതന്ത്രഭാരതകേന്ദ്രത്തിന്റെ പ്രവർത്തനങ്ങൾ യൂറോപ്യൻ രാജ്യങ്ങളിൽ വ്യാപകമാക്കുക; ഇന്ത്യൻ ലീജിയൺ എന്ന ഇന്ത്യൻ ദേശീയസേനയുടെ പ്രവർത്തനങ്ങൾ വിപുലീകരിക്കുക.\nഅദ്ദേഹം ജർമ്മനി വിട്ടു പൂർവേഷ്യയിലേക്കു പോകുവാൻ മറ്റു ചില കാരണങ്ങൾ കൂടിയുണ്ട്, ശാന്തസമുദ്ര മേഖലയിലെ സ്ഥിതിഗതികൾ പെട്ടെന്നു മാറി, ജപ്പാൻ അച്ചുതണ്ടുരാഷ്ട്രങ്ങളുടെ ഭാഗം ചേർന്ന് ഇംഗ്ലണ്ടിനും അമേരിക്കയ്ക്കും എതിരേ യുദ്ധം പ്രഖ്യാപിച്ചു. യുദ്ധത്തിൽ പ്രവേശിച്ച ജപ്പാൻ സേന സിംഗപ്പൂർ ദ്വീപ് നിഷ്പ്രയാസം കീഴടക്കി. അതിനുശേഷം ജപ്പാൻ സൈന്യം ബർമ്മയിലേക്കും കടന്നു, 1942 മാർച്ച് മാസത്തിൽ ബ്രിട്ടീഷുകാർ റംഗൂൺ വിട്ടൊഴിഞ്ഞു പോയി. പൂർവ്വേഷ്യയിൽ നിന്നും ഒരു വിമോചനസേനയെ ഇന്ത്യയിലേക്കു നയിക്കാനുള്ള സാധ്യത സുഭാസ് ചന്ദ്ര ബോസിന്റെ മനസ്സിൽ തെളിഞ്ഞു. ഇക്കാരണങ്ങളാൽ ബോസ് നാസി ജർമ്മനി വിടാൻ തീരുമാനിച്ചു.\n1943ൽ അദ്ദേഹം ജർമ്മനി വിട്ടുപോയി, ജപ്പാനിലാണ് ചെന്നെത്തിയത്. യു -180 എന്ന ജർമ്മൻ അന്തർവാഹിനിയിലാണ് അദ്ദേഹം പോയത്. കേപ്പ് ഓഫ് ഗുഡ് ഹോപ് വഴിയായിരുന്നു യാത്ര. ഇടക്കു വച്ച് ഐ – 29 എന്ന ജാപ്പനീസ് മുങ്ങിക്കപ്പലിൽ യാത്ര തുടർന്നു. 1943 മെയ് 6നു സുമാത്രയുടെ തീരത്തുള്ള സാബാങ്ങ് എന്ന ചെറുദ്വീപിലാണ് ബോസ് ചെന്നെത്തിയത്, അവിടെ അദ്ദേഹത്തെ സ്വീകരിക്കാൻ ജപ്പാൻ സൈന്യത്തിലെ കേണൽ യാമമോട്ടോയും എത്തിയിരുന്നു. മേയ് 12നു അദ്ദേഹം ടോക്കിയോയിൽ എത്തിച്ചേർന്നു. അവിടെ ഒരുമാസം താമസിച്ച അദ്ദേഹം ജപ്പാൻ പ്രധാനമന്ത്രി ജനറൽ ടോജോയുമായി ഭാരത-ജപ്പാൻ ബന്ധങ്ങളെപ്പറ്റിയും, നടപടിക്രമങ്ങളെപ്പറ്റിയും വിശദമായി ചർച്ചചെയ്ത് ഒരു പരസ്പരധാരണയിൽ എത്തിച്ചേർന്നു. റാഷ്‌ബിഹാരി ബോസ്, അബീദ് ഹസ്സന്, കേണൽ യാമമോട്ടോ എന്നിവരോടൊപ്പം 1943 ജൂൺ 23നു നേതാജി സിംഗപ്പൂരിലേക്ക് യാത്ര തിരിച്ചു.\nറാഷ് ബിഹാരി ബോസ് 1943 ജൂലൈ 4-നു സിംഗപ്പൂരിലെ പ്രസിദ്ധമായ കാഥേ ഹാളിൽ വച് ഇന്ത്യൻ ഇൻഡിപ്പെൻഡൻസ് ലീഗിന്റെ നേതൃത്വം സുഭാസ് ചന്ദ്ര ബോസിനു കൈമാറി. അടുത്തദിവസം ജൂലൈ 5-നു ആസാദ് ഹിന്ദ് ഫൌജ് അഥവാ ഇന്ത്യൻ നാഷനൽ ആർമി(ഐ.എൻ.എ-INA) രൂപവത്കരിച്ച വിവരം അദ്ദേഹം ലോകത്തെ അറിയിച്ചു. ഇമ്പീരിയൽ ജപ്പാനീസ് സേനയുടെ സഹായത്തോടെ സുഭാഷ് ചന്ദ്രബോസ് രൂപം കൊടുത്ത സേനയാണ് ഇന്ത്യൻ നാഷണൽ ആർമി അഥവാ ഐ.എൻ.എ. ബ്രിട്ടീഷ് സാമ്രാജ്യത്തിന്റെ പൗരസ്ത്യദേശത്തുള്ള അധിനിവേശത്തിനെതിരെ ജപ്പാൻ‌കാരോടൊത്ത് ഐ.എൻ.എ. പൊരുതി.\nഭാരതത്തിലെ ബ്രിട്ടീഷു ഭരണത്തെ തകർത്ത് സ്വാതന്ത്ര്യം നേടാൻ സൈന്യത്തിനെ ഉപയോഗിക്കണമെന്ന ഭാരതീയ ദേശീയതാവാദികളുടെ വിശ്വാസമാണ് ഇന്ത്യൻ നാഷണൽ ആർമിയുടെ ഉത്ഭവത്തിനു കാരണം. തുടക്കത്തിൽ ജപ്പാൻ പട്ടാളം ബന്ദികളാക്കിയ ഇൻഡ്യൻ വംശജരായ യുദ്ധത്തടവുകാരായിരുന്നു ഈ സേനയുടെ അംഗങ്ങൾ. പിന്നീട് മലയ, ബർമ്മ എന്നീ പ്രദേശങ്ങളിലെ പ്രവാസി ഭാരതീയർ ഈ സേനയിൽ വോളണ്ടിയർമാരായി ചേർന്നു. അക്കാലത്ത് സ്ത്രീ ശാക്തീകരണത്തിന്റെ ഒരു മാതൃകയായിരുന്നു കാപ്റ്റൻ ലക്ഷ്മി സ്വാമിനാഥന്റെ നേതൃത്വത്തിലുള്ള വനിതാ പടയാളികൾ മാത്രമുള്ള ഝാൻസീ റാണി റെജിമന്റ്.\n1943 ഒക്ടോബർ 21-നു രാവിലെ ഇന്ത്യൻ ഇൻഡിപ്പെൻഡൻസ് ലീഗിന്റെ ഒരു വിശേഷാൽ പൊതുയോഗം സിംഗപ്പൂരിലെ കാഥേഹാളിൽ വച്ചു കൂടുകയുണ്ടായി. ഇവിടെ വച്ച് താൽക്കാലിക സ്വതന്ത്രഭാരത സർക്കാരിന്റെ രൂപവത്കരണം നേതാജി പ്രഖ്യാപിച്ചു. അതിനുശേഷം രാഷ്ട്രത്തലവനായി നേതാജി സത്യപ്രതിജ്ഞ ചെയ്തു. ഒക്ടോബർ 22-നു വനിതകളുടെ സേനാവിഭാഗമായ ഝാൻസിറാണി റെജിമെന്റ് നേതാജി ഉദ്ഘാടനം ചെയ്തു. അടുത്തദിവസങ്ങളിൽ സ്വതന്ത്രഭാരത സർക്കാരിന്റെ മന്ത്രിസഭയോഗങ്ങളിൽ വച്ച് അമേരിക്കൻ ശക്തികൾക്കെതിരെ സ്വതന്ത്രഭാരത സർക്കാർ യുദ്ധം പ്രഖ്യാപിച്ചു. ജപ്പാന്റെ കൈവശമായിരുന്ന ആന്തമാൻ നിക്കോബാർ ദ്വീപുകൾ ദ്വീപസമൂഹങ്ങൾ സ്വതന്ത്രഭാരത സർക്കാരിനു കൈമാറുന്നതാണെന്നും മേലാൽ പിടിച്ചെടുക്കുന്ന ഏതു ഭാരതപ്രദേശവും ആസാദ് ഹിന്ദ് സർക്കാരിന് വിട്ടുകൊടുക്കുന്നതാണെന്നും ജാപ്പനീസ് പ്രധാനമന്ത്രി ജനറൽ ടോജോകൂടുതൽ പഠനങ്ങൾ ആവശ്യമാണ് പ്രസ്താവിച്ചു.\n1943 ഡിസംബർ 29-ാ‍ം തീയതി ആന്തമാൻ നിക്കോബാർ ദ്വീപുകൾ ദ്വീപസമൂഹങ്ങൾ ഏറ്റെടുക്കാൻ നേതാജി ആൻഡമാനിലെത്തി. ആൻഡമാൻ ദ്വീപിന് ‘ഷഹീദ്’ ദ്വീപെന്നും, നിക്കോബാർ ദ്വീപിന് ‘സ്വരാജ്’ ദ്വീപെന്നും നേതാജി പുനർനാമകരണം ചെയ്തു. മേജർ ജനറൽ ലോകനാഥനെ ഷഹീദ് സ്വരാജ് ദ്വീപസമൂഹത്തിന്റെ ആദ്യത്തെ ഭരണാധികാരിയായി നേതാജി നിയമിച്ചു. ജപ്പാന്റെ സഹായത്തോടെ 1944-ൽ ആസാദ് ഹിന്ദ് ദേശീയബാങ്കും രൂപവത്കരിക്കപ്പെട്ടു. താൽക്കാലിക ഗവണ്മെന്റിനുവേണ്ടി നേതാജി കറൻസി നോട്ടുകൾ അച്ചടിച്ചിറക്കുകയും ചെയ്തു.\n1944 ജനുവരിയിലാണ് ബർമ്മയിൽ നിന്നു ഇന്ത്യൻ അതിർത്തി ലംഘിച്ചുള്ള ഒരാക്രമണം നടത്താൻ ജപ്പാൻ തീരുമാനിച്ചത്, സഖ്യകക്ഷികൾ ബർമ്മ തിരിച്ചുപിടിക്കുന്നത് തടയാൻ വേണ്ടിയായിരുന്നു ഇത്. അരാക്കൻ പർവ്വതപ്രദേശത്തുകൂടി കിഴക്കൻ ബംഗാളിന്റെ കവാടമായ ചിറ്റഗോംഗിനെ ലക്ഷ്യമാക്കി ഒരു മുന്നേറ്റം നടത്തുക, ബ്രിട്ടീഷുകാർ ചിറ്റഗോംഗിൽ ശ്രദ്ധ കേന്ദ്രീകരിക്കുമ്പോൾ സാവധാനം ഇംഫാലും കോഹിമയും പിടിച്ചെടുക്കുക, ഇതായിരുന്നു യുദ്ധതന്ത്രം.\nഐ.എൻ.എയിലെ സുഭാസ് റെജിമെന്റ് ജപ്പാൻ സേനയോടൊപ്പം മുന്നണിയിലേക്ക് നീങ്ങണമെന്ന് ബോസ് തീരുമാനിച്ചു. ഐ.എൻ.എ – ജപ്പാൻ സംയുക്തസേനകൾ ചിറ്റഗോംഗ് ലക്ഷ്യമാക്കി നീങ്ങിത്തുടങ്ങി, അരാക്കൻ പ്രദേശത്ത് വച്ച് ബ്രിട്ടീഷ് സേനയുമായി ഏറ്റുമുട്ടി. ബ്രിട്ടീഷ് സേനയെ പിന്നോക്കം പായിച്ചു കൊണ്ട് ബഹുദൂരം മുന്നേറുകയും ചെയ്തു. മാർച്ച് മാസത്തിൽ ഐ.എൻ.എ ഘടകങ്ങൾ അതിർത്തി കടന്ന് ഇന്ത്യയിൽ പ്രവേശിച്ചു. മാർച്ച് മധ്യത്തോടെ ഐ.എൻ.എ – ജപ്പാൻ സേനകൾ ഇംഫാൽ ആക്രമണം ആരംഭിച്ചു. ഈ യുദ്ധത്തിൽ ലഫ്.കേണൽ എം.ഇസഡ്.കിയാനിയുടെ നേതൃത്വത്തിൽ ഐ.എൻ.എയുടെ ഒന്നാം ഡിവിഷൻ ജപ്പാൻ സേനയോടൊപ്പം മുന്നേറി. യുദ്ധമേഖലയുടെ വടക്കേയറ്റത്ത്, ഏപ്രിൽ ആദ്യവാരം ഐ.എൻ.എ-ജപ്പാൻ സംയുക്തസേന കൊഹിമയിൽ പ്രവേശിച്ചു ഏപ്രിൽ അവസാനത്തോടെ ഇംഫാലിനെ വളഞ്ഞു, ഇംഫാലിന് ഏകദേശം 15 കിലോമീറ്റർ അടുത്തെത്തിയിരുന്നു അവർ അപ്പോൾ.\nപക്ഷേ സൈന്യത്തിന്റെ മുന്നേറ്റം പെട്ടെന്നു നിലച്ചു, ഭാഗ്യം ബ്രിട്ടീഷ് സേനയുടെ ഭാഗത്തായിരുന്നു. പല കാരണങ്ങളുണ്ടായിരുന്നു ഇതിന്. രൂക്ഷമായ കാലവർഷം പതിവിനു വിപരീതമായി ഒരു മാസം മുമ്പേ വന്നു. പിന്നെ ആഫ്രിക്കയിലെ യുദ്ധം ബ്രിട്ടന് അനുകൂലമായിത്തീർന്നതിനാൽ അവിടെയുണ്ടായിരുന്ന വിമാനസേനവിഭാഗം ഇന്ത്യയിലേക്ക് തിരിച്ചുവിടപ്പെട്ടു. ഇതിനെ ചെറുക്കാൻ ജപ്പാൻ വിമാനസേന സമരമേഖലയിൽ ഇല്ലാതെ പോയി. ശാന്തസമുദ്രത്തിലെ അമേരിക്കൻ മുന്നേറ്റം നേരിടാനായി വിമാനങ്ങളെല്ലാം ജപ്പാൻ പിൻവലിച്ചതായിരുന്നു കാരണം. ഗത്യന്തരമില്ലാതെ പൊതു പിന്മാറ്റത്തിന് ഉത്തരവുണ്ടായി, മനസ്സില്ലാമനസ്സോടെ സേനകൾ പിന്മാറ്റം ആരംഭിച്ചു. ജനറൽ ടോജോ 1944 സെപ്തംബറിൽ അധികാരത്തിൽ നിന്നും ഒഴിഞ്ഞു. ജനറൽ കെയ്‌സോ ജപ്പാ‍ന്റെ ഭരണസാരഥ്യം ഏറ്റെടുത്തു. ഇതിനിടെ ജപ്പാൻ സർക്കാരിൽ വീണ്ടും മാറ്റമുണ്ടായി ജനറൽ കെയ്‌സോ രാജിവച്ചു, അഡ്‌മിറൽ സുസുക്കി പ്രധാനമന്ത്രിയായി.\nആ സമയത്ത് ബർമ്മയിലെ സ്ഥിതിഗതികൾ ആകെ മാറി, ബർമ്മ വിട്ടൊഴിയാൻ ജപ്പാൻ സേനകൾക്ക് ഉത്തരവ് കിട്ടി. റംഗൂൺ മേഖലയിൽ അന്തിമമായ സമരത്തിന് നേതാജി ആഗ്രഹം പ്രകടിപ്പിച്ചതായിട്ടാണ് കാണുന്നത്, പക്ഷേ സൈനികോപദേഷ്ടാക്കളുടെയും മന്ത്രിസഭാംഗങ്ങളുടെയും എതിർപ്പിനെ തുടർന്ന് ആ തീരുമാനം അദ്ദേഹം ഉപേക്ഷിച്ചു, റംഗൂണിൽ നിന്നു ഒഴിഞ്ഞുപോകാനും തീരുമാനിച്ചു. അങ്ങനെ ആസാദ് ഹിന്ദ് സർക്കാർബർമ്മയിൽ നിന്നും പിന്മാറി. 1945 മെയ് 7-നു ജർമ്മനി നിരുപാധികം സഖ്യശക്തികൾക്കു കീഴടങ്ങി. ഓഗസ്റ്റ് 6-നു ഹിരോഷിമാ നഗരത്തിലും, ഓഗസ്റ്റ് 9-നു നാഗസാക്കിയിലും അമേരിക്ക അണുബോംബ് പ്രയോഗിച്ചു, ഇതോടെ ജപ്പാൻ കീഴടങ്ങാൻ തീരുമാനിച്ചു. അങ്ങനെ രണ്ടാം ലോകമഹായുദ്ധം അവസാനിച്ചു.\n1945 ഓഗസ്റ്റ് 18-ന് ബോസ് തായ്‌വാനിലെ തെയ്ഹോകു വിമാനത്താവളത്തിലുണ്ടായ അപകടത്തിൽ മരിച്ചു എന്നാണ് ഇന്ത്യൻ ഗവണ്മെന്റിന്റെ ഔദ്യോഗികഭാഷ്യം. ഇതിനെപ്പറ്റി അന്വേഷിക്കാൻ നെഹ്രുവിന്റെ ഭരണകാലത്ത് ഷാനവാസ് കമ്മീഷൻ, ഇന്ദിരാ ഗാന്ധിയുടെ ഭരണകാലത്ത് ഖോസ്ലാ കമ്മീഷൻ എന്നിവയെ നിയോഗിച്ചിരുന്നു. ഈ രണ്ടു കമ്മീഷനുകളും ബോസ് വിമാനാപകടത്തിൽ മരണപ്പെട്ടു എന്ന് സ്ഥിരീകരിച്ചു. എന്നാൽ പാർലമെന്റ് അംഗങ്ങളുടേയും പൊതുജനങ്ങളുടേയും പ്രതിഷേധം കാരണം ഈ രണ്ടു റിപ്പോർട്ടുകളും മൊറാർജി ദേശായിയുടെ ഭരണകാലത്ത് ഗവണ്മെന്റ് തള്ളിക്കളഞ്ഞു. തുടർന്ന് 1999-ൽ വാജ്‌പേയിയുടെ ഭരണകാലത്ത് മുഖർജി കമ്മീഷൻ നിലവിൽ വന്നു.\n1945-ൽ മേൽപ്പറഞ്ഞ വിമാനാപകടം ഉണ്ടായിട്ടില്ലെന്നും അതിനാൽ ബോസ് അന്നു മരണപ്പെട്ടിട്ടില്ലെന്നും കമ്മീഷൻ കണ്ടെത്തി. ഈ കണ്ടെത്തൽ വിവാദമായതോടെ റിപ്പോർട്ട് മൻ‌മോഹൻ സിങ് ഗവണ്മെന്റ് തള്ളിക്കളഞ്ഞു. ബോസിന്റേതെന്ന് ഗവണ്മെന്റ് അവകാശപ്പെടുന്ന റെങ്കോജി ക്ഷേത്രത്തിലെ ചിതാഭസ്മം അദ്ദേഹത്തിന്റേതല്ലെന്നും കമ്മീഷൻ കണ്ടെത്തിയിരുന്നു. ബോസ് റഷ്യയിലേക്ക് കടന്നിരിക്കാം എന്നും കമ്മീഷൻ സൂചിപ്പിച്ചിരുന്നു.\n1985 വരെ ഉത്തർ‌പ്രദേശിലെ അയോധ്യക്കു സമീപം രാംഭവൻ എന്ന വീട്ടിൽ താമസിച്ചിരുന്ന ഗുംനാമി ബാബ എന്ന സന്ന്യാസി, ബോസ് ആയിരുന്നു എന്ന് ചിലർ വിശ്വസിച്ചിരുന്നു. സന്ന്യാസിയുടെ മരണത്തെത്തുടർന്ന് അദ്ദേഹത്തിന്റെ സ്വത്തുക്കൾ ഗവണ്മെന്റ് ഏറ്റെടുത്തു. ഇവ അന്വേഷണവിധേയമാക്കിയ മുഖർജി കമ്മീഷൻ, ‘ശക്തമായ തെളിവുകളുടെ’ അഭാവത്തിൽ ഈ വിശ്വാസത്തെ തള്ളിക്കളഞ്ഞു. ഗുംനാമി ബാബയുടെ പല്ലിന്റെ ഡി.എൻ.എ ഘടനയും, നേതാജിയുടെ പിൻമുറക്കാരുടെ പല്ലിന്റെ ജനിതക ഘടനയും തമ്മിൽ പൊരുത്തമില്ലെന്നു ശാസ്ത്രീയമായി തന്നെ തെളിയിക്കപ്പെട്ടിരുന്നു. ഈ സന്ന്യാസിയുടെ ജീവിതവും ചെയ്തികളും ഇന്നും ദുരൂഹമായി തുടരുന്നു. ഹിന്ദുസ്ഥാൻ ടൈംസ് ദിനപ്പത്രം നടത്തിയ അന്വേഷണത്തിൽ സന്ന്യാസി ബോസ് തന്നെയായിരുന്നു എന്ന് അനുമാനിക്കത്തക്ക തെളിവുകൾ ലഭിച്ചിരുന്നു. കയ്യക്ഷരവിദഗ്ദ്ധനായ ഡോ. ബി. ലാൽ നടത്തിയ പരിശോധനയിൽ സന്ന്യാസിയുടേയും ബോസിന്റേയും കയ്യക്ഷരം ഒന്നുതന്നെയാണെന്ന് തെളിഞ്ഞിരുന്നു.\n1991-ൽ ഭാരത സർക്കാർ ബോസിന് മരണാനന്തര ബഹുമതിയായി ഭാരതരത്നം പ്രഖ്യാപിച്ചു. എന്നാൽ ബോസിന്റെ മരണം സ്ഥിരീകരിക്കപ്പെട്ടിട്ടില്ലാത്ത സാഹചര്യത്തിൽ ഇതു പാടില്ല എന്ന് കോടതിയിൽ ഒരു പരാതി സമർപ്പിക്കപ്പെടുകയും തുടർന്ന് ഗവണ്മെന്റ് പുരസ്കാരം പിൻ‌വലിക്കുകയും ചെയ്തു. ബോസിന്റെ മരണത്തെ സ്ഥിരീകരിക്കാൻ ഗവണ്മെന്റ് സ്വീകരിച്ച ഒരു തന്ത്രമായി നിരീക്ഷകർ ഈ സംഭവത്തെ വിലയിരുത്തുന്നു.\nPrevious articleഅത്ഭുത ശക്തിയുള്ള നീലക്കൊടുവേലി : സത്യമോ മിഥ്യയോ?\nNext articleതൃശൂർ റയിൽവെ സ്റ്റേഷനിൽ വന്നിറങ്ങുന്ന യാത്രക്കാരുടെ ശ്രദ്ധക്ക്


'ഭാര്യ ഗര്‍ഭിണിയാ..., പക്ഷേ കൊതി എനിക്കാണ്...' | actor chris patt says he misses indian achaar during lockdown\n'ഭാര്യ ഗര്‍ഭിണിയാ..., പക്ഷേ കൊതി എനിക്കാണ്...'\nകാലങ്ങളായി ഇന്ത്യന് ജനത കൈമാറിവരുന്ന പരമ്പരാഗത രുചികളോടുള്ള ഭ്രമത്തെ പറ്റി പ്രമുഖരടക്കം പല വിദേശികളും തുറന്നുപറഞ്ഞിട്ടുണ്ട്. അക്കൂട്ടത്തിലേക്കിതാ പുതിയൊരാള് കൂടി. ഹോളിവുഡ് നടന് ക്രിസ് പാറ്റ് ആണ് കക്ഷി\nUSA, First Published May 15, 2020, 9:01 PM IST\nഇന്ത്യന് ഭക്ഷണങ്ങളെ സ്‌നേഹിക്കുന്ന നിരവധി വിദേശികളുണ്ട്. നമ്മുടെ വിനോദസഞ്ചാര മേഖലയുടെ നെടുംതൂണാണ് തനത് രുചിക്കൂട്ടുകളുടെ ആകര്‍ഷണം എന്ന് തന്നെ വേണമെങ്കില് പറയാം. കാലങ്ങളായി ഇന്ത്യന് ജനത കൈമാറിവരുന്ന പരമ്പരാഗത രുചികളോടുള്ള ഭ്രമത്തെ പറ്റി പ്രമുഖരടക്കം പല വിദേശികളും തുറന്നുപറഞ്ഞിട്ടുണ്ട്. അക്കൂട്ടത്തിലേക്കിതാ പുതിയൊരാള് കൂടി.\nഹോളിവുഡ് നടന് ക്രിസ് പാറ്റ് ആണ് കക്ഷി. ഭാര്യ കാതറിന് ഷ്വാര്‍സ്‌നെഗറിന്റെ ഗര്‍ഭകാല വിശേഷങ്ങള് പങ്കുവയ്ക്കുന്നതിനിടെയാണ് ക്രിസ് പാറ്റ്, ഒരു ഇന്ത്യന് വിഭവം തന്നെ എക്കാലത്തേക്കും കീഴടക്കിയിരിക്കുന്നുവെന്ന് പറഞ്ഞത്.\nഭാര്യ ഗര്‍ഭിണിയാണെങ്കിലും കൊതി തനിക്കാണെന്ന മുഖവുരയോടെയാണ് ക്രിസ് പാറ്റ് ഈ ലോക്ഡൗണ് കാലത്ത് താനേറെ 'മിസ്' ചെയ്യുന്ന ഇഷ്ടവിഭവത്തെക്കുറിച്ച് പറഞ്ഞത്. മറ്റൊന്നുമല്ല, അച്ചാര് ആണ് ക്രിസിന്റെ മനം മയക്കിയ ആ വിഭവം. നമുക്കൊരുപക്ഷേ ഇത് കേള്‍ക്കുമ്പോള് തമാശ തോന്നിയേക്കാം. കാരണം ഇന്ത്യക്കാരെ സംബന്ധിച്ചിടത്തോളം അച്ചാര് 'മിസ്' ചെയ്യുന്ന സാഹചര്യമേ ഉണ്ടാകാന് സാധ്യതയില്ല.\nമിക്ക വീടുകളിലും വ്യത്യസ്തമായ പലതരം അച്ചാറുകളും ഏറെ നാളത്തേക്ക് സൂക്ഷിച്ചുവയ്ക്കാറുണ്ട്. അച്ചാര് നമ്മുടെ ഭക്ഷണ സംസ്‌കാരത്തിന്റെ വളരെ പ്രധാനപ്പെട്ട ഭാഗം തന്നെയാണ്. സീസണലായി ലഭിക്കുന്ന മാങ്ങ, നാരങ്ങ മുതല് മീനും ബീഫും ചെമ്മീനും വരെ എന്തെല്ലാം സാധനങ്ങള് കൊണ്ടാണ് നമ്മള് അച്ചാറുണ്ടാക്കുന്നത്!\nഏത് ലോക്ഡൗണിലും ഒരിത്തിരി അച്ചാറെടുക്കാനില്ലാത്ത വീടുകളും നമ്മുടെ നാട്ടില് കുറവായിരിക്കും. എന്നാല് വിദേശികളെ സംബന്ധിച്ച് അച്ചാര് ഒരു 'എക്‌സ്ട്രാ' വിഭവം തന്നെയാണ്. അത് വീട്ടില് സൂക്ഷിക്കുന്ന പതിവ് അവര്‍ക്കിടയിലില്ല. എങ്കിലും ഇപ്പോഴെല്ലാം അച്ചാര് പ്രേമികള് അച്ചാറുകള് 'സ്റ്റോക്ക്' ചെയ്യുന്നത് വിദേശരാജ്യങ്ങളിലും കാണാം.\nഅച്ചാറിനെ ഇത്രമാത്രം 'മിസ്' ചെയ്യേണ്ടിവരുമെന്ന് താനൊരിക്കലും കരുതിയിരുന്നില്ലെന്നാണ് ക്രിസ് പാറ്റ് പറയുന്നത്. അച്ചാര് കഴിഞ്ഞാല് ഐസ്‌ക്രീമിനോടാണത്രേ ഇപ്പോള് ഏറെ പ്രിയം. എന്തായാലും ലോക്ഡൗണ് ആയതോടെ ഭാര്യയുടെ സ്‌നേഹം കലര്‍ത്തിയുള്ള സല്‍ക്കാരത്തില് തടി കൂടിയിരിക്കുകയാണെന്നാണ് ക്രിസിന്റെ വാദം. ഇനി വര്‍ക്കൗട്ടിലൂടെ 'ഫിറ്റ്‌നസ്' തിരിച്ചുപിടിക്കാനുള്ള ശ്രമം തുടങ്ങണമെന്നും അദ്ദേഹം പറയുന്നു.\nAlso Read:- എന്താ രുചി, പാവയ്ക്ക അച്ചാർ തയ്യാറാക്കാം...\nLast Updated May 15, 2020, 9:01 PM IST


കണ്ണൂരിലും വ്യാജ അപ്പീല്; തൃശ്ശൂര് കലോത്സവത്തിലെ ഒന്നാംപ്രതിയടക്കം നാലുപേര് അറസ്റ്റില് | school kalolsavam| fake appeal\nകണ്ണൂരിലും വ്യാജ അപ്പീല്; തൃശ്ശൂര് കലോത്സവത്തിലെ ഒന്നാംപ്രതിയടക്കം നാലുപേര് അറസ്റ്റില്\nApr 8, 2018, 09:08 AM IST\nഒന്നാംപ്രതിയായ തിരുവനന്തപുരം വട്ടപ്പാറ കണ്ടക്കോട് ചിലക്കാട്ടില് സതികുമാറാണ്(46) ആദ്യകേസില് ജാമ്യത്തിലിറങ്ങി 19-ാം ദിവസം അറസ്റ്റിലായത്.\nതൃശ്ശൂര്: തൃശ്ശൂരില് ഇക്കൊല്ലം നടന്ന സംസ്ഥാന സ്‌കൂള് കലോത്സവത്തിലെ വ്യാജ അപ്പീല് കേസില് ജാമ്യത്തിലിറങ്ങിയ ഒന്നാംപ്രതി 2016-ലെ കണ്ണൂര് കലോത്സവത്തില് ഇതേ കുറ്റംചെയ്തതിന് അറസ്റ്റിലായി. മൂന്ന് നൃത്താധ്യാപകരും അറസ്റ്റിലായിട്ടുണ്ട്.\nഒന്നാംപ്രതിയായ തിരുവനന്തപുരം വട്ടപ്പാറ കണ്ടക്കോട് ചിലക്കാട്ടില് സതികുമാറാണ്(46) ആദ്യകേസില് ജാമ്യത്തിലിറങ്ങി 19-ാം ദിവസം അറസ്റ്റിലായത്. ആദ്യ കേസില് ഇയാള് ജാമ്യവ്യവസ്ഥ ലംഘിച്ചതിനാല് ജാമ്യം റദ്ദാക്കണമെന്നാവശ്യപ്പെട്ട് ക്രൈംബ്രാഞ്ച് കോടതിയില് അപേക്ഷ നല്‍കിയിരുന്നു. ഇതിന്റെ നടപടികള് തുടങ്ങും മുമ്പാണ് രണ്ടാമത്തെ അറസ്റ്റ്.\nചേര്‍ത്തല വാരനാട് പുതുവല്‍നികത്ത് വീട്ടില് സജി വാരനാട്(34), ചിറയിന്‍കീഴ് പുതുക്കുറിശ്ശി കഠിനംകുളം വടക്കേവിള ആലുവിളാകത്ത് വീട്ടില് കലാദര്‍പ്പണ വിഷ്ണു എന്ന ഷിജു(34), ബാലുശ്ശേരി കൂരാച്ചുണ്ട് പാറയില് വീട്ടില് അന്‍ഷാദ്(29) എന്നിവരാണ് അറസ്റ്റിലായ നൃത്താധ്യാപകര്. കണ്ണൂര് കലോത്സവത്തില് വിധികര്‍ത്താക്കളെ സ്വാധീനിച്ചതിന് അന്‍ഷാദിന്റെ പേരില് വിജിലന്‍സ് മുമ്പ് കേസെടുത്തിട്ടുണ്ട്. നാലുപേരെയും കണ്ണൂര് ഒന്നാംക്ലാസ് ജുഡീഷ്യല് മജിസ്‌ട്രേട്ട് മുമ്പാകെ ഹാജരാക്കിയശേഷം റിമാന്‍ഡ് ചെയ്തു.\n2016-ല് കണ്ണൂരില് നടന്ന കലോത്സവത്തില് ബാലാവകാശ കമ്മിഷന്റെ പേരില് 58 വ്യാജ അപ്പീല് ഉത്തരവുകളാണ് സതികുമാറും കൂട്ടരും എത്തിച്ചത്. തൃശ്ശൂര് കലോത്സവത്തിലെ കേസില് സതികുമാര് മാര്‍ച്ച് 19-നാണ് ജാമ്യത്തിലിറങ്ങിയത്. മൂന്നു മാസത്തേക്ക് എല്ലാ തിങ്കളാഴ്ചയും ശനിയാഴ്ചയും തൃശ്ശൂരിലെ അന്വേഷണോദ്യോഗസ്ഥര്‍ക്കു മുന്നില് ഹാജരാകണമെന്നായിരുന്നു ഒരു വ്യവസ്ഥ. എന്നാല്, പുറത്തിറങ്ങി ഒരു തവണപോലും ഇയാള് ഹാജരായില്ല.\nചിറ്റിലപ്പിള്ളിയില് ഇക്കൊല്ലം നടന്ന സി.ബി.എസ്.ഇ. കലോത്സവത്തിലും സതികുമാര് ബാലാവകാശ കമ്മിഷന്റെ പേരില് അപ്പീല് ഉത്തരവുകള് എത്തിച്ചിരുന്നു.\nഎല്ലാ വ്യാജ ഉത്തരവുകളും 20,000 രൂപ മുതല് വാങ്ങിയാണ് ഇയാളും സംഘവും വിതരണം ചെയ്തിരുന്നത്.\nബാലാവകാശ കമ്മിഷന്റെ പേരില് വ്യാജ അപ്പീലുകള് എത്തിയ വാര്‍ത്ത ഇത്തവണ തൃശ്ശൂരില് നടന്ന കലോത്സവത്തിനു തൊട്ടുമുമ്പാണ് പുറത്തറിഞ്ഞത്. സതികുമാറിനെക്കൂടാതെ നൃത്താധ്യാപകരായ ജോബിന് ജോര്‍ജ്, സൂരജ്, വൈശാഖന് എന്നിവരും അറസ്റ്റിലായിരുന്നു. ഈ കേസില് കോഴിക്കോട് സ്വദേശിയായ നൃത്താധ്യാപകന് മുനീര് ഇപ്പോഴും ഒളിവിലാണ്. ഇയാള് ഹൈക്കോടതിയില് മുന്‍കൂര് ജാമ്യാപേക്ഷ നല്‍കിയിട്ടുണ്ട്.\nഎസ്പിയായി പോക്‌സോ കേസ് പ്രതിയുടെ ആള്‍മാറാട്ടം\n58th Kerala School Kalolsavam


Kerala Jobs 31 May 2022: ഇന്നത്തെ തൊഴിൽ വാർത്തകൾ | Indian Express Malayalam\nkerala job opportunities career news 31 may 2022\nKerala Jobs 31 May 2022: കേരളത്തിലെ തൊഴിൽ അവസരങ്ങൾ അറിയാം\nUpdated: June 1, 2022 6:58:00 pm\nസംസ്ഥാന പട്ടികജാതി പട്ടികവർഗ്ഗ വികസന റസിഡൻഷ്യൽ എജ്യൂക്കേഷണൽ സൊസൈറ്റിയുടെ നിയന്ത്രണത്തിൽ പട്ടികവർഗ്ഗ വികസന വകുപ്പിന് കീഴിൽ പ്രവർത്തിക്കുന്ന അട്ടപ്പാടി ഏകലവ്യ എം ആർ സ്‌കൂളിൽ പ്രിൻസിപ്പലിനെ നിയമിക്കുന്നു. 2023 മാർച്ച് 23 വരെയാണ് കരാർ നിയമനം. അട്ടപ്പാടി ഐ ടി ഡി പ്രോജക്റ്റ് ഓഫിസർക്ക് ജൂൺ 4നകം അപേക്ഷ നൽകണം.\nഅംഗീകൃത സർവകലാശാലയിൽ നിന്ന് 50 ശതമാനം മാർക്കിൽ കുറയാത്ത ബിരുദാനന്തര ബിരുദവും അധ്യാപന ഡിഗ്രിയുമാണ് യോഗ്യത. സി.ബി.എസ്.ഇ അഫിലിയേറ്റഡ് സീനിയർ സെക്കൻഡറി സ്‌കൂളിലോ ബിരുദ/ബിരുദാനന്തര കോഴ്സുകൾ നടത്തുന്ന സ്ഥാപനങ്ങളിലോ കുറഞ്ഞത് മൂന്നു വർഷം പ്രിൻസിപ്പലായി പ്രവർത്തിപരിചയം ഉണ്ടായിരിക്കണം. കമ്പ്യൂട്ടർ പരിജ്ഞാനം അഭികാമ്യം. 35 നും 58 നും മദ്ധ്യേ പ്രായമുള്ള, സ്‌കൂളിൽ താമസിച്ചു ജോലി ചെയ്യാൻ താല്പര്യമുള്ളവർ മാത്രം അപേക്ഷിക്കുക. പ്രതിമാസ ഓണറേറിയം 45,800 രൂപ.\nപ്രൊജക്ട് അസോസിയേറ്റ് താത്ക്കാലിക നിയമനം\nകോഴിക്കോട് ആസ്ഥാനമായി പ്രവർത്തിക്കുന്ന കിർടാഡ്സ് (കേരള ഇൻസ്റ്റിറ്റ്യൂട്ട് ഫോർ റിസർച്ച് ട്രെയിനിംഗ് ആന്റ് ഡെവലപ്മെന്റ് സ്റ്റഡീസ് ഓഫ് ഷെഡ്യൂൾഡ് കാസ്റ്റ് ആന്റ് ഷെഡ്യൂൾഡ് ട്രൈബ്സ്) കേന്ദ്ര സർക്കാർ ധനസഹായത്തോടെ നടത്തുന്ന എത്നോഗ്രാഫിക് സ്റ്റഡി ഓഫ് ഡി-നോട്ടിഫൈഡ് ട്രൈബ്സ്, നൊമാഡിക് ട്രൈബ്സ് ആന്റ് സെമിനൊമാഡിക് ട്രൈബ്സ് പദ്ധതിയിൽ പ്രോജക്ട് അസോസിയേറ്റിനെ താൽക്കാലികമായി നിയമിക്കുന്നു. അംഗീകൃത സർവകലാശാലയിൽ നിന്ന് ആന്ത്രോപ്പോളജി/ സോഷ്യോളജിയിൽ ബിരുദാനന്തര ബിരുദം ആണ് യോഗ്യത. അപേക്ഷകർക്ക് 01/01/2022 ന് 36 വയസ്സിൽ കൂടുവാൻ പാടില്ല. പട്ടിക ജാതി പിന്നാക്ക വിഭാഗക്കാർക്ക് നിയമാനുസൃത ഇളവ് ലഭിക്കും. അപേക്ഷകൾ kirtads.kerala.gov.in ൽ ഓൺലൈനായി സമർപ്പിക്കാം. പട്ടികവർഗ്ഗ സമുദായത്തിൽപ്പെട്ടവർക്ക് മുൻഗണന. അവസാന തീയതി ജൂൺ 14 വൈകിട്ട്5വരെ. കൂടുതൽ വിവരങ്ങൾക്ക്: 0495-2356805.\nകാലിക്കറ്റ് സര്‍വകലാശാലാ കായിക പഠനവിഭാഗത്തില് നീന്തല് കോച്ച് കരാര് നിയമനത്തിന് വാക്-ഇന്-ഇന്റര്‍വ്യു നടത്തുന്നു. ജൂണ് 6-ന് രാവിലെ 10 മണിക്ക് സര്‍വകലാശാലാ ഭരണ വിഭാഗത്തില് നടക്കുന്ന ഇന്റര്‍വ്യൂവില് 2022 ജനുവരി 1-ന് 60 വയസ് കവിയാത്ത യോഗ്യരായവര്‍ക്ക് പങ്കെടുക്കാം. വിശദവിവരങ്ങള് വെബ്‌സൈറ്റില്.\nപ്രായപരിധി: 35 വയസ്( നോട്ടിഫിക്കേഷന് നല്‍കുന്ന തീയതി കണക്കാക്കി). പരമാവധി പ്രതിമാസ പ്രതിഫലം/ ആനുകൂല്യം: 16940 രൂപ. അപേക്ഷകന്റെ ഫോട്ടോ, വിദ്യാഭ്യാസ യോഗ്യത, തിരിച്ചറിയല് രേഖ, പ്രവര്‍ത്തി പരിചയ സര്‍ട്ടിഫിക്കറ്റ് എന്നിവ അപേക്ഷയ്ക്കൊപ്പം സമര്‍പ്പിക്കണം. 2023 ഫെബ്രുവരി ഒന്നുവരെയാണ് പാനലിന്റെ കാലാവധി. പാനലിലേക്ക് തെരഞ്ഞെടുക്കപ്പെട്ട ശേഷം തൃപ്തികരമായ നിലവാരം കാഴ്ചവയ്ക്കുന്നതിന് കഴിയുന്നില്ലായെന്ന് ബോധ്യപ്പെടുന്നപക്ഷം അത്തരം ഉദ്യോഗാര്‍ഥികളെ പാനലില് നിന്ന് ഒഴിവാക്കും. 2022 ജൂണ് 28ന് മുന്‍പായി പത്തനംതിട്ട കളക്ടറേറ്റിലെ ജില്ലാ ഇന്‍ഫര്‍മേഷന് ഓഫീസില് അപേക്ഷ സമര്‍പ്പിക്കണം. ജൂലൈ ഒന്നിന് രാവിലെ 11 മണിക്ക് പരീക്ഷയും തുടര്‍ന്ന് അഭിമുഖവും നടക്കും.\nപ്രീ-മെട്രിക് ഹോസ്റ്റലുകളില് അധ്യാപക ഒഴിവ്\nപട്ടികജാതി വികസന വകുപ്പിന് കീഴില് ജില്ലയില് പ്രവര്‍ത്തിക്കുന്ന ആണ്‍കുട്ടികള്‍ക്കായുള്ള പത്തനംതിട്ട, റാന്നി പ്രീ-മെട്രിക് ഹോസ്റ്റലുകളിലും പെണ്‍കുട്ടികള്‍ക്കായുളള പന്തളം, അടൂര്, തിരുവല്ല, മല്ലപ്പളളി പ്രീ-മെട്രിക് ഹോസ്റ്റലുകളിലും 2022-23 അധ്യയന വര്‍ഷം യുപി ക്ലാസ് വിദ്യാര്‍ഥികളെ എല്ലാ വിഷയവും പഠിപ്പിക്കുന്നതിനും ഹൈസ്‌കൂള് ക്ലാസുകളില് ഇംഗ്ലീഷ്, ഹിന്ദി, കണക്ക്, നാച്ചുറല് സയന്‍സ് (ബയോളജി), ഫിസിക്കല് സയന്‍സ് (ഫിസിക്‌സ് ആന്റ് കെമിസ്ട്രി), സോഷ്യല് സ്റ്റഡീസ് എന്നീ വിഷയങ്ങള്‍ക്ക് ട്യൂഷന് നല്‍കുന്നതിനായി അതതു വിഷയങ്ങളില് ബിരുദവും ബിഎഡ്/ പിജി യോഗ്യത നേടിയവര്‍ക്ക് അപേക്ഷിക്കാം. യുപി ക്ലാസുകളില് ക്ലാസുകളെടുക്കുന്നവര്‍ക്ക് പ്ലസ് ടു, പ്രീഡിഗ്രി, ടിടിസി/ഡിഗ്രി യോഗ്യത മതിയാകും. എസ്സി വിഭാഗക്കാര്‍ക്കും പൊതുവിഭാഗക്കാര്‍ക്കും അപേക്ഷിക്കാം. വിദ്യാഭ്യാസ യോഗ്യത തെളിയിക്കുന്ന സര്‍ട്ടിഫിക്കറ്റുകളുടെ പകര്‍പ്പുകള് സഹിതം വെള്ള പേപ്പറില് തയാറാക്കിയ അപേക്ഷ അതത് ബ്ലോക്ക് /മുനിസിപ്പല് പട്ടികജാതി വികസന ഓഫീസര്‍ക്ക് ജൂണ് 10 ന് അകം സമര്‍പ്പിക്കണം. കൂടുതല് വിവരങ്ങള്‍ക്ക് ജില്ലാ പട്ടികജാതി വികസന ഓഫീസുമായി ബന്ധപ്പെടാം. ഫോണ്: 0468 2322712.\nപാർട്ട് ടൈം അധ്യാപക ഒഴിവ്\nശ്രീകാര്യം സർക്കാർ ടെക്‌നിക്കൽ ഹൈസ്‌കൂളിൽ നിലവിലുള്ള പാർട്ട് ടൈം മലയാളം ഹൈസ്‌കൂൾ അധ്യാപക തസ്തികയിലെ ഒരു ഒഴിവിലേക്ക് ദിവസ വേതന അടിസ്ഥാനത്തിൽ അധ്യാപകരെ തിരഞ്ഞെടുക്കുന്നു. ബന്ധപ്പെട്ട വിഷയത്തിലുള്ള ബിരുദം, ബി.എഡ്, (കാറ്റഗറി-III അല്ലെങ്കിൽ- IV) ആണ് യോഗ്യത. താത്പര്യമുള്ളവർ അസൽ സർട്ടിഫിക്കറ്റുകളുമായി ജൂൺ 4ന് രാവിലെ 10.30ന് ശ്രീകാര്യം ചാവടിമുക്കിലുള്ള ടെക്‌നിക്കൽ ഹൈസ്‌കൂൾ ഓഫീസിൽ അഭിമുഖത്തിനെത്തണം. ഫോൺ: 0471-2590079, 9400006462.\nWeb Title: Kerala job opportunities career news 31 may 2022


Rehman in Renjith, Joshi films - Malayalam Filmibeat\nറഹ്മാന്റെ തിരിച്ചുവരവ് ഉജ്വലം\nമലയാളത്തില് ഒരു കാലത്ത് യുവപ്രേക്ഷകരുടെ ആരാധനാപാത്രമായിരുന്നു റഹ്മാന്. പത്മരാജന്റെ കൂടെവിടെ എന്ന ചിത്രത്തിലെ സ്കൂള് വിദ്യാര്‍ഥിയുടെ വേഷത്തില് അഭിനയിച്ച് സിനിമയില് അരങ്ങേറ്റം നടത്തിയ റഹ്മാന് പിന്നീട് ഒട്ടേറെ ഹിറ്റ് ചിത്രങ്ങളില് നായകനായി. മമ്മൂട്ടിയും മോഹന്‍ലാലും നായകരായ പല ചിത്രങ്ങളിലും റഹ്മാന് ശ്രദ്ധേയമായ കഥാപാത്രങ്ങളെ അവതരിപ്പിച്ചു. തിരക്കുകള്‍ക്കിടയില് മലയാളത്തില് നിന്ന് അകലേണ്ടിവന്ന റഹ്മാന് ബ്ലാക്കിലൂടെ നടത്തിയ തിരിച്ചുവരവിന് ഇപ്പോഴിതാ ഗംഭീരമായ ചില തുടര്‍ച്ചകള് ഒരുങ്ങുന്നു.\nറഹ്മാന്റെ മലയാളത്തിലെ തിരിച്ചുവരവ് സംഭവബഹുലമാവുകയാണ്. ബ്ലാക്കിലെ അശോക് ശ്രീനിവാസന് എന്ന പൊലീസ് ഓഫീസറെ അവതരിപ്പിച്ച് മലയാളത്തിലേക്ക് ഉജ്വലമായ തിരിച്ചുവരവ് നടത്തിയ റഹ്മാനെ വന്‍പ്രൊജക്ടുകളാണ് തേടിയെത്തുന്നത്.\nരഞ്ജിത്ത് തന്റെ അടുത്ത രണ്ട് ചിത്രങ്ങളില് റഹ്മാനെ ഉള്‍പ്പെടുത്തുന്നുണ്ട്. അതിലൊന്ന് റഹ്മാന് നായകനായി വരുന്ന ചിത്രമാണ്. രഞ്ജിത്ത് അടുത്ത് ചെയ്യാനിരിക്കുന്ന മോഹന്‍ലാല് ചിത്രത്തിലും റഹ്മാന് ഒരു പ്രധാന കഥാപാത്രമുണ്ട്. മമ്മൂട്ടി ചിത്രമായ ബ്ലാക്കിലേതു പോലെ വ്യത്യസ്തവും ശക്തവുമായ ഒരു കഥാപാത്രം. ഈ ചിത്രത്തിനായി റഹ്മാന് 35 ദിവസത്തെ ഡേറ്റാണ് നല്‍കിയിരിക്കുന്നത്.\nജോഷിയുടെ അടുത്ത രണ്ട് ചിത്രങ്ങളിലും റഹ്മാന്റെ ഡേറ്റ് തേടിയിട്ടുണ്ട്. അതിലൊന്ന് മോഹന്‍ലാല് ചിത്രവും മറ്റേത് ദിലീപ് ചിത്രവുമാണ്. രണ്ട് ചിത്രത്തിലും റഹ്മാന് ശ്രദ്ധേയമായ കഥാപാത്രങ്ങളാണുള്ളത്.\nഇതിനിടിയില് മികച്ച ഒരു കഥാപാത്രം റഹ്മാന് നിരസിക്കേണ്ടിവന്നു. ഷാജൂണ് കാര്യാല് സംവിധാനം ചെയ്യുന്ന വടക്കുംനാഥന് എന്ന ചിത്രത്തില് മോഹന്‍ലാലിന്റെ ധിക്കാരിയായ സഹോദരനായി അഭിനയിക്കാന് റഹ്മാനെ ക്ഷണിച്ചതാണ്. എന്നാല് ഒരു തെലുങ്ക് ചിത്രത്തിന് നേരത്തെ ഡേറ്റ് നല്‍കിയതിനാല് ഈ ഓഫര് റഹ്മാന് വേണ്ടെന്നു വയ്ക്കേണ്ടിവന്നു.\nകോളജ്വിദ്യാര്‍ഥികളുടെ ഹരമായിരുന്ന മലയാള നടന്‍മാരുടെ കൂട്ടത്തില് റഹ്മാന് തന്നെയാണ് എന്നും മുന്നില്. ഒട്ടേറെ ചിത്രങ്ങളില് അഭിനയിച്ച് പാകതയും അനുഭവബലവും കൈവന്ന ഈ നടന് തീര്‍ത്തും വ്യത്യസ്തമായ രീതിയിലാണ് ഇപ്പോള് മലയാളത്തിലേക്ക് തിരിച്ചുവരവ് നടത്തിയിരിക്കുന്നത്.


March 12, 2020 – Utharadesam\nകൊറോണ ഭീതിയെ തുടര്‍ന്ന് സൗദിയില് മക്കള് കുടുങ്ങി; മരിച്ച പിതാവിനെ ഒരുനോക്ക് കാണാനായില്ല\nകാഞ്ഞങ്ങാട്: അസുഖത്തെ തുടര്‍ന്ന് മരിച്ച പിതാവിനെ ഒരുനോക്ക് കാണാന് പോലുമാകാതെ മക്കള്. നീലേശ്വരത്തെ ആദ്യകാല ലോറിഡ്രൈവര് പുത്തരിയടുക്കത്തെ സെബാസ്റ്റിയന് കുന്നേല് കഴിഞ്ഞ ദിവസം മരണപ്പെട്ടിരുന്നു. സെബാസ്റ്റിയന്റെ മക്കളായ ...\nസ്‌കൂള് വിദ്യാര്‍ത്ഥിനിയെ വഴിയില് തടഞ്ഞുനിര്‍ത്തി പീഡിപ്പിക്കാന് ശ്രമിച്ച കേസിലെ പ്രതി അറസ്റ്റില്; പരാതികളുമായി കൂടുതല് പെണ്‍കുട്ടികള് രംഗത്ത്\nകാഞ്ഞങ്ങാട്: സ്‌കൂള് വിദ്യാര്‍ത്ഥിനിയെ വഴിയില് തടഞ്ഞുനിര്‍ത്തി ലൈംഗികമായി പീഡിപ്പിക്കാന് ശ്രമിച്ച കേസിലെ പ്രതിയെ പൊലീസ് അറസ്റ്റ് ചെയ്തു. രാവണേശ്വരം നമ്പ്യാരടുക്കത്തെ ഗണേശന് ആചാരിയെ(47)യാണ് ഹൊസ്ദുര്‍ഗ് പൊലീസ് അറസ്റ്റ് ...\nമഞ്ചേശ്വരത്ത് വിഭാഗീയത വളര്‍ത്തുന്ന രീതിയില് ക്രിക്കറ്റ് ടൂര്‍ണമെന്റ് സംഘടിപ്പിക്കാനുള്ള ശ്രമം വിവാദമായി; പൊലീസ് ഇടപെട്ട് ടൂര്‍ണമെന്റ് നിര്‍ത്തിവെപ്പിച്ചു\nമഞ്ചേശ്വരം: മഞ്ചേശ്വരത്ത് വിഭാഗീയത വളര്‍ത്തുന്ന രീതിയില് ക്രിക്കറ്റ് ടൂര്‍ണമെന്റ് സംഘടിപ്പിക്കാനുള്ള ശ്രമം വിവാദത്തിന് കാരണമായി. പൊലീസ് ഇടപെട്ട് നിര്‍ത്തിവെപ്പിച്ചു. മഞ്ചേശ്വരം പൊലീസ് സ്റ്റേഷന് പരിധിയിലെ മജിര്‍പള്ളയിലെ യുവസേന ...\nകെ.ജി റസാഖിന്റെയും ബാലകൃഷ്ണന് വള്ളിക്കുന്നിന്റെയും നിര്യാണത്തില് കാസര്‍കോട് സാഹിത്യവേദി അനുശോചിച്ചു\nകാസര്‍കോട്: കവിയും ഗ്രന്ഥകാരനുമായ കെ.ജി അബ്ദുല്‍റസാഖിന്റെയും മാപ്പിളസാഹിത്യഗവേഷകന് ബാലകൃഷ്ണന് വള്ളിക്കുന്നിന്റെയും നിര്യാണത്തില് കാസര്‍കോട് സാഹിത്യവേദി അനുശോചിച്ചു. വ്യാഴാഴ്ച വൈകിട്ട് കാസര്‍കോട് പഴയ ബസ് സ്റ്റാന്റിന് സമീപത്തെ ഉത്തരദേശം ...\nചെങ്കളയില് കൊറോണ പ്രതിരോധത്തിന് ജാഗ്രതാ സമിതികള് രൂപീകരിക്കും\nചെര്‍ക്കള: കോറോണ വൈറസ് പ്രതിരോധത്തിന്റെ ഭാഗമായി പഞ്ചായത്തിലെ 23 വാര്‍ഡുകളിലും ആരോഗ്യ ജാഗ്രത സമിതികള് രൂപീകരിക്കാന് ചെങ്കള പി.എച്ച്.സിയുടെ ആഭിമുഖ്യത്തില് വിളിച്ചു ചേര്‍ത്ത പഞ്ചായത്ത് തല യോഗം ...\nസ്മാര്‍ട്ട് അറ്റ് 2020 പദ്ധതി ചെര്‍ക്കള സ്‌കൂളില് സമാപിച്ചു\nചെര്‍ക്കള: ചെര്‍ക്കള ഗവ.ഹയര് സെക്കണ്ടറി സ്‌കൂളില് പത്താം ക്ലാസ്സ് കുട്ടികളുടെ പഠന നിലവാരം ഉയര്‍ത്തുന്നതിനായും ഗുണമേന്മയുള്ള വിദ്യഭ്യാസം നല്‍കുന്നതിനുമായി കഴിഞ്ഞ ജൂണ് മാസം വിദ്യാര്‍ത്ഥികള്‍ക്കായി ആരംഭിച്ച സ്മാര്‍ട്ട് ...\nവ്യാപാരത്തോടൊപ്പം അക്ഷരങ്ങളെ ചേര്‍ത്തു പിടിച്ച കെ.ജി.എന്ന ഇതിഹാസം…\nഎം.ജി. റോഡായിരുന്നു 40 വര്‍ഷം മുമ്പ് കാസര്‍കോടിലെ നഗരം, തായലങ്ങാടി മുതല് ബദരിയ ഹോട്ടല് വരെയുള്ള വ്യാപാര സ്ഥാപനങ്ങള്..., എം.എ. ബസാര്, ഇന്നുള്ള എം.ജി റോഡ്, സദാ ...\nഎഴുതിത്തീരാതെ കെ.ജി. റസാഖ് മടങ്ങി\nഇന്നലെ ഉച്ചക്ക്, 12.12ന്, പത്രം പ്രിന്റിംഗിനായി പ്രസിലേക്ക് പോയപ്പോഴാണ് അന്‍വറിന്റെ ഫോണ് കോള് വന്നത്. 'ഉപ്പ മരിച്ചു പോയി'. അതൊരു ഷോക്കായിരുന്നു. കെ.ജി.അബ്ദുല് റസാഖിനെ വര്‍ഷങ്ങളായി അസുഖം ...\nഹോട്ടലുടമ ഹൃദയാഘാതം മൂലം മരിച്ചു\nകുറ്റിക്കോല്: ഉറങ്ങാന് കിടന്ന ഹോട്ടലുടമ ഹൃദയാഘാതം മൂലം മരിച്ചു. കുറ്റിക്കോല് കൊളത്തിങ്കാലിലെ ടി.രാജനാ (49) ണ് ഇന്ന് രാവിലെ മരിച്ചത്. തൊട്ടടുത്ത് വണ്ണാപുര തറവാട്ടില് തെയ്യം കാണാന് ...\nകാഞ്ഞങ്ങാട്: അസുഖത്തെ ത്തുടര്‍ന്ന് ചികിത്സയിലായിരുന്ന യുവതി മരിച്ചു. ആലാമിപ്പള്ളി വാടക ക്വാര്‍ട്ടേഴ്‌സില് താമസിക്കുന്ന ഹോസ്ദുര്‍ഗിലെ ടെമ്പോ ഡ്രൈവര് ചന്ദ്രന്റെ ഭാര്യ രേണുക ചന്ദ്ര (38)നാണ് മരിച്ചത്. കാന്‍സര് ...


കശ്മിരിനുള്ള പ്രത്യേക പദവി പരമാധികാരത്തില് നിന്നുള്ള വ്യതിചലനമെന്ന് അജിത് ഡോവല് • Suprabhaatham\nകശ്മിരിനുള്ള പ്രത്യേക പദവി പരമാധികാരത്തില് നിന്നുള്ള വ്യതിചലനമെന്ന് അജിത് ഡോവല്\nന്യൂഡല്‍ഹി: ജമ്മു കശ്മിരിന് പ്രത്യേക ഭരണഘടനാ പദവി നല്‍കുന്നതിനെതിരേ ദേശീയ ഉപദേഷ്ടാവ് അജിത് ഡോവല്. രാജ്യത്തിന്റെ പരമാധികാരത്തില് നിന്നുള്ള വ്യതിചലിക്കലാണ് ഇതുവഴിയുണ്ടാകുകയെന്നും അദ്ദേഹം പറഞ്ഞു.\nകശ്മിരിന് പ്രത്യേക പദവി നല്‍കുന്ന ഭരണഘടനയുടെ 370ാം ആര്‍ട്ടിക്കിളിനെതിരേ വ്യത്യസ്തമായ അഭിപ്രായങ്ങള് ഉയരുന്നതിനിടയിലാണ് അജിത് ഡോവലിന്റെ വിവാദ പരാമര്‍ശം ഉണ്ടായത്. സര്‍ദാര് വല്ലഭായ് പട്ടേലിനെക്കുറിച്ചുള്ള പുസ്തകപ്രകാശന ചടങ്ങില് സംസാരിക്കുകയായിരുന്നു ദേശീയ സുരക്ഷാ ഉപദേഷ്ടാവ്.\nപരമാധികാര രാജ്യം സൃഷ്ടിക്കുകയെന്നാല് പരമാധികാരമുള്ള ജനതയെ സൃഷ്ടിക്കുകയെന്നതാണ്. അതിനടിസ്ഥാനമായ ഭരണഘടന എല്ലായിടത്തേക്കുമുള്ളതാണ്. എന്നാല് ജമ്മുകശ്മിരിനെ സംബന്ധിച്ചിടത്തോളം എവിടെയാണ് ഭരണഘടന. മറ്റൊരു ഭരണഘടനയാണ് കശ്മിരിനുള്ളത്. ഇത് പരമാധികാരത്തില് നിന്നുള്ള വ്യതിചലനമാണെന്ന് ഡോവല് പറഞ്ഞു.\nസ്വാതന്ത്ര്യത്തിനു ശേഷം ഇന്ത്യയെ ഒരൊറ്റപരമാധികാരത്തിനു കീഴില് കൊണ്ടുവരാനാണ് പട്ടേല് ശ്രമിച്ചത്. എന്നാല് ഇത് അംഗീകരിക്കാന് കശ്മിര് ഭരിച്ചിരുന്ന മഹാരാജ ഹരി സിങ് തയാറായില്ലെന്നും അദ്ദേഹം കൂട്ടിച്ചേര്‍ത്തു.\nഒരു പരമാധികാര രാഷ്ട്രത്തിലുള്ള ജനതയുടെ ഉല്‍കൃഷ്ഠതക്ക് എല്ലാവര്‍ക്കും ബാധകമായ ഒരു ഭരണ ഘടനയുടെ പിന്‍ബലമുണ്ട്. കശ്മിരിനെ സംബന്ധിച്ചിടത്തോളം ഈ ഭരണഘടന മുറിഞ്ഞുപോയിരിക്കുന്നു. ഡോവല് പറഞ്ഞു.\nഡോവലിന്റെ പരാമര്‍ശത്തിനെതിരേ ശക്തമായ പ്രതിഷേധമാണ് ഉയര്‍ന്നത്. നാഷണല് കോണ്‍ഫറന്‍സ് നേതാവ് മുസ്തഫാ കമാല് ശ്രീനഗറില് നടത്തിയ വാര്‍ത്താ സമ്മേളനത്തില് ഡോവലിന്റെ പരാമര്‍ശത്തിനെതിരേ പ്രതിഷേധിച്ചു.


ഫെയ്‌സ്ബുക്കും വാട്‌സാപ്പും ഇന്‍സ്റ്റയും നിശ്ചലമായതില് മാപ്പ് പറഞ്ഞ് സക്കര്‍ബര്‍ഗ് | Facebook| Mark Zuckerberg\nOct 5, 2021, 08:06 AM IST\nMark Zuckerberg - Photo - AP\nവാഷിങ്ടണ്: ഫെയ്‌സ്ബുക്കും അവരുടെ ആശയ വിനിമയ പ്‌ളാറ്റ്‌ഫോമുകളായ വാട്‌സാപ്പും ഇന്‍സ്റ്റഗ്രാമും മണിക്കൂറുകളോളം നിശ്ചലമായതിന് പിന്നാലെ സംഭവത്തില് മാപ്പ് പറഞ്ഞ് ഫെയ്‌സ്ബുക്ക് സി.ഇ.ഒ. മാര്‍ക്ക് സക്കര്‍ബര്‍ഗ്. ഇവയുടെ പ്രവര്‍ത്തനം ചൊവ്വാഴ്ച സാധാരണ നിലയിലാണെന്നും അദ്ദേഹം വ്യക്തമാക്കി. ഫെയ്‌സ്ബുക്ക് പോസ്റ്റിലൂടെ ആയിരുന്നു സക്കര്‍ബര്‍ഗിന്റെ ക്ഷമാപണം. തടസമുണ്ടായതില് ഖേദിക്കുന്നു. പ്രിയപ്പെട്ടവരുമായി നിരന്തരം ബന്ധം പുലര്‍ത്താന് ഞങ്ങളുടെ സേവനങ്ങളെ നിങ്ങള് എത്രത്തോളം ആശ്രയിക്കുന്നു എന്നകാര്യം തനിക്ക് അറിയാമെന്നും അദ്ദേഹം പറഞ്ഞു.\nഏറെനേരം വാട്‌സാപ്പ് ഉപയോഗിക്കാന് കഴിയാതിരുന്ന എല്ലാവരോടും മാപ്പ് ചോദിക്കുന്നതായി വാട്‌സാപ്പും ട്വീറ്റ് ചെയ്തിരുന്നു. ഉപയോക്താക്കള് കാണിച്ച ക്ഷമയ്ക്ക് നന്ദി പറയുന്നുവെന്നും അവര് പറഞ്ഞിരുന്നു.\nതിങ്കളാഴ്ച രാത്രി ഇന്ത്യന്‍സമയം 9.15 മുതലാണ് ഇതുസംബന്ധിച്ച് പരാതികള് ഉയര്‍ന്നത്. തുടര്‍ന്ന് പത്തുമണിയോടെ മൂന്നുസ്ഥാപനങ്ങളും അവരവരുടെ ട്വിറ്റര് ഹാന്‍ഡിലിലൂടെ ക്ഷമാപണം നടത്തുകയും കേടുപാട് തീര്‍ക്കാന് ശ്രമം നടക്കുന്നതായും അറിയിച്ചു. അര്‍ധരാത്രിയോടെ ഫെയ്‌സ്ബുക്കിന്റെ ഓഹരിമൂല്യം 5.5-ലേറെ ഇടിയുകയും ചെയ്തു.\nഇന്ത്യയുള്‍പ്പെടെ ഒട്ടേറെ രാജ്യങ്ങളില് സര്‍വീസ് മുടങ്ങിയിട്ടുണ്ട്. പുതിയ സന്ദേശങ്ങള് സ്വീകരിക്കുന്നതിലും സന്ദേശങ്ങള് പുറത്തേക്ക് അയയ്ക്കുന്നതിലും തടസ്സമുണ്ടായി. ഫെയ്സ്ബുക്ക് രാത്രിവൈകി ഉപയോഗിക്കാന് ശ്രമിക്കുമ്പോള് 'സോറി സംതിങ് വെന്റ് റോങ്' എന്ന സന്ദേശമാണ് എഴുതിക്കാണിച്ചിരുന്നത്. ആദ്യമായാണ് ഈ മൂന്ന് സാമൂഹിക മാധ്യമങ്ങളും ഒരേസമയം ഇത്രയേറെ നേരം പ്രവര്‍ത്തനം മുടങ്ങുന്നത്.\nഫെയ്‌സ്ബുക്കിന്റെ സുരക്ഷാവീഴ്ചകള് വെളിപ്പെടുത്തി വിസില് ബ്ലോവറായ ഫ്രാന്‍സെസ് ഹോജന് അമേരിക്കന് ചാനലായ സി.ബി.എസിന് അഭിമുഖം നല്‍കി മണിക്കൂറുകള്‍ക്കകമാണ് ഈ സര്‍വീസ് തടസ്സപ്പെടല്. അതിനിടെ, തകരാര് കൂടുതല് മേഖലകളിലേക്ക് ബാധിച്ചു. ഗൂഗിളും ആമസോണും അടക്കമുള്ളവയെ ബാധിച്ചെന്നാണ് റിപ്പോര്‍ട്ട്.\nഫെയ്‌സ്ബുക്കിന്റെ സുരക്ഷാവീഴ്ച വെളിപ്പെടുത്തിയത് മുന് ജീവനക്കാരി\nവാഷിങ്ടണ്: ഫെയ്‌സ്ബുക്കിന്റെ സുരക്ഷാവീഴ്ചകളെക്കുറിച്ച് സുപ്രധാനരേഖകള് ചോര്‍ത്തി പുറംലോകത്തെ അറിയിച്ച മുന്‍ജീവനക്കാരി ഒടുവില് മറനീക്കി പുറത്തുവന്നു. കമ്പനിയിലെ വീഴ്ചകള് ചൂണ്ടിക്കാട്ടുന്ന വിസില്‍ബ്ലോവറായ ഫ്രാന്‍സെസ് ഹോജന് എന്ന 37-കാരിയാണ് അമേരിക്കന് ചാനലായ സി.ബി.എസിനു നല്‍കിയ അഭിമുഖത്തിലൂടെ സ്വയം വെളിപ്പെടുത്തിയത്. ഫെയ്‌സ്ബുക്കിനെ പിടിച്ചുകുലുക്കിയ ഫ്രാന്‍സെസിന്റെ വെളിപ്പെടുത്തലുകള് അമേരിക്കയില് കമ്പനിക്കെതിരേ നിയമനടപടികളില് വരെ കാര്യങ്ങളെത്തിച്ചിരിക്കുകയാണ്. വാള്‍സ്ട്രീറ്റ് ജേണലിലൂടെയായിരുന്നു ഫ്രാന്‍സെസ് വിവാദവിവരങ്ങള് പുറത്തുവിട്ടത്. അഭിപ്രായ വ്യത്യാസത്തെത്തുടര്‍ന്ന് ഇക്കൊല്ലം ആദ്യം അവര് ഫെയ്‌സ്ബുക്ക് വിട്ടിരുന്നു.\nഫെയ്‌സ്ബുക്കിന് സുരക്ഷയേക്കാള് പ്രധാനം വളര്‍ച്ച\nഫെയ്‌സ്ബുക്കിന് സുരക്ഷയേക്കാള് പ്രധാനം വളര്‍ച്ചയാണെന്നത് രേഖകളില് വ്യക്തമാണെന്ന് ഫ്രാന്‍സെസ് പറയുന്നു. സെലിബ്രിറ്റികള്‍ക്കും രാഷ്ട്രീയക്കാര്‍ക്കും മറ്റ് ഉന്നതര്‍ക്കും കമ്പനി പ്രത്യേകപരിഗണന നല്‍കുന്നു. സാധാരണ ഉപയോക്താക്കളുടെ സുരക്ഷാ കമ്പനിക്ക് വിഷയമല്ല. സുരക്ഷ വര്‍ധിപ്പിക്കുന്നതിനേക്കാള് കൂടുതല് പണമുണ്ടാക്കാനാണ് ശ്രമം. യു.എസ്. തിരഞ്ഞെടുപ്പുസമയം തെറ്റായ വിവരങ്ങള് പ്രചരിക്കാതിരിക്കാന് സുരക്ഷ ശക്തമാക്കിയിരുന്നു. പക്ഷേ, അത് താത്കാലികം മാത്രമായിരുന്നു. ജനാധിപത്യത്തെ ചതിക്കുകയാണ് കമ്പനി ചെയ്തതെന്നും അവര് പറഞ്ഞു.\nContent Highlights: Sorry for disruption - says Zuckerberg after Facebook outage


ശനിയാഴ്ച ജില്ലയില് 78 പേര്‍ക്ക് കൂടി രോഗമുക്തി – Utharadesam\nSeptember 26, 2020 Published Time: 6:56 PM\nകാസര്‍കോട്: ജില്ലയില് ഇന്ന് 78 പേര് കൂടി കോവിഡ് രോഗമുക്തി നേടി.\n9639 പേര്‍ക്കാണ് ജില്ലയില് ഇതുവരെ കോവിഡ് സ്ഥിരീകരിച്ചത്. ഇതില് 697 പേര് വിദേശത്ത് നിന്നെത്തിയവരും 526 പേര് ഇതരസംസ്ഥാനത്ത് നിന്നെത്തിയവരും 8413 പേര്‍ക്ക് സമ്പര്‍ക്കത്തിലൂടെയുമാണ് രോഗം സ്ഥിരീകരിച്ചത്. 7356 പേര്‍ക്ക് ഇതുവരെ കോവിഡ് നെഗറ്റീവായി. കോവിഡ് ബാധിച്ച് മരണപ്പെട്ടവരുടെ എണ്ണം 78 ആയി. 2205 പേരാണ് നിലവില് ജില്ലയില് കോവിഡ് ചികിത്സയിലുള്ളത്. ഇതില് 1130 പേര് വീടുകളില് ചികിത്സയിലാണ്.\nഇന്ന് കോവിഡ് രോഗവിമുക്തരായവരുടെ തദ്ദേശ സ്വയംഭരണ സ്ഥാപനം തിരിച്ചുള്ള കണക്ക്:


കനത്ത നാശം വിതച്ചു ‘ഫോനി’,6മരണം; വെള്ളപ്പൊക്കവും, ഭീതിയേറ്റി ബംഗാൾ തിരത്തേക്ക് | Malayalam UK\nMay 03 14:53 2019 by News Desk 6\tPrint This Article\nആഞ്ഞുവീശുന്ന ഫോനി ചുഴലിക്കൊടുങ്കാറ്റില് ഒഡീഷയില് ആറു പേര് മരിച്ചു. ഭുവനേശ്വറിനും കട്ടക്കിനുമിടയില് എത്തിയ ചുഴലിക്കൊടുങ്കാറ്റിന്റെ വേഗം മണിക്കൂറില് 185 കിലോമീറ്ററില് നിന്ന് 130 കിലോമീറ്ററായി കുറഞ്ഞു. ചുഴലിക്കൊടുങ്കാറ്റിനോട് അനുബന്ധിച്ചുണ്ടായ പേമാരിയെ തുടര്‍ന്ന് ഒഡീഷയിലെ പുരിയിലും ഗോപാല്‍പൂരിലും വെളളപ്പൊക്കമുണ്ടായി. ഒഡീഷയില് ഇന്നുമുഴുവന് കനത്ത കാറ്റും മഴയും തുടരും. ദുരിതാശ്വാസത്തിന് ആയിരം കോടി അനുവദിച്ചതായി പ്രധനാമന്ത്രി അറിയിച്ചു.\nരാവിലെ എട്ടു മണിയോടെയാണ് ഒഡീഷയിലെ പുരി തീരത്ത് ഫോനി ആഞ്ഞുവീശിയത്. മണിക്കൂറില് 185 കിലോമീറ്ററായിരുന്നു കാറ്റിന്‍റെ വേഗത. രാവിലെ മുതല് തന്നെ ശക്തമായ മഴ പെയ്തു. മരങ്ങള് കടപുഴകി. പുരിയിലെ തീരദേശ മേഖലകള് വെള്ളത്തിനടിയിലായി. 11 ലക്ഷം ആളുകളെ മാറ്റിപ്പാര്‍പ്പിച്ചു. വരും മണിക്കൂറില് ഫോനിയുടെ തീവ്രത കുറയുമെന്ന് കാലാവസ്ഥ നിരീക്ഷണ കേന്ദ്രം അറിയിച്ചു.\nഇന്ന് രാത്രിയോടെ ബംഗാള് തീരത്തേക്കെത്തും. മുന്നൊരുക്കങ്ങളുടെ ഭാഗമായി കൊല്‍ക്കത്ത വിമാനത്താവളം അടച്ചു. ദേശീയ ദുരന്തനിവാരണ സേനയെ ഫോനി കടന്നുപോകുന്ന പാതയില് വിന്യസിച്ചു. ഫോനി നാളെ ബംഗ്ലാദേശിലേക്ക് കടക്കും.\nരാവിലെ ബംഗാള് ഉള്‍കടലില് നിന്ന് കരയിലേക്ക് കടന്ന ഫോനി , ഒഡീഷയുടെയും ആന്ധ്രയുടെയും തീരങ്ങളില് മണിക്കൂറില് 200 കിലോമീറ്റര് വരെ വേഗതയിലാണ് ആഞ്ഞ് വീശിയത്. അതി ശക്തമായ മഴയും കൂടെയെത്തി. 15 മുതല് 20 അടിവരെ ഉയരമുള്ള വന്‍തിരമാലകാളാണ് ഒഡീഷ തീരത്തേക്ക് അടിച്ചുകയറിയത്. താഴ്ന്ന പ്രദേശങ്ങളപ്പാടെ വെള്ളത്തിനടിയിലാണ്. 1999 ന് ശേഷം ഒഡീഷ അനുഭവിച്ച ഏറ്റവും തീവ്രതയുള്ള ചുഴലിക്കാറ്റാണ് ഫോനി. വരുന്ന മണിക്കൂറുകളില് അല്‍പ്പം തീവ്രത കുറഞ്ഞ് ചുഴലിക്കൊടുങ്കാറ്റ് വടക്ക് കിഴക്കന് ദിശയില് നീങ്ങി ബംഗാള് തീരത്തേക്ക് എത്തും. ബംഗാളിലേക്ക് എത്തുമ്പോള് മണിക്കൂറില് 100 മുതല് 115 കിലോമീറ്റര്‍വരെ വേഗതയുള്ള കാറ്റിനാണ് സാധ്യതയുള്ളത്.\nഅതി തീവ്രമായ മഴയും കടലാക്രമണവും ഉണ്ടാകാം. ഇതെ തുടര്‍ന്ന് തീരപ്രദേശങ്ങളില്‍നിന്നും താഴ്ന്ന പ്രദേശങ്ങളില്‍നിന്നും ജനങ്ങളെ ഒഴിപ്പിക്കുന്നുണ്ട്. കൊല്‍ക്കത്ത രാജ്യാന്തര വിമാനത്താവളം നാളെ രാവിലെ വരെ അടച്ചിടും. ചുഴലിക്കൊടുങ്കാറ്റിന്റെ പാതയിലുള്ള റയില്, റോഡ് ഗതാഗതം നിറുത്തിവെച്ചിരിക്കുകയാണ്. 200 ട്രയിനുകള് റദ്ദുചെയ്യുകയോ വഴിമാറ്റിവിടുകയോ ചെയ്തു. ദേശീയ ദുരന്തനിവാരണ സേനയെ ഫോനി കടന്നുപോകുന്ന പാതയിലാകെ വിന്യസിച്ചിട്ടുണ്ട്. കര, നാവിക, വ്യോമസേനകളും തയ്യാറാണ്. മുഖ്യമന്ത്രി മമത ബാനര്‍ജി ഖരഗ്പൂരിലേക്ക് പോയി. അവിടെ നിന്ന്് രക്ഷാ പ്രവര്‍ത്തനങ്ങള്‍ക്ക് നേതൃത്വം നല്‍കും തൃണമൂല്‍കോണ്‍ഗ്രസ് രണ്ട് ദിവസത്തെ പ്രചരണ പരിപാടികള് വേണ്ടെന്നുവെച്ചു. ഫോനി വടക്ക് കിഴക്കന്‍സംസ്ഥാനങ്ങളിലും കനത്ത മഴക്ക് കാരണമായേക്കുമെന്ന് കാലാവസ്ഥാ വകുപ്പ് അറിയിച്ചു.തുടര്‍ന്ന് ഫോനി ബംഗ്ലാദേശിലേക്ക് എത്തും.\nവൻനാശം വിതച്ച് കടന്നുപോയെ ഫോനി ചുഴലിക്കാറ്റ്; മുൻകരുതലുകൾ, ഒരു ദശലക്ഷം ആളുകളുടെ ജീവൻ രക്ഷിച്ചു രാജ്യത്തിന് മാതൃകയായി ഒഡീഷ, പുകഴ്ത്തി ലോകമാധ്യമങ്ങളും…\nഗജ ചുഴലിക്കാറ്റ് നാശം വിതയ്ക്കുന്നു, 11 മരണം; കേരളത്തിലും പലയിടത്തും കനത്ത മഴ


അമിത് ഷാ മുന്നില്, രാഹുല് പൊതുജനങ്ങള്‍ക്കൊപ്പം ആറാം നിരയില് - themediasyndicate\nഅമിത് ഷാ മുന്നില്, രാഹുല് പൊതുജനങ്ങള്‍ക്കൊപ്പം ആറാം നിരയില്\nന്യൂഡൽഹി: റിപബ്ലിക് ദിന പരേഡ് വീക്ഷിക്കുന്നതിനായി കോൺഗ്രസ് അധ്യക്ഷൻ രാഹുൽ ഗാന്ധിക്ക് കേന്ദ്രസർക്കാർ ഇരിപ്പിടം നൽകിയത് ആറാം നിരയിൽ. പൊതുജനങ്ങളോട് തൊട്ടടുത്ത് നിരയിലിരുന്നാണ് രാഹുൽ പരേഡ് വീക്ഷിച്ചത്. അതേ സമയം, ബി.ജെ.പി പ്രസിഡൻറ് അമിത് ഷാ, മുതിർന്ന നേതാവ് എൽ.കെ അദ്വാനി എന്നിവർക്ക് മുൻ നിരയിൽ തന്നെ ഇരിപ്പിടം ലഭിച്ചിരുന്നു.\nആറാം നിരയിൽ കോൺഗ്രസ് അധ്യക്ഷനൊപ്പം പാർട്ടിയുടെ മുതിർന്ന നേതാവും രാജ്യസഭ പ്രതിപക്ഷ നേതാവായ ഗുലാംനബി ആസാദും ഉണ്ടായിരുന്നു. ചരിത്രത്തിലാദ്യമായാണ് പ്രതിപക്ഷ പാർട്ടിയുടെ നേതാവിന് ഇത്രയും പിന്നിൽ ഇരിപ്പിടം നൽകുന്നതെന്ന് കോൺഗ്രസ് ആരോപിച്ചു.\nബി.ജെ.പി തരംതാണ രാഷ്ട്രീയമാണ് കളിക്കുന്നതെന്ന് കോൺഗ്രസ് ആരോപിച്ചു. അരാജകവാദികളായ രാഷ്ട്രനേതാക്കൾ രാഹുലിന് പിൻനിരയിലാണ് ഇരിപ്പിടം നൽകിയതെന്ന് കോൺഗ്രസ് നേതാവ് രൺദീപ് സൂരജ്വാല ട്വിറ്ററിൽ കുറിച്ചു. കോൺഗ്രസ് മുൻ അധ്യക്ഷ സോണിയ ഗാന്ധിക്ക് മുൻ നിരയിൽ തന്നെ ഇരിപ്പിടം നൽകി എന്നതും ശ്രദ്ധേയമാണ്.\nTags: Not Row 1 or 4Rahul Gandhi In Row6At R-Day Parade. Congress Furious-അമിത് ഷാരാഹുല് ഗാന്ധിറിപബ്ലിക് ദിന പരേഡ്\nഅടിമുടി മാറ്റങ്ങളുമായ് ഇന്‍സ്റ്റഗ്രാം; വരുന്നത് വീഡിയോ കോളിങ് അടക്കം അഞ്ച് പുതിയ ഫീച്ചറുകള്


വയനാട്ടിൽ ഒരു കോവിഡ് മരണം കൂടി; ചികിത്സയിലായിരുന്ന 65 കാരൻ മരിച്ചു| Another covid death in Wayanad – News18 Malayalam\nവയനാട്ടിൽ ഒരു കോവിഡ് മരണം കൂടി; ചികിത്സയിലായിരുന്ന 65 കാരൻ മരിച്ചു\nസംസ്ഥാനത്ത് കോവിഡ് ചികിത്സയിലിരുന്ന മൂന്നു പേരാണ് ഇന്ന് മരിച്ചത്.\nമാനന്തവാടി: വയനാട്ടിൽ ഒരു കോവിഡ് മരണം കൂടി. മാനന്തവാടി താലൂക്കിലെ പനമരം കാരാക്കാമല കെല്ലൂർ പഴഞ്ചേരിക്കുന്ന് സ്വദേശി എറുമ്പയിൽ മൊയ്തു (65) ആണ് മരിച്ചത്.\nവൃക്ക, കരൾ രോഗ ബാധയെ തുടർന്ന് ദീർഘനാൾ കോഴിക്കോട് മെഡിക്കൽ കോളജിൽ ചികിൽസയിലായിരുന്നു. ചികിത്സയ്ക്ക് ശേഷം നടത്തിയി പരിശോധനയിൽ കോവിഡ് പോസറ്റീവ് സ്ഥിരീകരിച്ചതിനെ തുടർന്ന് മാനന്തവാടി ജില്ലാ ആശുപത്രിയിൽ അഡ്മിറ്റ് ചെയ്തു.\nകോഴിക്കോട് മെഡിക്കൽ കോളേജിൽ നിന്നാണ് രോഗം ബാധിച്ചതെന്നാണ് വിവരം. ഇദ്ദേഹത്തിൻറെ മകളെയും മകനെയും കൊവിഡ് പോസറ്റീവ് സ്ഥിരീകരിച്ചിട്ടുണ്ട്. ഇവിടെ നിന്നാണ് ഇയാൾക്ക് രോഗം ബാധിച്ചത്. ഖബറടക്കം കോവിഡ് പ്രോട്ടോക്കോൾ പാലിച്ച് കെല്ലൂർ ജുമാമസ്ജിദിൽ ആയിരിക്കും.\nസംസ്ഥാനത്ത് കോവിഡ് ചികിത്സയിലിരുന്ന മൂന്നു പേരാണ് ഇന്ന് മരിച്ചത്. വയനാടിന് പുറമേ, എറണാകുളം, കാസർഗോഡ് സ്വദേശികളാണ് മരിച്ചത്. എറണാകുളം മെഡിക്കൽ കോളേജിൽ ചികിത്സയിയലായിരുന്ന എം ഡി ദേവസി, പരിയാരം മെഡിക്കല് കോളേജിൽ ചികിത്സയിലായിരുന്ന പി കെ അബ്ബാസ് എന്നിവരാണ് മരിച്ച മറ്റു രണ്ടുപേർ.\nശ്വാസതടസത്തെ തുടർന്ന് പരിയാരം മെഡിക്കല് കോളേജില് പ്രവേശിപ്പിച്ച ശേഷം നടത്തിയ പരിശോധനയിലാണ് പി കെ അബ്ബാസിന് രോഗം സ്ഥിരീകരിച്ചത്. എറണാകുളം മെഡിക്കൽ കോളേജിൽ ചിക്തസിയലായിരുന്ന എം ഡി ദേവസിക്ക് പ്രമേഹവും രക്തസമ്മർദ്ദവും ഉണ്ടായിരുന്നു.\nകഴിഞ്ഞ വെള്ളിയാഴ്ച്ചയും കോവിഡ് ബാധിച്ച് വയനാട്ടിൽ ഒരാൾ മരിച്ചിരുന്നു. കൽപ്പറ്റ ചാത്തോത്ത് സ്വദേശി അലവിക്കുട്ടി ഹാജിയാണ് മരിച്ചത്. ഇദ്ദേഹത്തിന്‍റെ മക്കളും രോഗബാധിതരായി ചികിത്സയിലാണ്.\nകഴിഞ്ഞ ദിവസം കേരളത്തില് രണ്ടു പേര് കൂടി കോവിഡ് ബാധിച്ച് മരിച്ചിരുന്നു. മലപ്പുറം സ്വദേശി ഖാദര് കുട്ടി, ഫറോഖ് പെരുമുഖം സ്വദേശി രാധാകൃഷ്ണന് എന്നിവരാണ് മരിച്ചത്. ഖാദര് കുട്ടി മഞ്ചേരി മെഡിക്കല് കോളേജ് ആശുപത്രിയില് ചികിത്സയിലായിരുന്നു. രാധാകൃഷ്ണന് കോഴിക്കോട് മെഡിക്കല് കോളേജ് ആശുപത്രിയില് ചികിത്സയിലായിരുന്നു.\nFirst published: August 11, 2020, 13:04 IST\nCoronaCorona death tollCorona In IndiaCorona outbreakCorona virusCorona Virus Indiacorona virus spreadCovid 19 kerala


omicron, ഒമിക്രോണ് ആശങ്ക; പ്രീമിയര് ലീഗ് മത്സരങ്ങള് റദ്ദാക്കുന്നു - english premier league set aside matches due to omicron - Samayam Malayalam\nenglish premier league set aside matches due to omicron\nഒമിക്രോണ് ആശങ്ക; പ്രീമിയര് ലീഗ് മത്സരങ്ങള് റദ്ദാക്കുന്നു\nEdited by Samayam Desk | Samayam Malayalam | Updated: Dec 17, 2021, 2:14 PM\nഈ മാസം ആറ് ആറ് മുതല് 16വരെയായി പ്രീമിയര് ലീഗിലെ 20 ക്ലബ്ബുകളിലായി 50ല് അധികം ആളുകൾക്കാണ് കൊവിഡ് സ്ഥിരീകരിച്ചത്. കളിക്കാരും സ്റ്റാഫും അടങ്ങുന്ന സംഘമാണിത്.\nലണ്ടന്: കൊവിഡ്-19 വകഭേദമായ ഒമിക്രോണിന്റെ വരവ് ഫുട്‌ബോള് ലോകത്തെ വീണ്ടും പ്രതിസന്ധിയിലേക്ക് തള്ളിവിടുമെന്ന ആശങ്ക ശക്തമായി. ഇംഗ്ലീഷ് പ്രീമിയര് ലീഗാണ് ഏറ്റവും കൂടുതല് പ്രശ്‌നം നേരിടുന്നത്. ഒരാഴ്ചയ്ക്കുള്ളില് ആറ് മത്സരങ്ങള് ഒമിക്രോണ് ഭീഷണിയെത്തുടര്‍ന്ന് പ്രീമിയര് ലീഗില് മാത്രമായി മാറ്റിവയ്‌ക്കേണ്ടിവന്നു. ബ്രിട്ടനില് ഒമിക്രോണ് രോഗികളുടെ എണ്ണം വര്‍ദ്ധിക്കുന്നതും ടീമുകള്‍ക്കുള്ളില് രോഗം റിപ്പോര്‍ട്ട് ചെയ്യുന്നതുമാണ് പ്രശ്‌നമായിരിക്കുന്നത്.\nഇന്ത്യന് സമയം ഇന്ന് പുലര്‍ച്ചെ നടക്കേണ്ടിയിരുന്ന ലെസ്റ്റര് സിറ്റിയും ടോട്ടനം ഹോട്ട്‌സ്പറുമായുള്ള മത്സരവും ശനിയാഴ്ച നടക്കേണ്ട മാഞ്ചസ്റ്റര് യുണൈറ്റഡും ബ്രൈറ്റണും തമ്മിലുള്ള പോരാട്ടവുമാണ് ഒമിക്രോണ് ഭീഷണില് ഏറ്റവും അവസാനമായി മാറ്റിവയ്ക്കപ്പെട്ടത്. മാഞ്ചസ്റ്റര് യുണൈറ്റഡിന്റെ തുടര്‍ച്ചയായ രണ്ടാം മത്സരമാണ് മാറ്റിവയ്ക്കുന്നത്. യുവേഫ കോണ്‍ഫെറന്‍സ് ലീഗില് റെനയ്‌സിനെതിരായ മത്സരം ഉള്‍പ്പെടെ ടോട്ടനത്തിന്റെ മൂന്ന് മത്സരങ്ങള് ഇതിനോടകം മാറ്റിവയ്ക്കപ്പെട്ടു. ചൊവ്വാഴ്ച രാത്രി നടക്കേണ്ടിയിരുന്ന ബ്രെന്റ്‌ഫോഡിനെതിരായ യുണൈറ്റഡിന്റെ മത്സരവും മാറ്റിവയ്ക്കപ്പെട്ടിരുന്നു. ബേണ്‍ലി വാറ്റ്‌ഫോഡ്, ബ്രൈറ്റണ് ടോട്ടനം മത്സരങ്ങളും മാറ്റിവയ്ക്കപ്പെട്ടു.\nalso read : 2000 ജയം! ഇംഗ്ലണ്ടില് ചരിത്രം കുറിച്ച് ലിവര്‍പൂള് പടയോട്ടം\nഈ ആഴ്ചാവസാനം നടക്കേണ്ട സതാംപ്ടണ് - ബ്രെന്റ്‌ഫോഡ്, വാറ്റ്‌ഫോഡ് -ക്രിസ്റ്റല് പാലസ്, വെസ്റ്റ് ഹാം യുണൈറ്റഡ് - നോര്‍വിച്ച് സിറ്റി, എവര്‍ട്ടണ്- ലെസ്റ്റര് സിറ്റി മത്സരങ്ങളും മാറ്റിവയ്‌ക്കേണ്ടിവരുമെന്നാണ് സൂചന. അതോടെ ഈ മാസം കൊവിഡ് ഭീഷണിയില് മാറ്റിവയ്ക്കപ്പെടുന്ന മത്സരങ്ങളുടെ എണ്ണം ഒമ്പത് ആകും.\nഇന്ത്യന് സമയം വ്യാഴാഴ്ച അര്‍ധരാത്രിയില് ലിവര്‍പൂള് ന്യൂകാസില് യുണൈറ്റഡ്, ചെല്‍സി എവര്‍ട്ടണ് മത്സരങ്ങള് നടന്നെങ്കിലും ടീമിലെ ചില താരങ്ങള് കൊവിഡ് രോഗത്തെത്തുടര്‍ന്ന് കളത്തിലെത്തിയില്ല. ലിവര്‍പൂളിന്റെ ഫാബീഞ്ഞൊ, കര്‍ട്ടിസ് ജോനെസ്, വിര്‍ജിന് വാന് ഡിക് എന്നിവര്‍ക്കാണ് മത്സരത്തില് പങ്കെടുക്കാന് സാധിക്കാതിരുന്നത്.\nalso read : കളി പൂര്‍ത്തിയാക്കാതെ അഗ്വേറോ മടങ്ങുന്നു ; ഏറെ വേദനാജനകമെന്ന് മെസി\nകോവിഡ് പോസിറ്റീവായ റൊമേലു ലുകാക്കു, തിമൊ വെര്‍ണര്, കല്ലം ഹഡ്‌സണ് ഒഡോയ് എന്നീ മുന്‍നിര കളിക്കാരില്ലാതെയാണ് ചെല്‍സി ഹോം മത്സരത്തില് എവര്‍ട്ടണിനെതിരേ ഇറങ്ങിയത്. ഡിസംബര് ആറ് മുതല് 16വരെയായി പ്രീമിയര് ലീഗിലെ 20 ക്ലബ്ബുകളിലായി 50ല് അധികം കളിക്കാരും സ്റ്റാഫും കൊവിഡ് പോസിറ്റീവ് ആയെന്നാണ് കണക്ക്.\nഇംഗ്ലീഷ് പ്രീമിയര് ലീഗിനു പിന്നാലെ സ്പാനിഷ് ലാ ലിഗ വമ്പന് ക്ലബ്ബായ റയല് മാഡ്രിഡിലും കൊവിഡ് പെരുകുന്നു. വ്യാഴാഴ്ച അഞ്ച് പുതിയ കേസുകള് റയല് മാഡ്രിഡ് റിപ്പോര്‍ട്ട് ചെയ്തതോടെയാണിത്. ബുധനാഴ്ച നടന്ന പരിശോധനയില് റയല് താരങ്ങളായ ലൂക്ക മോഡ്രിച്ച്, മാഴ്‌സെലോ എന്നിവര് കോവിഡ് പോസിറ്റീവ് ആണെന്ന് തെളിഞ്ഞു. മാര്‍ക്കൊ അസെന്‍സിയൊ, ഗാരെത് ബെയ്ല്, ആന്ദ്രെ ലൂനിന്, റോഡ്രിഗോ എന്നിവര്‍ക്കും ഫസ്റ്റ് അസിസ്റ്റന്റ് മാനേജര്‍ക്കും നേരത്തേ കൊവിഡ് റിപ്പോര്‍ട്ട് ചെയ്തിരുന്നു.\nബിസിസിഐയോട് ഇടഞ്ഞ് തന്നെ വിരാട് കോഹ്ലി\nആര്‍ട്ടിക്കിള് ഷോ2000 ജയം! ഇംഗ്ലണ്ടില് ചരിത്രം കുറിച്ച് ലിവര്‍പൂള് പടയോട്ടം\nWeb Title : english premier league set aside matches due to omicron


health issue – Malayalam today news\nHome»Posts tagged with»health issue\nബിനു അനീഷിന് വെറുമൊരു സുഹൃത്തല്ല ‘ജീവന്’ തന്നെയാണ്\nബന്തടുക്ക: കൂലിപ്പണിക്കാരന് ബിനു തൊഴിലന്വേഷിച്ചു നടക്കുന്ന വേളയിലാണ് ഒരു യാത്രയില് അനീഷിനെ പരിചയപ്പെടുന്നത്. ആ കണ്ടുമുട്ടല് രണ്ടുപേരുടെയും ജീവിതത്തെ തമ്മില് ബന്ധിപ്പിക്കുമെന്നു ഒരിക്കലും അവര് കരുതിയിരുന്നില്ല. പടുപ്പ് സ്വദേശി ബിനു തറപ്പില് എങ്ങനെ കൊല്ലം സ്വദേശി അനീഷിന്റെ ജീവിതത്തെ മാറ്റിമറിച്ചു എന്നു അറിയാം.. നാട്ടില് കൂലിപ്പണിയുമായി നടക്കുമ്പോഴും ബിനുവിന്റെ മനസില് രോഗങ്ങള് മൂലം ദുരിതമനുഭവിക്കുന്നവരെ കുറിച്ചുള്ള കഴചകള് മുറിവേല്പിച്ച ഏതോ നിമിഷത്തില് എടുത്ത തീരുമാനമാണിത് ആരോഗ്യവനായ സുഹൃത്തു അനീഷ് ഇടക്കാലത്ത് പ്രവാസിയായി മറിയപ്പോഴും ഇവരുടെ സൗഹൃദം നിലനിന്നിരുന്നു. […]\nഗുഹയില് നിന്നും രണ്ടു കുട്ടികളെ കൂടി പുറത്തെത്തിച്ചു; രക്ഷാപ്രവര്‍ത്തനം പുരോഗമിക്കുന്നു\nBy Mtoday on July 10, 2018 Health, Latest News, World\nബാങ്കോക്ക്: തായ്ലാന്‍ഡിലെ ഗുഹയില് കുടുങ്ങിയ രണ്ടു കുട്ടികളെ കൂടി രക്ഷപ്പെടുത്തി. ഇനി പുറത്തെത്തിക്കാനുള്ളത്2കുട്ടികളെയും കോച്ചിനേയുമാണ്. 10 കുട്ടികളെയാണ് രക്ഷാപ്രവര്‍ത്തകര് ഇത് വരെ പുറത്തെത്തിച്ചത്. മൂന്നാം ഘട്ട രക്ഷാപ്രവര്‍ത്തനമാണ് ഇന്ന് നടന്നത്. രണ്ടാംദിവസമായിരുന്ന തിങ്കളാഴ്ച നാല് കുട്ടികളെ രക്ഷപ്പെടുത്തിയിരുന്നു. മൂന്നാം ദിവസത്തെ അനുകൂല കാലാവസ്ഥ പരാമാവധി മുതലാക്കുവാനാണ് രക്ഷാപ്രവര്‍ത്തകര് ശ്രമിക്കുന്നത്. ബാക്കിയുള്ളവരെ രക്ഷിക്കാനുള്ള ശ്രമങ്ങള് വേഗത്തിലാക്കാനും ശ്രമം നടക്കുന്നുണ്ട്. എന്നാല് ഗുഹയ്ക്കുള്ളിലെ ശക്തമായ അടിയൊഴുക്ക് ഇതിനു വെല്ലുവിളിയാകുന്നുണ്ട്. എന്നാല് ഗുഹയ്ക്കുള്ളില് നിന്ന് പുറത്തെത്തിച്ച എട്ടു കുട്ടികളുടെയും […]\nകാഞ്ഞങ്ങാട് നഗരസഭയുടെ നേതൃത്വത്തില് യോഗപരിശീലന പരിപാടി\nBy Mtoday on March 23, 2018 announcement, Health, Kasaragod, Latest News\nകാഞ്ഞങ്ങാട്: കാഞ്ഞങ്ങാട് നഗരസഭയുടെ നേതൃത്വത്തില് നടന്നുവരുന്ന സ്ത്രീകള്‍ക്കുള്ള യോഗപരിശീലന പരിപാടിയുടെ ഭാഗമായി ആവിക്കര 41,42 വാര്‍ഡുകള് സംയുക്തമായി നടത്തുന്ന യോഗപരിശീലന ക്ലാസ്സിന്റെ ഉദ്ഘാടനം കൊവ്വല് എ കെ ജി ഹാളില് വെച്ച് നഗരസഭ വൈസ് ചെയര്‍പേഴ്‌സന് എല് സുലൈഖ ഉദ്ഘാടനം ചെയ്തു. കൗണ്‍സിലര് കെ ലത അധ്യക്ഷത വഹിച്ചു. പത്ത് ദിവസം നീണ്ട് നില്‍ക്കുന്ന യോഗ പരിശീലനത്തില് എഴുപതോളം പേര് പങ്കെടുക്കുന്നുണ്ട്. കൗണ്‍സിലര്‍മാരായ കെ.വി ഉഷ, എ.ഡി ലത എന്നിവര് പ്രസംഗിച്ചു. പരിശീലകന് അശോക് രാജ് വെള്ളിക്കോത്ത് […]


13 May 2019 9:40 AM GMT\nആദിവാസി ഉല്‍പ്പന്നങ്ങള് ഇനി ഒറ്റ ക്ലിക്കില് ലഭിക്കും. മുളയില് തീര്‍ത്ത പുട്ടിന് കുറ്റിയാകട്ടെ, പാളത്തൊപ്പിയാകട്ടെ ആവശ്യപ്പെടുന്നതെന്തും വീട്ടിലെത്തിക്കാനൊരുങ്ങി സംസ്ഥാനത്തെ ആദിവാസി സംരംഭകര്. ആമസോണ് പോലെ ഒരു വലിയ ഓണ്‍ലൈന് പ്ലാറ്റ്‌ഫോ ആണ് ഇതിനായി ഉപയോഗപ്പെടുത്തുന്നത്. പരമ്പരാഗത അറിവും ഒപ്പം തങ്ങളുടെ കഴിവും ഒത്തിണക്കിയാണ് ഇവര് ഓരോ ഉത്പന്നങ്ങളും നിര്‍മ്മിക്കുന്നത്. നിലവില് 50 ഉത്പന്നങ്ങള് ആമസോണിലുണ്ട്. ഇനിമുതല് അത് 200 ആവും.\nപുട്ടിന് കുറ്റിയും പാളത്തൊപ്പിയും മാത്രമല്ല ബെഡ് ലാബ്, വാട്ടര് ബോട്ടില്, കൂച, വിശറി, കുട്ട, ലൈറ്റ് ഹോള്‍ഡര് ബാഗ് എന്നിങ്ങനെ നീളുന്നു പട്ടിക ജാതി പട്ടിക വിഭാഗം സംരംഭകരുടെ ആമസോണ് കച്ചവട വസ്തുക്കളുടെ ലിസ്റ്റ്. മുള, ചിരട്ട, വനത്തിലെ ഈടുറ്റ തടികള് എന്നിവ കൊണ്ടാണ് ഇവര് ഉത്പന്നങ്ങള് നിര്‍മിക്കുന്നത്. പ്രതിഭകളുടെ ചിത്രങ്ങളും കരകൗശല വസ്തുക്കളും വില്‍പനയ്ക്കുണ്ട്.\nനിലവിലെ 50 ഉല്‍പ്പന്നങ്ങള് ഗദ്ദിക എന്ന ബ്രാന്‍ഡിലാണ് ആമസോണിലുള്ളത്. വിലസഹിതമുള്ള വിവരങ്ങള് ലഭ്യമാകും. വയനാടന് മഞ്ഞള്, കുരുമുളക് എന്നിവയും ആമസേണ് വഴി വിറ്റഴിക്കും. ഇതിനായുള്ള ഭക്ഷ്യ സുരക്ഷ ലൈസന്‍സ് അനുമതികള്‍ക്കായി കാത്തിരിക്കയാണിപ്പോള്. പട്ടികജാതി പട്ടികവര്‍ഗ സംരഭകര്‍ക്ക് വിപണി കണ്ടെത്താനും മികച്ച വരുമാനം ഉറപ്പാക്കുന്നതിനുമുള്ള നടപടിയുടെ ഭാഗമായാണ് ഈ ആമസോണ് വില്‍പ്പന.\nസര്‍ക്കാര് സംഘടിപ്പിക്കുന്ന ഗദ്ദികമേളയില് ഇവരുടെ ഉത്പന്നങ്ങള്‍ക്ക് ആവശ്യക്കാര് ഏറെയാണ്. എന്നാല് പാക്കിങ്ങിലുള്ള ചില പോരായ്മകള് കാരണം വിപണി പിടിക്കുന്നത് പ്രയാസം സൃഷ്ടിച്ചിരുന്നു. ഇത് ശ്രദ്ധയില്‍പെട്ടതിനെ തുടര്‍ന്ന് സര്‍ക്കാര് തലത്തില് സംരംഭകരുടെ യോഗം വിളിച്ച് പ്രശ്‌നങ്ങള് നേരിട്ടു മനസിലാക്കി. അതിനെ തുടര്‍ന്നാണ് ഉത്പന്നങ്ങള് ബ്രാന്‍ഡ് ചെയ്ത് ഓണ്‍ലൈന് പ്ലാറ്റ്‌ഫോം സാധ്യതകള് ഉള്‍പ്പടെ പ്രയോജനപ്പെടുത്താന് തീരുമാനിച്ചത്.\namazone Gadhika Tribal Products ഗദ്ദിക